
Într-o dimineaţă de iunie, domnişoara Polly intră grăbită 
în bucătărie. De obicei, ea nu era niciodată grăbită: chiar 
se lăuda şi era mândră de firea ei liniştită. Astăzi însă se 
grăbea. 

Nancy spăla vasele şi o privi mirată. lIntrase la 
domnişoara Polly în serviciu numai de două luni, totuşi 
observase că stăpâna sa nu se grăbea niciodată. 

— Nancy! 

—  Poftiţi coniţă, răspunse voioasă Nancy, ştergând 
înainte vasul pe care-l ţinea în mână. 

— Nancy! zise Domnişoara aspru, când îţi vorbesc lasă 
orice lucru şi ascultă! 

Fata se roşi, îi căzură vasul şi şervetul din mâini, ceea ce 
o încurcă şi mai mult. 

— Da coniţă, am înţeles, îngăimă ea ridicând vasul de 
jos; dar mi-aţi spus chiar dumneavoastră azi dimineaţă să 
mă grăbesc cu vasele. Stăpâna se încruntă. 

— Destul Nancy, nu-ţi cer nicio lămurire. Iţi cer numai 
să mă asculţi! 

Foarte bine, coniţă. 

Nancy înăbuşi un oftat, întrebându-se dacă vreodată va 
putea mulţumi pe Domnişoara. Nu fusese încă în serviciul 
nimănui, dar maică-sa se îmbolnăvi. Era văduvă cu trei 
copii mici. Nancy fusese nevoită să caute un serviciu ca să- 
i poată ajuta pe ai săi. Avusese noroc de un loc bun aici, în 
casa aceasta mare de pe deal la o depărtare de numai 5 
kilometri de satul ei. De mult auzise ea vorbindu-se de 
domnişoara Polly, proprietara vechiului castel din 
Harrington, ca de una dintre cele mai bogate persoane din 
oraş. Acum era de două luni la dânsa; o cunoştea ca pe o 


stăpână severă, care se încrunta de câte ori cădea vreun 
cuţit sau când se trântea vreo uşă şi nu zâmbea niciodată. 

— Când vei termina cu vasele, Nancy, zise Domnişoara, 
te vei duce să scuturi în odăiţa de sus de lângă pod. Vei 
aşeza acolo un pat din cele ordinare, apoi vei mătura şi vei 
curaţi camera după ce vei scoate de acolo toate cuferile. 

— Da, coniţă. Şi unde să pun cuferile acelea? 

— Pune-le în pod. Domnişoara Polly stătu puţin pe 
gânduri apoi zise: 

— Mai bine îţi spun şi ţie, de la început, că nepoata mea 
Pollyanna Whittier o să vină să locuiască aici la mine, are 
unsprezece ani; deci pentru ea pregătim această cameră. 

— Va veni aici la noi o fetiţă? Ce bine-mi pare, strigă 
Nancy, gândindu-se la veselia ce o răspândeau surorile ei 
acasă. 

— Iţi pare bine, dar n-am nevoie de părerea ta, răspunse 
Domnişoara, mă voi sili să fac să meargă totul bine, căci 
ştiu cum trebuie să mă port. 

Fata se roşi. 

— Desigur, coniţă, mă gândeam numai aşa, că fetiţa v-ar 
înveseli zise Nancy. 

— Mulţumesc, răspunse Domnişoara, nu simt această 
nevoie. 

— Sânt sigură, coniţă, că veţi fi bucuroasă de venirea 
copilei sorei dumneavoastră, mai spuse fata pentru a 
pregăti o mai bună primire micuţei orfane. Domnişoara 
Polly se sculă să plece. 

— Bine, bine nu prea văd pentru ce sa fiu fericită; voi 
creşte eu copila sorei mele pentru că a făcut prostia că s-a 
măritat şi apoi a născut-o. Oare nu se nasc pe lume 
destui... Dar cum am mai spus, ştiu cum trebuie să mă 
port. la seama să cureţi bine toate colţurile, adăugă ea 
părăsind bucătăria. 

— Da coniţă, răspunse Nancy oftând, apoi continuă să 
spele vasele înainte. 


Ajunsă în camera sa, domnişoara Polly mai citi o dată 
scrisoarea care-i pricinuise atâta tulburare. De două zile o 
primise dintr-un oraş îndepărtat, şi purta această adresă: 


DOMNIȘOAREI POLLY H. 
Scumpă doamnă, 


Cu multă părere de rău vă anunţ că părintele Ioan 
Whittier a încetat din viață acum două săptămâni, 
lăsând în unna sa o copilă de unsprezece ani. N-a 
lăsat sărmanul nicio a vere, afară de câteva cărți, 
pentru că, desigur, ştiţi, era preot la o biserică 
săracă şi n-avea decât un salaiiu mizerabil. Mi se 
pare că era soţul defunctei dumneavoastră surori; el 
mi-a dat să înţeleg că nu eraţi tocmai în relaţii bune, 
credea totuși că de dragul surorii dumneavoastră veți 
primi copila s-o creşteţi. De aceea îmi permit a vă 
scrie. Fetiţa va fi gata să plece, când veţi primi 
această scrisoare şi dacă dumneavoastră consimţiţi a 
o creşte. Vă rugăm foarte mult să binevoiţi a ne 
înştiința imediat, fiindcă un domn şi o doamnă de 
aici vor pleca într-acolo şi ar aduce ei copila până la 
Boston, de unde ar urca-o tot ei în trenul care duce 
la gara dumneavoastră. Bineînțeles, veți fi înştiinţată 
despre ziua şi ora sosirii Pollyannei. 

Nădăjduim să primim curând un răspuns favorabil, 
rămân cu respect al dumnea voastră supus, 

Jeremiah O. White 

Încruntând sprâncenele, domnişoara Polly împături 
scrisoarea şi o puse iar în plic. Răspunsese în ajun că era 
dispusă a primi copila. Îşi cunoştea datoria oricât de 
neplăcută ar fi putut fi ea. Stând astfel cu scrisoarea în 
mână se întoarse cu gândul spre zilele trecute ale 
copilăriei... 


O vedea pe sora ei Jennie, frumoasă, numai de douăzeci 
de ani, când stăruise în dorinţa ei nestrămutată de a se 
căsători cu tânărul John W, cu toată opoziţia familiei ei. O 
ceruse un om bogat de care Jennie nici nu a vrut să audă. 
Omul bogat avea bani mulţi dar era în vârstă, pe când 
viitorul preot era tânăr, frumos, plin de idealuri şi 
dragoste. Jennie îl iubea şi visa un viitor din poveşti; deci îl 
alesese pe acesta ca iubitul inimii ei, se căsători cu el şi 
plecară împreună în satul îndepărtat să facă apostolat. De 
atunci s-a depărtat Jennie de familia ei, de atunci se făcuse 
ruptura între ei. Domnişoara Polly îşi amintea acum de 
toate, deşi nu avea atunci decât cincisprezece ani. Familia 
nu mai avusese nicio legătură cu soţia misionarului. Jennie 
scria din când în când. Botezase cu numele de Pollyanna 
pe ultima ei fetiţă, în amintirea celor două surori: Polly şi 
Anna. Ceilalţi copii îi muriseră, scrisese ea în ultima 
scrisoare. Câţiva ani mai târziu, veni vestea şi despre 
moartea lui Jennie. O scurtă scrisoare, scrisă de bietul 
preot, datată dinlr-un oraş din vest înştiinţa familia despre 
această veste tristă. Timpul trecuse, se scurtase, şi odată 
cu el viaţa îşi urma cursul său. 

Domnişoara Polly, cu privirea pierdută în zare, se 
gândea la schimbările pe care i le aduseseră aceşti 
douăzeci de ani din urmă. Era acum de patruzeci de ani 
împliniţi şi singură pe lume! Tată, mamă, surori, toţi 
muriseră. Era de multă vreme stăpâna casei şi a averii 
lăsată de tatăl ei. Câţiva prieteni, înduioşaţi de viaţa ei 
singuratică, o sfătuiseră să ia în casă vreo rudă pe lângă 
dânsa; dar ea nu primise nici sfatul, nici părerea nimănui. 

— Nu mă simt singură, zicea dânsa cu mândrie; şi era 
atât de fericită să stea singură cu ea însăşi! Mi-e dragă 
singurătatea şi mai ales liniştea înainte de toate! Dar 
acum? Se sculă cu faţa întunecată, cu buzele strânse. Era 
mulţumită că e o femeie bună, care-şi cunoaşte îndatoririle 
şi că avea tăria de a le îndeplini. Dar Pollyanna!!!... ce 


nume ridicol! 

În mica mansardă, Nancy mătura şi freca de zor, mai cu 
seamă prin colțuri. Hărnicia şi munca aceasta erau mai 
mult spre uşurarea tulburării ce o cuprinsese, decât pentm 
a înlătura murdăria. Cu toată supunerea ei sfioasă faţă de 
stăpâna sa, totuşi se gândea la ea. 

— Aş vrea să-i pot freca astfel şi colţurile sufletului, 
gândea ea înciudată, dând lovituri zdravene cu peria. 
Multe ar fi de curăţat. Auzi dumneata! Bagi o drăgălaşă de 
fetiţă în mansarda asta mizerabilă, călduroasă vara, 
îngheţată iarna, când sunt atâtea odăi bune în casa asta 
mare. „Copiii nu sunt de folos pe lume", aşa zicea dânsa 
ieri. Hmm!... se gândea Nancy, furioasă, răsucind şi 
storcând cârpa cu putere că o dureau degetele. Mi se pare 
că sunt alţii mai de prisos decât copiii... Lucră cât lucră, 
apoi când socoti că totul e gata, se uită cu dispreţ la odăiţa 
goală, pustie, curată dar săracă. 

— Iată, s-a făcut partea mea, cel puţin e gata... ofta ea. 
Nu mai e murdărie aici, dar nici mare lucru nu este. Biata 
fată! frumos loc i-a mai ales!... Auzi, aici să adăpostească 
ea pe copila orfană, căreia îi trebuie dragostea căminului 
părintesc. Nancy ieşi trântind uşa. 

— Oh, ce-am făcut?... îşi muşcă buzele. Apoi cu ciudă 
zise: 

— Atâta pagubă! O fi auzit cum am trântit-o, da, o fi 
auzit! 

După amiază, Nancy cobora în grădină. Aici găsi pe 
bătrânul Tom, grădinarul, ocupat cu smulgerea buruienilor 
şi ea îl ajută la netezirea aleilor. 

— Domnule Tom, zise Nancy uitându-se înapoi, pentru 
ca nimeni să n-o audă. Ştii dumneata că va veni să stea la 
noi o fetiţă, nepoata domnişoarei Polly? 

— Poftim? întrebă moşneagul ridicându-se cu greu. 


— O fetiţă va trăi cu domnişoara. 

Du-te de spune gluma asta altora, bombăni Tom, 
neîncrezător. De ce nu-mi spui că soarele o să apună 
mâine la răsărit? 

— E aşa cum ţi-o spun, mi-a spus chiar cucoana, întări 
Nancy. E nepoţica doamnei şi are unsprezece ani. 

Bătrânul grădinar rămase cu gura căscată. 

— Ia stai... n-o fi... şi deodată o lumină duioasă învioră 
ochii săi tulburi. Nu-mi pare cu putinţă, dar aşa trebuie să 
fie... fetiţa domnişoarei Jennie, căci numai dânsa s-a 
măritat. Desigur Nancy, e fară îndoială fetiţa domnişoarei 
Jennie. Doamne, Dumnezeule! Nu-mi vine să cred că ochii 
mei bătrâni vor vedea şi această minune! 

— Cine a fost Jennie? 

— Era un înger, coborât de-a dreptul din Cer, răspunse 
omul cu evlavie; dar, pentru bătrânul meu stăpân şi soţia 
sa, era fiica cea mai mare. Avea douăzeci de ani, când s-a 
măritat şi a plecat de aici. Sânt mulţi ani de atunci. Am 
auzit povestindu-se că toţi copiii ei muriseră, afară de 
ultima, aceea desigur, este fetiţa care vine acum. 

— Ea are unsprezece ani. 

— Aşa este, desigur, zise bătrânul dând din cap. 

— Va locui în mansardă, mititica! Ruşine să-i fie coniţei! 
zise Nancy furioasă, uitându-se îndărăt spre casă. 

Bătrânul Tom se posomori dar după un timp zâmbi 
ciudat. 

— Mă întreb ce are să facă domnişoara Polly cu un copil 
în casă, spuse el. 

— Hmm! Eu mă întreb ce va face copila cu Domnişoara 
în casă, adăugă Nancy. 

Bătrânul râse. 

— Mă tem că nu prea ţi-e dragă stăpâna noastră, 
mormăi el. 

— Dar cine poate s-o iubească, zise Nancy cu dispreţ. 

Bătrânul Tom avea iar un zâmbet ciudat. Se aplecă peste 


straturi şi începu a plivi. 

— Cred că n-ai auzit niciodată vorbindu-se de romanul 
domnişoarei Polly! spuse el încet. 

— Un roman! dânsa? Nu, sunt sigură că nimeni n-a auzit 
aşa ceva. 

— Ba da, multă lume a auzit, răspunse moşneagul; 
logodnicul ei de odinioară trăieşte încă, chiar în acest oraş. 

— Cine e? 

— Nu pot să-ţi spun. 

Bătrânul se ridică, ochii lui albaştri priveau spre casă, cu 
o mândrie cinstită de servitor credincios al familiei pe care 
o slujea şi o iubea de atâţia amari de ani. 

— Dar nu-mi pare cu putinţă să fi fost dânsa iubită 
vreodată, întări Nancy. 

Bătrânul Tom dădu din cap. 

— Dumneata n-o cunoşti pe domnişoara noastră cum o 
cunosc eu; a fost foarte frumoasă şi ar fi şi acum dacă ar 
vrea. 

— Frumoasă! Domnişoara Polly? 

— Da... Dacă ar vrea să-şi lase părul puţin mai liber ca 
altădată şi dacă s-ar îmbrăca frumos, cu rochii albe, cu 
broderii, cu dantele, ai vedea atunci cât ar fi de frumoasă; 
căci domnişoara Polly nu e bătrână, Nancy. 

— Oare, aşa să fie? Oricum, a izbutit de minune să pară 
bătrână, răspunse Nancy, strâmbându-se. 

— Da, ştiu, asta a început de când a avut o neînțelegere 
cu logodnicul ei şi de atunci ai crede că un viermie îi roade 
inima şi că se hrăneşte cu scai, atât e de acră şi de 
înţepată. 

— O! da, chiar aşa, declară Nancy. 

— Oricum te-ai lua cu dânsa, nu ajungi niciodată să-i 
intri în voie; pentru nimic în lume n-aş mai sta aici, de n-ar 
fi nevoile celor de acasă. Dar într-o bună zi o să-mi dau 
drumul, o să-mi revărs în gura mare tot năduful şi în ziua 
aceea va fi bineînţeles adio pentru mine. 


Bătrânul Tom clătina iar din cap. 

— Ştiu, e adevărat că am simţit şi eu odată ca dumneata, 
dar nu-i aşa, crede-mă, nu-i bine să n-ai răbdare. Şi iar se 
aplecă şi-şi reluă lucrul. 

— Nancy! Strigă o voce ascuţită şi poruncitoare. 

— Îndată coniţă, bâlbâi Nancy, repezindu-se spre casă. 

În sfârşit, veni telegrama care anunţa sosirea Pollyannei 
pentru ziua următoare, 25 iunie, la ora patru. Domnişoara 
Polly citi telegrama, încrunta sprâncenele şi se urcă la 
mansardă. Se uită de jur împrejur cu fața posomorâtă. 
Cămăruţa avea un pat mic, bine făcut de Nina, două 
scaune cu speteze tari, un spălător, nicio oglindă şi o 
măsuţă mică. Nu erau perdele la ferestre, nici tablouri pe 
pereţi. Toată ziua soarele îşi trimisese razele fierbinţi pe 
tinicheaua acoperişului, astfel că odăiţa era parcă o baie 
turcească. Ferestrele erau închise şi nu aveau 
transperante. O muscă mare bâzâia turbata de sus până 
jos pe geamuri, încercând să scape şi să-şi reia libertatea 
în grădină. Domnişoara Polly strivi musca şi o aruncă pe 
fereastră afară. Mai îndreptă un scaun, se încruntă iar şi 
părăsi camera. Trecând prin faţa bucătăriei, se opri pe 
pragul ei şi zise Nancyei: 

— Am găsit o muscă în camera de sus. Desigur că 
ferestrele au fost deschise. Am comandat site, însă până 
vor veni, te rog, ferestrele să rămână închise. Nepoata mea 
soseşte mâine la patru, deci să te duci la gară ca s-o 
primeşti. Timotei va lua trăsura deschisă şi vă va aduce. 
Telegrama zice: „păr blond, rochie subţire cu pătrăţele 
roşii şi pălărie de paie". Atâta ştiu, dar ajunge ca s-o 
recunoşti. 

— Bine, coniţă, dar... dumneavoastră? 

Domnişoara Polly răspunse aspru: 

— Nu, eu nu voi merge, nu e nevoie. Asta e tot ce am să- 


ţi spun, şi plecă fiind încredinţată că totul este bine 
pregătit pentru sosirea nepoatei sale. 

Nancy aruncă cu ciudă maşina de călcat peste şervetul 
întins pe masă. 

— Păr blond, rochie subţire cu pătrăţele roşii, pălărie de 
paie, e tot ce ştie! Mie mi-ar fi ruşine să primesc astfel pe 
nepoata mea orfană, care vine din aşa depărtări. 

În ziua următoare, la ora patru fără douăzeci de minute, 
Timotei şi Nancy se duceau cu trăsura la gară. Timotei era 
fiul bătrânului Tom. Se spunea că, dacă Tom era mâna 
dreaptă a domnişoarei Polly, Timotei era mâna ei stângă. 
Era un băiat frumos, înzestrat cu minte şi înţelepciune. 
Deşi numai de puţin timp în casă, Nancy se şi împrietenise 
cu el. Astăzi era prea pătrunsă de misiunea ei pentru a fi 
guralivă ca de obicei, aşa că ajunseseră în tăcere la gară. 
Repeta mereu în sine: „păr blond, rochie subţire cu 
pătrăţele roşii, pălărie de paie" şi se tot întreba: 

— Ce fel de copilă va fi oare această Pollyanna? 

— Dacă ar fi o copilă mai liniştită, mai cununie şi să nu 
trântească uşile şi cuţitele, zise ea lui Timotei care o 
urmase pe peronul gării. 

— Dacă nu va fi astfel, cine ştie ce ne vom face cu toţii? 
zise Timotei. închipuieşte-ţi pe domnişoara Polly cu o fetiţă 
neastâmpărată şi zgomotoasă! 

— Vai! Auzi, fluieră trenul! Timotei, nu găseşti că e 
foarte urât din partea ei să mă trimită pe mine, în loc să 
vină dânsa? mai zise Nancy, grăbindu-se spre a putea 
vedea mai bine toţi călătorii ce coborau în acea mică 
staţie. 

Nu trecu mult şi zări o fetiţă slabă, îmbrăcată într-o 
rochiţă subţire cu pătrăţele roşii, cu două codițe frumoase 
de păr blond ce-i cădeau pe spate. Se întorcea în dreapta şi 
în stânga, căutând parcă pe cineva. Nancy recunoscu 
imediat copila, dar genunchii îi tremurau şi nu se hotăra să 
înainteze; lăsă să treacă câteva secunde până o întâmpină. 


Fetiţa era singură când se apropie Nancy de ea. 

— Dumneata eşti domnişoara Pollyanna? 

Deodată se simţi înăbuşită de două braţe, care se 
înlănţuiră în jurul gâtului ei. 

— Ah! sunt atât de mulţumită, mulţumită, mulţumită de 
a te vedea, îi şopti o voce înduioşată la ureche. Eu sunt 
Pollyanna şi mă simt atât de fericită că ai venit să mă 
primeşti. 

— Adevărat? bâlbâi Nancy, mirându-se cum putuse 
Pollyanna s-o recunoască. Adevărat? repetă ea încercând 
să-i îndrepte pălăria căzută pe spate. 

— Ah! da, şi m-am întrebat tot drumul cu cine vei fi 
semănând, strigă fetiţa ţopăind uşor şi examinând pe 
Nancy din cap pâna-n picioare. Şi acum ştiu şi sunt 
mulţumită, că eşti aşa cum te văd. 

Nancy era foarte bucuroasă când se apropie Timotei, 
căci vorbele Pollyannei o uluiau cu totul. 

— Iată pe Timotei. Aveţi desigur bagaje, spuse ea 
încurcată. 

— Da, am o ladă, spuse Pollyanna apăsat. Am primit-o 
nouă de tot. Doamnele de la Asistenţa Socială au 
cumpărat-o anume pentru mine. Nu e aşa că e foarte 
drăguţ din partea lor? Dar îmi pare rău că pentru aceasta 
nu mai pot să cumpere covorul de care are nevoie biserica. 
Aici în sacul meu, am o hârtie care după spusele domnului 
care m-a adus până aici trebuie să fie un cec, am să ţi-l 
dau dumitale înainte de a-mi deschide lada. Ştii că domnii 
Gray care m-au însoţit sunt verii soţiei diaconului Carr! Am 
călătorit cu dânşii; sunt atât de plăcuţi amândoi. 

— lată-1, zise ea, arătând cecul după ce scormoni în sac. 

Nancy răsuflă din greu. Simţea că e ceva ce trebuie să 
fie lămurit. Aruncă o privire spre Timotei, dar el se uita în 
altă parte. Toţi trei plecară, în fine, cu lada legată dinapoia 
trăsurii. Pollyanna stătea bine aşezată între Nancy şi 
Timotei. Tot drumul fetiţa nu încetă cu întrebările ei şi cu 


tot felul de observaţii, încât Nancy abia putea să-i 
răspundă. 

_ — Iată-ne porniţi. E departe de aici? Cât e de frumos! 
Imi place atât de mult să merg cu trăsura! strigă Pollyanna 
când aceasta se puse în mişcare. Nu face nimic, dacă e 
aproape, cu atât mai bine, voi fi şi mai mulţumită să ajung 
curând. Ştiam eu că e foarte frumos aici, mi-a povestit 
tăticu. Se opri cu vocea schimbată într-un suspin. Nancy o 
privi cu sfială şi văzu că bărbia îi tremura şi că ochii îi erau 
plini de lacrimi, dar după un timp fetiţa urmă ridicându-şi 
capul şi stăpânindu-şi durerea amintirilor: 

— Tata mi-a povestit totul, căci el nu uitase locurile unde 
copilărise. A, şi ar fi trebuit mai întâi să vă explic ce mi-a 
spus doamna care m-a însoţit, despre rochia aceasta cu 
pătrăţele roşii, adică pentru ce nu sunt îmbrăcată în haine 
de doliu. Ea mi-a spus că, desigur, vă veţi mira de aceasta. 
Dar nu era nicio haină neagră, în ultimul transport de 
ajutoare, afară de o bluză de catifea pe care soţia 
diaconului n-a găsit-o potrivită pentru mine, de altfel era 
găurită la amândouă coatele. Unele din doamnele de la 
Asistenţă vroiau să-mi cumpere o rochie şi o pălărie 
neagră, iar celelalte socoteau că banii aceia trebuiau mai 
bine folosiți la cumpărarea unui covor roşu pentru 
biserică. 

— Doamna White a spus că e bine aşa, căci nu-i plac 
copiii îmbrăcaţi în negru, adică vreau să zic că-i sunt dragi 
copiii, dar nu cu haine negre. Pollyanna se opri, răsuflă, iar 
Nancy profitând de această tăcere zise: 

— Sânt sigură că totul va merge bine. 

— Şi eu sunt mulţumită că vorbeşti astfel, sunt de 
părerea dumitale, zise Pollyanna, cu glasul iar schimbat. 
Eu aş fi fost mulţumită să fiu în doliu. 

— Mulțumită? exclamă Nancy mirată. 

— Da! Tata s-a dus în Cer la mama şi la ceilalţi copii. El 
mi-a spus că trebuie să fiu mulţumită de aceasta. Totuşi 


mi-a fost destul de greu să mă mulţumesc pentru că eram 
atât de singură şi mă gândeam ce bine era de rămânea el 
lângă mine, deoarece mama şi cu ceilalţi au pe Dumnezeu 
şi îngerii din Cer, pe când eu am numai pe doamnele de la 
Asistenţă. Dar acum sunt sigură că îmi va fi mai uşor, 
pentru că te am pe dumneata, tanti Polly! Sânt atât de 
mulţumită că te am. 

Compasiunea ce o simţea Nancy pentru biata fetiţă 
orfană se schimbă deodată în groază. 

— Oh! dar... te înşeli grozav, scumpă copilă, spuse ea 
tulburată. Eu nu sunt decât Nancy, nu sunt deloc tanti 
Polly a dumitale. 

— Dumneata... dumneata nu eşti mătuşa mea? îngână 
copila cu totul neliniştită. 

— Nu. Nu sunt decât fata din casă. Niciodată n-aş fi 
crezul că mă vei lua drept dânsa. Nu seamăn deloc, dar 
absolut deloc cu... 

Timotei fluieră încetişor, dar Nancy era prea tulburată 
pentru a observa veselia ce strălucea în ochii lui. 

— Dar cine eşti? întrebă Pollyanna; nu semeni nici cu 
doamnele de la Asistenţă. 

De data aceasta, Timotei izbucni în râs. 

Sunt Nancy, servitoarea. Eu fac la castel toată treaba, în 
afară de spălatul şi călcatul rufelor prea grele; d-na Durgin 
face aceasta. 

— Dar acolo este tanti Polly? întrebă copila cu grijă. 

— Da, este acolo, declară Timotei. Fetiţa păru uşurată. 

— Ah! atunci e bine. 

Urmă o scurtă tăcere, iar în urmă ea zise cu veselie: 

— Şi ştiţi ceva?... Sunt, totuşi, mulţumită că n-a venit ea 
să mă întâmpine la gară, pentru că astfel voi avea o nouă 
mulţumire, aceea de a cunoaşte pe mătuşa, după ce am 
avut una la sosire, cunoscându-vă pe dumneavoastră. 

Nancy se roşi. Timotei o privi cu un zâmbet vesel. 

— Iată ce drăgălăşenie ne spune drăguţa, de ce nu-i 


mulţumeşti pentru vorbele ei atât de măgulitoare. 

— Eu mă gândeam la domnişoara Polly, şopti Nancy. 

Pollyanna oftă de mulţumire. 

— Şi eu doresc foarte mult s-o văd; e singura mea 
mătuşă şi n-o cunosc încă!... Tata mi-a vorbit de ea. Mi-a 
spus că trăieşte într-o casă mare şi frumoasă în vârful unui 
deal. 

— Aşa e, zise Nancy, poţi s-o vezi; e casa aceea mare 
albă, cu obloane verzi, acolo sus. 

— Ah! ce frumoasă e! ce copaci înalţi şi ce splendidă 
pajişte o înconjoară! Niciodată n-am văzut aşa ceva. 
Nancy, tanti Polly este bogată? 

— Da, domnişoară Pollyanna. 

— Ah! Ce mulţumită sunt. Trebuie să fie minunat să ai 
bani mulţi! Nu cunosc decât pe d-na şi d-1 White care au 
destui bani. Ei au covoare în toate camerele şi mănâncă 
îngheţată în fiecare duminică. Are şi tanti Polly îngheţată 
duminica? 

Nancy dădu din cap, muşcându-şi buzele şi întâlni ochii 
râzători ai lui Timotei. 

— Nu, domnişoară Pollyanna. Nu cred să-i placă mătuşii 
dumitale îngheţata; cel puţin niciodată n-am văzut 
îngheţată pe masa dânsei. 

Faţa Pollyannei se întunecă. 

— Ce spui? asta mă cam supără. Nu înţeleg, să nu-i 
placă cuiva îngheţata? Totuşi pot fi mulţumită şi aşa. 
deoarece îngheţata pe care n-o mănânci nu poate să-ţi dea 
dureri de stomac, ca aceea de la d-na White; adică vreau 
să spun că i-a făcul rău ei, dar eu am mâncat tară să am 
nimic. 

— Dar tanti Polly are covoare frumoase? 

— Da, are multe. 

— În fiecare cameră? 

— Aproape în fiecare, răspunse Nancy cu gândul la 
mansardă, unde nu se afla niciun covoraş, cât de mic. 


_ — Sânt atât de mulţumită, striga Pollyanna cu bucurie. 
Imi plac atât de mult covoarele. La noi acasă nu erau decât 
două mici, în faţa paturilor, venite într-un pachet cu 
ajutoare, însă unul avea pete de cerneală. D-na White avea 
covoare şi tablouri frumoase cu trandafiri şi fetiţe 
îngenuncheate, şi o pisică, şi nişte mieluşei, un leu mare... 
dar leul nu stă împreună cu mieluşeii. Ştiţi... Biblia spune 
că o să se întâmple odată şi asta, că vor paşte împreună 
miei cu lei, dar... mai e mult până atunci. Vă plac mult 
tablourile? 

— Nu ştiu, răspunse Nancy cu glas stins... 

— Mie tare-mi plac. Noi nu avem niciunul acasă pentru 
că nu sosesc multe în pachetele cu ajutoare. Totuşi au 
venit odată două, din care unul era atât de frumos, încât 
tata 1-a vândut pentru a-mi cumpăra pantofi, iar celălalt 
era într-o stare aşa de proastă că s-a făcut ţăndări când a 
vrut tata să-l agate de perete... adică înţelegi, sticla care-l 
acoperea. Şi eu am plâns... Dar acum sunt mulţumită că n- 
am asemenea lucruri frumoase, pentru că mă voi bucura 
cu atât mai mult de ale lui tanti Polly, cu cât n-am fost 
obişnuită cu ele. Tot astfel a sosit într-un pachet o provizie 
de panglici foarte urâte... cafenii, vechi... 

— Ah! Ce splendidă casă! strigă ea însufleţită când intră 
pe aleea principală a castelului. 

In timp ce Timotei descărca bagajul, Nancy îi spuse la 
ureche: 

— Să nu-mi mai spună nimeni de acum să părăsesc casa 
asta, căci nimeni nu m-ar îndupleca să plec. 

— Să pleci?!... dar nici eu n-aş voi aşa ceva; o să ne fie 
copilita asta o bună distracţie şi va fi mult mai bine. . 

— Distracţie?... Plăcere?... zise Nancy indignată, cam 
ştiu eu de pe acum ce fel de plăcere va fi pentru fetiţa 
aceasta drăguță traiul cu stăpâna noastră. Să-mi închipui 
că ea sărăcuţa va avea nevoie de mine câteodată. Voi 
rămâne aici pentru ea, da, Timotei, pentru ea, zise Nancy 


deschizând uşa Pollyannei. 


KKK 


Domnişoara Polly nici nu se sculă pentru a-şi primi 
nepoţica. Ridică numai ochii de pe carte când se iviră în 
uşa salonului Nancy cu fetiţa. Ii întinse o mână pe ale cărei 
degete parcă sta scris cu litere mari: DATORIE. 

— Bună ziua, Pollyanna. Ce mai faci? Eu... N-apucă să 
spună mai multe, căci Pollyanna se repezise aruncându-se 
vijelioasă în braţele ei!... 

— Ah! tanti Polly, tanti Polly, nu ştiu să-ţi spun cât sunt 
de bucuroasă că mi-ai dat voie să vin aici să trăiesc lângă 
dumneata, spunea ea suspinând. Nu-ţi poţi închipui cât e 
de dulce de a te avea pe dumneata şi pe Nancy în locul 
doamnelor de la Asistenţă. 

— Se prea poate, dar n-am plăcere să cunosc acele 
doamne, răspunse domnişoara Polly rece, încercând a se 
smulge din braţele copilei şi aruncând priviri furioase 
Nancyei, rămasă cam încremenită în pragul uşii. 

— Mulţumesc Nancy, poţi să pleci. Pollyanna, te rog şezi 
cum se cuvine. N-am putut încă vedea cu cine semeni. 

Pollyanna se retrase îndărăt, râzând uluită. 

— E adevărat, dar vezi dumneata, nu sunt tocmai 
frumoasă din cauza pistruilor! Ah!... şi trebuie să-ţi 
vorbesc de rochia mea cu pătrăţele roşii şi de bluza cea de 
catifea ruptă-n coate. Am povestit pe drum Nancyei... tata 
spunea... 

— Da, însă eu te poftesc să nu te mai gândeşti la ce 
spunea tatăl dumitale!... îi tăie vorba domnişoara Polly 
răstită. Ai, desigur, o ladă? 

— Da, tanti Polly. Doamnele de la Asistenţă mi-au dat un 
cufăr frumos. Nu este mare lucru în el, căci misiunea n-a 
primit multe haine de copii în ultimul timp; totuşi sunt în el 


toate cărţile tatii... şi d-na White a zis că trebuie să le iau 
cu mine. Ştii dumneata, tata... 

— Pollyanna! o întrerupse din nou cu asprime mătuşa, 
este un lucru pe care doresc să-l înţelegi odată pentru 
totdeauna. Eu nu vreau să-mi vorbeşti niciodată de tatăl 
tău. 

Fetiţa îşi ţinu răsuflarea tremurând toată. 

— Tanti Polly, vreau să spun..., se opri neîndrăznind să 
continue, şi mătuşa se folosi de aceasta pentru a-i zice: 

— Să ne urcăm în camera ta, unde trebuie să fie bagajul, 
căci i-am spus lui Timotei să-l ducă acolo. Poţi să vii cu 
mine, Pollyanna. 

Fără a spune un cuvânt, Pollyanna se întoarse şi urmă 
pe mătuşa ei. Ochii erau plini de lacrimi, totuşi ea rdică 
sus căpşorul, curajoasă 

— La unna urmei, sunt mulţumită că nu voieşte să-i 
vorbesc de tata, gândea Pollyanna. Voi fi poate mai puţin 
mâhnită dacă nu voi mai vorbi de el. Poate chiar pentru 
asta m-a oprit dânsa de a-i mai pomeni numele, şi convinsă 
iarăşi de bunătatea mătuşii îşi înghiţi lacrimile, privind cu 
băgare de seamă totul în jurul ei. 

Acum urcau scările. Inaintea ei, rochia de mătase 
neagră a mătuşii fâşâia plăcut. In urma ei, printr-o uşa 
deschisă, văzu covoare viu colorate şi scaune acoperite cu 
mătăsuri. Sub picioarele ei se întindea un covor minunat, 
moale şi plăcut ca muşchiul din pădure. În toate părţile, 
auriul ramelor de la tablouri, luminate de razele soarelui 
ce se strecura prin perdelele de dantela, îi lua ochii. 

— Ah! tanti Polly, strigă fetiţa extaziată, ce splendidă 
casă! Ce bucuroasă trebuie să fii că ai atâtea bogăţii!... 

— Pollyanna! răspunse mătuşa când ajunseră sus, sunt 
foarte mirată de vorbele tale!... 

— De ce tanti Polly? Nu eşti oare bogată? întrebă 
Pollyanna. 

— Desigur, dar nu sunt în stare să fiu mândră pentru 


darurile care a găsit Dumnezeu de cuviinţă să mi le 
hărăzească, declară domnişoara Polly; apoi se întoarse, 
străbătu vestibulul şi ajunse la scara ce ducea la pod. Era 
acum foarte mulţumită că alesese mansarda aceea pentru 
copilă. Primul ei gând fusese s-o izoleze cât mai departe de 
ea, şi totodată să ferească mobilele de preţ de zburdălnicia 
copilei. Pentru că se arătase vanitoasă atât de timpuriu, 
era foarte nimerit ca mansarda ce i-o destinase să fie cât 
se poate de simplă şi lipsită de orice ornament, se gândi 
ea. 
Pollyanna, cu paşi mărunți, mergea grăbită în urma 
mătuşii. Ochii ei mari, albaştri, priveau în toate părţile 
pentru a nu scăpa nimic din vedere. Mintea ei se trudea 
căutând a ghici după care din uşile acestea fermecate se 
găsea oare odaia ei... scumpa şi frumoasa ei odăiţă 
împodobită cu perdele, cu covoare şi cu tablouri?! 
Domnişoara Polly deschise o uşă şi mai urcă o scară. Aici 
nu mai era nimic de admirat; pereţii goi peste tot, spaţii 
mari întunecoase până-n colţurile îndepărtate, unde 
acoperişul atingea aproape podelele şi unde, ici colo, se. 
înşirau unele peste altele nenumărate cufere şi cartoane. 
Aerul era greu şi înăbuşitor. Inconştient, Pollyanna a 
ridicat capul pentru a putea respira şi văzu pe domnişoara 
Polly deschizând o uşă pe dreapta. 

— Pollyanna, iată-ţi camera şi cufărul tău pe care ţi l-a 
şi adus aici! Cheia e la tine? 

Pollyanna făcu un semn afirmativ din cap, fără a putea 
spune un cuvânt. Ochii ei mari se uitau cu groază. Mătuşa 
ei se încruntă. 

— Pollyanna, când îţi pun o întrebare, doresc să-mi 
răspunzi tare, nu să faci semn cu capul. 

— Da, tanti Polly. 

— Bine. Cred că vei găsi aici tot ce-ţi trebuie, adăugă 
dânsa aruncând o privire spre cana cu apă, şi spre 
prosoapele bine întinse deasupra spălătorului. Voi trimite 


pe Nancy să-ţi ajute să descui cufărul. Să ştii că luăm masa 
la şase, zise ea părăsind mansarda. 

După plecarea mătuşii ei, fetiţa rămase un moment 
nemişcată, apoi îşi aruncă privirile pe podelele goale, pe 
pereţi, pe ferestrele fără perdele, şi le opri în fine pe 
cufăraşul ei, care mai deunăzi se afla încă în camera mică 
din satul îndepărtat; se duse împleticindu-se până le el şi 
căzu în genunchi, acoperindu-şi faţa cu amândouă 
mânuţele. Aşa o găsi Nancy câteva minute mai târziu. 

— Lasă, lasă, fetiţă scumpă, sărăcuţa de tine, o mângâie 
ea, aşezându-se jos pe podea lângă Pollyanna, luând-o uşor 
în braţe. S-a întâmplat exact cum spuneam, n-am scăpat de 
ce mi-a fost frică. 

Pollyanna dădea din cap. 

— Sânt atât de nerecunoscătoare şi rea, grozav de rea. 
Nu pot să înţeleg de ce Dumnezeu şi îngerii Lui au mai 
multă nevoie de tata decât de mine! 

— Lasă, lasă fetiţă. Dă-mi cheia, şi într-o clipă vom 
despacheta. 

Pollyanna întinse cheia, tristă şi pe gânduri. 

— Nu sunt prea multe haine acolo, spuse ea încet. 

— Cu atât mai bine, le vom aşeza la loc mai repede, îi 
răspunse Nancy. 

Un zâmbet satisfăcut lumină faţă Pollyannei. 

— Exact aşa este, pot să fiu mulţumită, nu e aşa? 

— Bineînţeles, răspunse Nancy, puţin confuză. 

Nancy scoase repede cărţile, lenjeria cârpită şi rochiţele 
vechi şi urâte. Pollyanna zâmbi încurajată acum. Nancy a 
ajutat-o să aşeze hainele în dulap, lenjeria în sertare şi 
cărţile pe masă. 

— De acum, cămăruţa mea va fi foarte frumoasă; ce zici 
Nancy? 

Nancy nu a răspuns; părea preocupată, cu capul aplecat 
peste cufăr. Pollyanna privea la pereţii goi. 

— Sunt chiar mulţumită că n-am oglinda aici; cel puţin 


nu-mi voi mai vedea pistruii pe obraz. Deodată Pollyanna 
strigă veselă şi bătu din palme, uitându-se pe fereastră. 

Oh, Nancy, eu nu am mai văzut o astfel de frumuseţe. Ce 
peisaj încântător! Ce copaci frumoşi! Căsuţele albe, 
clopotniţa bisericii, apa care curge la vale şi străluceşte ca 
argintul la razele soarelui. Drept să-ţi spun, aici nu e 
nevoie de tablouri. Ce mulţumită sunt că mi s-a dat 
mansarda aceasta. 

Nancy plângea. Mirată, Pollyanna se apropie imediat de 
ea şi o întrebă: 

— Ce e Nancy? De ce plângi? Nu cumva mansarda asta 
era a ta? 

— Mansarda mea? strigă Nancy, în timp ce-şi ştergea 
lacrimile. Ce îngeraş eşti. Auzi, sună mătuşa ta! 

Nancy sări în picioare şi cobora zgomotos pe scări. 
Pollyanna rămasă singură, se întoarse spre „tabloul'" ei 
admirând peisajul încântător de la fereastră. Deschise 
fereastra încet, încet de tot, şi aplecată afară respiră adânc 
aerul curat şi răcoritor din grădină. Deschise şi a doua 
fereastră. O musca mare zbură pe lângă obrazul ei, 
bâzâind, urmată de a doua, a treia şi multe altele. 
Pollyanna nu le-a băgat în seamă; descoperise chiar lângă 
fereastra ei un copac uriaş care-şi întindea crengile ca 
nişte braţe gata să o strângă cu drag. Deodată izbucni în 
râs. 

— Cred că pot să ajung, şi imediat s-a suit pe marginea 
ferestrei, a apucat creanga cea mai apropiată, s-a agăţat, 
şi cu încredere şi-a făcut vânt. Ca o maimuţă, a coborât din 
creangă în creangă. Săritura de acolo până jos era ceva 
mai grea, dar ţinându-şi respiraţia, s-a agăţat cu braţele de 
ultima creangă, apoi a sărit. S-a ridicat imediat şi a privit 
în jurul ei. Se afla în spatele casei. Acolo era o grădină 
mare, unde lucra un bătrân. Dincolo de grădină o cărare 
mică ducea spre câmpii până în deal sus, în vârful căruia 
strălucea un brad singuratic, în tovărăşia unei stânci. 


Acum Pollyanna mai avea o singură dorinţă; să ajungă în 
vârful acelei stânci! Alergă cu grijă, înconjurând grădina, 
făcându-şi drum printre straturi; abia mai răsufla când 
ajunse la cărarea care şerpuia peste câmpie. Acum începu 
urcuşul. Distanţa însă până la stâncă parcă era tot mai 
mare. 

Peste cincisprezece minute, ceasul cel mare din hol, 
indica ora şase. La ultimul semnal, Nancy sună clopoţelul 
pentru a anunţa timpul mesei. Trecură unu, două, trei 
minute. Domnişoara Polly se încruntă şi bătu din picior. 

— Nancy, nepoala mea a întârziat. Nu vreau ca tu s-o 
chemi, adăugă ea cu severitate. l-am spus la ce oră servim 
masa, şi nu are decât să vină. Ja timp şi să se comporte 
cuviincios. 'Trehuie să se înveţe cu disciplina de la început. 
Când va veni, să-i dai numai pâine şi lapte, la bucătărie. 

—Da. 

Imediat după masă Nancy a fugit la mansardă. Deschise 
uşa încetişor. 

— Unde eşti? Unde te ascunzi? O căuta în dulap, sub pat 
şi chiar în cufăr. Cobora şi fugi la grădinarul bătrân. 

— Domnule Tom, Domnule Tom, a plecat fetiţa noastră! 

— A plecat? Unde, în cer? întrebă el, îndreptându-şi 
privirile spre cerul înroşit de razele asfinţitului. Mi se pare 
că s-a dus cât mai aproape de cer, zise el, arătând cu 
degetul spre vârful stâncii spre o formă subţirică şi 
sprintenă de fetiţă. 

— Slavă Domnului că nu s-a dus în cer, exclamă Nancy. 
Spune-i stăpânei că am plecat la plimbare, striga ea, 
îndreptându-se pe cărarea care duce spre câmpii. 


KKK 


De ce mă sperii Pollyanna, spuse Nancy, gâfâind şi 
grăbindu-se spre stâncă. 

Pollyanna se aşeza jos cu părere de rău. 

— Îmi pare rău dacă te-am speriat. Nu trebuie să-ți fie 


frică niciodată. Tata şi doamnele de la Asociaţie se speriau 
şi ei când întârziam, dar de fiecare dată mă întorceam cu 
bine. 

— Dar nu te-a văzut nimeni că ai plecat, spunea Nancy, 
în timp ce cobora de mână cu Pollyanna. Pe unde ai fugit? 
Ai coborât pe acoperiş? 

— Am ieşit pe fereastră şi am coborât pe crengile 
copacului. 

— Dacă mătuşa ta ar şti asta, ce-ar face? 

— Ei bine, am să-i povestesc eu despre această aventură 
şi atunci ai să vezi ce va face. 

— Nu,... Doamne fereşte, să nu-i spui nimic. 

— Dar de ce? Crezi că-i îngrijorată? zise Pollyanna puţin 
cam tulburată. 

— Hai, trebuie să ne grăbim, mai am de spălat vasele. 

— Iţi voi ajuta şi eu, o asigură Pollyanna. 

Cerul se întunecă repede. Pollyanna se sprijinea tot mai 
mult de braţul prietenei sale. 

— Acum mă bucur că te-ai speriat şi m-ai căutat. Dacă 
nu te speriai nu veneai după mine. 

— Săraca de tine, ţi-o fi şi foame. Dar să ştii că nu mi se 
îngăduie să-ţi dau să mănânci altceva decât pâine cu lapte. 
Mătugşa ta s-a supărat că nu ai venit la timp la masă. 

— Dar cum puteam fi la timp la masă, dacă am fost sus 
pe stâncă? 

— Da, dar dânsa nu ştie unde ai fost. 

— Mie îmi pare bine că trebuie să mănânc la bucătărie 
pâine cu lapte. Nu îmi este greu sa mă mulţumesc cu 
alimente bune. 

— Văd că te mulţumeşti repede cu orice! răspunse 
Nancy oftând. 

— Asta se datorează .Jocului meu de mulțumire". 
Este un joc pe care l-am învăţat de la tata, şi e minunat, 
răspunse Pollyanna. De când eram mică m-am jucat acest 
joc mereu cu tata: Să găsești ceva cure să îți producă 


bucurie în orice împrejurare. Acest joc l-am început 
când am primit nişte cârje într-un pachet. Eu îmi doream o 
păpuşă şi am primit o pereche de cârje. Tata mi-a spus să 
mă bucur că nu am nevoie de ele. E minunat lucrul acesta, 
spunea Pollyanna cu entuziasm. De atunci ne-am jucat 
întotdeauna împreună. Cu cât era mai greu, cu atât ne 
plăcea mai mult. Dar câteodată e cât se poate de greu. Aşa 
s-a întâmplat când tata şi mama m-au părăsit şi au plecat 
în Cer. A fost cumplit de greu când am rămas singură pe 
lume. Încercam mereu să mă joc „jocul mulțumirii" şi 
simţeam că nu mai pot. Dar când cauţi lucruri bune şi 
frumoase uiţi pe cele rele şi urâte. Nu-i aşa Nancy, mă- 
nţelegi? De obicei acest joc nu îmi ia mult timp pentm că 
am experienţă, oftă Pollyanna. Deseori găsesc lucruri bune 
şi plăcute chiar fără să fac mult efort. Atât de mult îi 
plăcea lui tata acest joc, adăugă ea cu glas tremurat. Poate 
mă voi juca împreună şi cu tanti Polly, continuă ea dusă pe 
gânduri; 

— Pollyanna, eu îţi promit că am să mă joc cu tine. Nu 
prea am experienţa jocurilor, dar am să încerc. 

— Ce bună eşti Nancy! O să fie aşa de interesant, o să 
vezi, spunea Pollyanna în timp ce o îmbrăţişa pe Nancy. 

Ajunsă la bucătărie, Pollyanna mancă cu poftă pâinea şi 
laptele, apoi plecă s-o caute pe mătuşa ei. O găsi citind. 
Domnişoara Polly o privi foarte rece. 

— Ai mâncat Pollyanna? 

— Da, mulţumesc tanti Polly. 

— Sânt foarte supărată că a trebuit să te pedepsesc să 
mănânci la bucătărie, din prima zi. 

— Oh, dar eu sunt mulţumită, pentru că îmi place pâinea 
şi laptele, şi îmi face plăcere să stau cu Nancy la bucătărie. 
Să nu te superi, tanti Polly. 

— Pollyanna, e târziu, e timpul să te culci. Ai avut o zi 
obositoare, iar mâine vom fi ocupate cu hainele tale. 
Dimineaţa servim micul dejun la ora şapte şi te rog să vii la 


timp. Noapte bună. 

Pollyanna se apropie de mătuşa ei, o îmbrăţişa şi o 
sărută cu căldură. 

— Noapte buna, tanti Polly. Am fost atât de bucuroasă şi 
mulţumită până acum. Sânt sigură că o să-mi placă să 
locuiesc aici. 

Ce fetiţă extraordinară, se gândi Polly, e mulţumită că 
am pedepsit-o, e bucuroasă să trăiască aici la mine în casă. 
Nedumerită de atitudinea fetiţei, Polly continuă să 
citească. 

Sus în mansardă Pollyanna suspina dureros în aşternutul 
ei. 

— Tată! Tu care eşti acum cu îngerii, vezi că nu pot să 
mă joc în acest moment, dar sunt sigură că nici tu nu ai 
avea de ce să te bucuri dacă ar trebui să dormi singur aici, 
în întuneric. Dacă ar ii cu mine aici măcar Nancy, sau tanti 
Polly, sau o doamnă de la Asociaţie, tot ar ti mai uşor. 

Jos în bucătărie, Nancy spăla vasele, frecând cu toată 
puterea şi murmurând printre dinţi: 

— E de-ajuns să te bucuri când primeşti o pereche de 
cârje în locul unei păpuşi!... Jocul acesta este protecţia ei 
în timpul necazului. Voi fi atenta să mă joc cu ea acest joc, 
numai să pot să-i fac plăcere şi bucurie. 


KKK 


A doua zi dimineață, aproape de ora şapte, Pollyanna 
privea cerul senin şi albastru. Cămăruţa ei parcă era alta, 
mai frumoasă, plină de aer curat. Afară păsările ciripeau 
voioase, şi Pollyanna alergă la fereastră pentru a le privi. 
Mătuşa ei era în grădină lângă trandafiri. Coborâ repede 
pe scări, lăsând toate uşile deschise, alergând prin hol şi 
fugi repede în grădină. 

— Tanti Polly, tanti Polly, sunt atât de bucuroasă în 
dimineaţa aceasta! 

— Pollyanna, dar tu nu obişnuieşti să spui „bună 


dimineaţa"?, o întrebă, vădit nemulțumită şi cu asprime în 
glas, mătuşa. 

— Pe persoanele pe care le cunosc şi le iubesc le sărut 
pentru că mă bucur. Eşti mătuşa mea bună, de aceea am 
alergat aici ca să te sărut. 

Bătrânul grădinar se întoarse mirat spre ea. 

— Pollyanna, stai puţin, eu... Tom, cred că ai înţeles în 
ce priveşte aceşti trandafiri, i se adresă cu asprime, 
grădinarului, domnişoara Polly, apoi plecă grăbită. 

— Domnule Tom, lucrezi aici în grădină mereu? întrebă 
Pollyanna cu multă curiozitate. 

Bătrânul se întoarse spre ea, buzele îi tremurau, iar 
ochii îi erau plini de lacrimi. 

— Da, eu sunt bătrânul Tom. grădinarul, zise, şi cu 
mâna-i tremurândă o mângâie pe Pollyanna pe părul ei 
blond. Semeni aşa de mult cu mama ta. Am cunoscut-o 
când era mai mică decât tine, lucram pe atunci aici în 
grădină. 

— Ai cunoscut-o pe mama mea? Te rog mult vorbeşte-mi 
despre ea! Entuziasmată, Pollyanna sări pe cărarea 
noroioasă lângă bătrânul grădinar. Dar, dinlr-o dată, se 
auzi clopoţelul sunând. Nancy ieşi strigând: 

— Pollyanna, clopoţelul te cheamă la masă. Te rog să ţii 
minte, să vii repede orice ai face şi oriunde ai fi, când auzi 
clopoţelul sunând să vii înăuntru. 

Domnişoara Polly stătea în sufragerie, tăcută, urmărind 
nişte muşte: 

— Nancy, pe unde au intrat muştele acestea? 

— Nu ştiu, în bucătărie nu am văzut nicio muscă. 

— Azi de dimineaţă erau multe muşte pe scări. Probabil 
sunt muştele mele, tanti Polly. 

— Nancy, ieşi repede din sufragerie, ia şi prăjiturile. 
„Muyştele tale” strigă mătuşa. Ce vrei să spui? De unde 
vin ele? 

— Cred că au venit de-afară pe fereastră. Am văzut 


câteva intrând. 

— Le-ai văzut? Ai deschis ferestrele care nu au obloanele 
de sârmă. Nancy, pune pe masă clătitele şi du-te imediat în 
camerea Pollyannei şi închide ferestrele şi uşile de acolo. 
Muştele nu sunt numai murdare şi supărătoare, dar şi 
periculoase pentru sănătate. După masă îţi voi da o 
cărticică unde vei citi despre ceea ce îţi vorbesc. 

— O cărticică, mulţumesc tanti Polly, îmi place atât de 
mult să citesc! 

Domnişoara Polly răsuflă greu, apoi îşi ascuţi buzele, iar 
Pollyanna văzânt figura ei aspră, răspunse: 

— Nu voi mai deschide ferestrele. 

Mătuşa ei nu răspunse nimic, nu mai vorbi nimic până la 
sfârşitul mesei. 

Apoi se sculă şi se îndreptă spre bibliotecă, luă o 
broşură mică şi se întoarse spre nepoata ei. 

— Poftim articolul despre care ţi-am vorbit. Să mergi la 
tine în cameră şi să-l citeşti. Voi veni peste o jumătate de 
oră să-ţi văd hainele. 

— Mulţumesc tanti Polly, apoi plecă voioasă, trăgând 
zgomotos uşa după ea. 

Peste o jumătate de oră, domnişoara Polly a fost primită 
cu însufleţire: 

— Ah, tanti Polly, niciodată n-am citit ceva mai 
interesant. Sânt atât de mulţumită că mi-ai dat această 
carte. 

— Ajunge, zise domnişoara Polly, du-te acum şi adu-ţi 
hainele, vreau să le văd, rochiile nepotrivite le vom da 
săracilor. 

— Nu sunt deloc frumoase, zise ea ruşinată. Mi s-a dat 
ce-a fost mai bun, dar frumoase nu-s. 

Domnişoara Polly întoarse hainele cu vârful degetelor pe 
toate părţile. Numai pentru Pollyanna nu erau făcute. 

— Pollyanna, vei merge la şcoală. Domnul director va 
vedea pentru ce clasă eşti pregătită, dar până atunci e 


bine să-mi citeşti cu voce tare în fiecare zi. 

— Îmi place mult mai mult să citesc încet, din cauza 
cuvintelor prea grele, mă înţelegi? 

— Ai învăţat şi muzica? 

— Nu prea. Am învăţat să cânt puţin la pian. O 
domnişoară care cânta la biserică mi-a dat câteva lecţii. 

— Te cred, dar este obligaţia mea să-ţi iau o profesoară, 
ca să-ţi dea cel puţin o idee despre muzică. Am să te învăţ 
eu să coşi, iar în ce priveşte gătitul, cred ca nu ştii nimic. 
In fiecare dimineaţa la ora nouă, îmi vei citi cu voce tare. 
In fiecare miercuri şi sâmbătă vei merge la bucătărie să o 
ajuţi pe Nancy pentru a învăţa să găteşti. După amiaza vei 
fi liberă pentru lecţii de muzică. Îţi voi lua un profesor 
imediat. 

— Ah, dar tanti Polly, nu mi-ai lăsat niciun moment liber 
pentru a trăi. 

— Pentru a trăi? Ce părere ai, fetiţo! 

— Eu numesc „a trăi" atunci când faci lucruri care-ţi 
plac, când alergi prin câmpii, când citeşti (numai pentru 
tine), când urci un deal, când vorbeşti cu domnul Tom 
grădinarul, şi cu Nancy; înveţi a cunoaşte casele şi oamenii 
şi tot ce poţi vedea pe străzile frumoase pe care le-am 
străbătut ieri. lată ce numesc eu „a trăi", tanti Polly, a 
respira nu înseamnă „a trăi". 

Domnişoara Polly se supără. 

— Pollyanna, fii sigură că vei avea destul timp de joacă. 
Eu îmi fac datoria, îngrijindu-mă să-ţi ofer o cultură şi o 
creştere aleasă, ar trebui ca tu să o doreşti, având grijă ca 
tot ce-ţi ofer să nu fie pentru o fetiţă nerecunoscătoare. 

Pollyanna părea jignită: 

— O, tanti Polly, cum aş putea vreodată să fiu 
nerecunoscătoare? Eu te iubesc, eşti mătuşa mea. 

— Foarte bine, să nu fii obraznică, zise ea îndreptându- 
se spre uşă. Ah, am uitat să-ţi spun că Timotei va veni azi 
la unu şi jumătate şi te va lua cu trăsura. Niciuna din 


rochiile tale nu se potriveşte. Nu mi-aş face datoria dacă 
te-aş lăsa îmbrăcată astfel. 

Pollyanna oftă lung, auzind atât de des cuvântul 
„datorie". 

— Tanti Polly, oare nu s-ar găsi ceva care te-ar face 
fericită şi mulţumită, fiindcă-ţi împlineşti toate aceste 
datorii? 

— Ce spui? 

Domnişoara Polly rămase aproape încremenită, şi roşin- 
du-se strigă: 

— Să nu fii obraznică, Pollyanna. 

În mica mansardă sufocantă, Pollyanna se aruncă pe 
unul din scaune: 

— Nu înţeleg de ce am fost obraznică, suspina ea, am 
vrut s-o întreb dacă ar putea să-mi dea un sfat, cum să fac 
ca să-mi împlinesc toate aceste datorii. 

Poljyanna stătu câtva timp tăcută, cu ochii pierduţi în 
grămada de haine aruncate pe pat. Se sculăt încet şi 
începu să pună la loc rochiţele. 

— Nu pricep cum aş putea fi nemulțumită, zise ea cu 
glas tare, afară numai dacă ar trebui să fiu mulţumită că 
mi-am îndeplinit datoria. 

Şi la gândul acesta începu a râde cu poftă. 


KKK 


Pe la ora unu şi jumătate domnişoara Polly, împreună cu 
Pollyanna, a plecat la cumpărături cu trăsura condusă de 
Timotei. Toată după amiaza s-au plimbat prin magazinele 
care erau la o jumătate de kilometru depărtare de casă. Nu 
era tocmai uşor să cumperi aşa în grabă tot ce-i trebuia 
Pollyannei. Când au terminat, domnişoara Polly a respirat 
uşurată parcă de o povară. Pollyanna s-a întors foarte 
fericita din această plimbare, zâmbind şi cu inima plină de 
mulţumire. 

După masa de seară, Pollyanna a petrecut câteva clipe 


cu bătrânul Tom, şi cu Nancy, după ce Nancy a terminat 
de spălat vasele, tanti Polly fiind în acest timp în vizită la 
un vecin. 

Bătrânul Tom i-a povestit despre mama ei lucruri atât de 
minunate, care i-au facut multă plăcere fetiţei. Nancy i-a 
povestit despre familia ei care locuia la o distanţă de 5 
kilometri: mama ei, fraţii şi surioarele. I-a promis că o va 
duce în vizita la familia ei dacă "stăpâna" o va lăsa. 

— Nici nu ştii ce nume frumoase au fraţii mei, i-a spus 
Nancy oftând: pe fratele meu îl cheamă Algernon, iar pe 
surioare le cheamă Florabelle şi Estelle. Numai numele 
meu este mai urât. 

— Oh! Nancy, de ce spui aşa ceva? 

— Pentru că numele meu nu este frumos ca al lor. Eu am 
fost cea mai mare şi pe atunci mama încă nu citise 
poveştile în care aflase despre numele acelea frumoase. 
Numele de Clara Maria ar fi fost mult mai frumos pentru 
mine, e atât de elegant şi distins. 

Pollyanna pufni în râs: 

— Mie îmi place Nancy, pentru că e numele tău. 

La ora opt şi jumătate, Poljyanna a mers la culcare. 
Obloanele de sârmă nu erau gata şi mansarda era un 
adevărat cuptor. Săraca fetiţă se uita la amândouă 
ferestrele închise, dar nu îndrăznea să le deschidă. Se 
dezbrăcă şi îşi aşeză hainele cu grijă, se rugă cu multă 
căldură, stinse lumânarea şi se culcă. Se întorcea pe toate 
părţile în patul ei fierbinte ca focul. Nemaiputând suporta, 
se sculă şi deschise uşa mansardei. În pod era întuneric 
beznă. Doar într-un colţ luna lumina, formând o cărare de 
argint. Hotărâtă să nu se sperie de întunericul care 
predomina peste tot, Pollyanna îşi luă inima în dinţi şi păşi 
pe cărarea luminoasă până ajunse la geam. Spera să 
respire puţin aer, dar geamul era închis fără obloane de 
sârmă, exact ca cele din camera ei. Afară era un tablou 
splendid, şi Pollyanna ştia că e şi aer curat, răcoritor, care 


i-ar face atât de bine. Obrajii şi mâinile îi ardeau. Ce 
frumos se vedea lumina lunii în grădină! Ce bine ar fi dacă 
ar putea să-şi mute patul acolo, în grădină. Deodată 
Pollyanna îşi aminti că văzuse lângă geam un şir de saci 
atârnaţi de nişte cuie. Nancy îi spusese că acolo sunt 
hainele de iarnă. Cam cu frică, Pollyanna s-a îndreptat 
spre saci, a ales unul care i s-a părut mai gros şi mai moale 
(cel cu paltonul de blană al domnişoarei Polly) pentru 
saltea, altul mai subţire pentru pernă şi un al treilea şi mai 
subţire pentru plapumă. Încărcată cu aceşti saci, Pollyanna 
se întoarse la fereastra luminată de lună, o deschise, 
aruncă sacii pe acoperiş şi cobori şi ea încet după saci. A 
avut grijă să închidă fereastra, pentru că nu a uitat de 
muştele care pot aduce atâţia microbi în casă. 

— Ce aer curat! Ce răcoare! Ce splendoare! 

Pollyanna era atât de fericită că putea să se bucure de 
răcoare, după fierbinţeala mansardei ferecate, Acoperişul 
era larg şi neted. Încât nu-i era teamă că ar putea să cadă, 
Mulțumită, se ghemui pe salteaua de blană scumpă, puse 
un sac la cap, iar cu celălalt se acoperi. 

— Ce mulţumită sunt că nu au venit obloanele de sârmă, 
spuse ea privind la stele. 

La etajul de jos, domnişoara Polly palidă şi speriată se 
îmbrăca. Tremurând, telefona lui Timotei: 

— Vino repede cu Tom. Aduce-ţi şi o lanternă şi veniţi 
cât se poate de repede, un om este pe acoperişul salonului 
de vară. 

Pollyanna abia adormise când deodată a fost trezită de 
lumina unei lanterne şi de Un trio de exclamări. Deschise 
ochii şi lângă ea era Timotei în vârful unei scări, Tom 
stătea călare pe fereastră, iar mătuşa ei o privea 
înmărmurită ascunsă la spatele lui Tom. 

— Pollyanna, ce înseamnă asta? 

Pollyanna deschise ochii şi se aşeză în capul oaselor. 

— Dar de ce sunteţi speriaţi? Mi-a fost cald sus la 


mansardă, ferestrele le-am închis tanti Polly, aşa ca 
muştele nu vor mai putea transporta microbi. 

Timotei dispăru în jos pe scară. Cu aceeaşi grabă, 
bătrânul Tom dădu lanterna domnişoarei Polly, iar Polly 
vorbea cu un ton aspru: 

— Pollyanna, întinde-mi lucrurile şi intră în casă. Restul 
nopţii vei dormi în patul meu, cu mine. Obloanele vor fi 
gata mâine, dar până atunci trebuie să te ţin într-un loc 
unde voi şti ce faci. 

Pollyanna era uimită, nu-i venea să creadă ce auzea: 

— Cu dumneata? în patul dumitale? Oh, tanti Polly, ce 
bună eşti! Doream atât de mult să dorm cu cineva care 
este ruda mea. Ce bine că nu au sosit obloanele! Dumneata 
nu eşti bucuroasă? 


Polly nu îi răspunse; mergea cu capul sus, era pur şi 
simplu dezarmată, se simţea fără nicio putere în faţa 
fetiţei. De când a sosit a pedepsit-o de trei ori, dar 
pedepsele erau primite de Pollyanna cu o drăgălăşenie 
deosebită. 


XXX 


După scurt timp, Pollyanna urma cu respect programul 
stabilit de mătuşa ei; cosea, exersa la pian, citea cu voce 
tare şi ajuta la bucătărie. Totuşi ea nu sacrifica timpul 
stabilit de la început; li mai rămăsese timp şi pentru „a 
trăi" cum spunea ea. În fiecare zi după amiază, de la ora 
şase, era timpul Pollyannei. Domnişoara Polly se mira de 
capacitatea fetiţei, şi de multe ori exclama: 

— Ce fetiţă extraordinară! 

In apropierea casei nu erau copii cu care Pollyanna ar fi 
putut să se joace. Aceasta însă nu o deranja deloc. Era 
mulţumită dacă putea să se plimbe pe străzi, admirând 


casele şi trecătorii. Când era timp frumos, Pollyanna cerea 
să i se dea ceva de fâcut, pentru a avea ocazia de a se 
plimba dintr-o parte în alta a satului; de multe ori întâlnea 
„omul", o persoană îmbrăcată cu haine negre şi o pălărie 
de mătase, două insemne pe care ceilalţi oameni nu le 
aveau niciodată. Faţa omului era bine rasă, palidă şi părul 
ce se vedea sub pălărie era cărunt. Mergea repede, având 
o poziţie dreaptă şi totdeauna era singur. Lucrul acesta o 
neliniştea pe Pollyanna, şi poate chiar pentru acest motiv a 
început să vorbească cu el într-o zi: 

— Bună ziua. Ce timp frumos, nu-i aşa? îi spuse ea 
drăguţ. 

Omul se uită sfios în jurul lui, apoi se opri dezorientat. 

— Mie mi-ai vorbit? întrebă el cam răstit. 

— Da, răspunse Pollyanna veselă. Spun că este un timp 
splendid azi, nu-i aşa. 

— Da! Apoi îşi urmă drumul. 

Pollyanna zâmbi, şi se gândea în sinea ei: „ce om 
ciudat". A doua zi îl întâlni din nou: 

— Azi nu e atât de frumos ca şi ieri, dar totuşi e plăcut, 
zise ea veselă. 

— E! Da! Hmm! îngână iar omul, şi Pollyanna râse 
iarăşi. 

Când îl întâlni Pollyanna pentru a treia oară, „omul'" se 
opri şi o întrebă: 

— Cine eşti copilă, şi pentru ce îmi vorbeşti în fiecare zi? 

— Sânt Pollyanna W. şi îmi pare că eşti atât de singur!... 
Sunt mulţumită că te-ai oprit azi. Acum că ne cunoaştem,... 
însă eu tot nu-ți ştiu numele. 

— Ei, Doamne! multe vrei să ştii... „Omul'" nu-şi termină 
fraza şi plecă mai repede ca altădată. 

Pollyanna se uită după el, descurajată. 

— Poate nu m-a înţeles. A fost numai o jumătate de 
prezentare, deoarece eu nu-i cunosc încă numele, 
murmură ea urmându-şi drumul. 


Astăzi, Pollyanna ducea nişte răcituri de picioare de vițel 
doamnei Snow; domnişoara Polly trimitea întotdeauna câte 
ceva doamnei Snow, o dată pe săptămână. Se credea 
datoare s-o facă, pentru că doamna Snow era săracă, 
bolnavă şi enoriaşa bisericii sale. Era datoria tuturor 
enoriaşilor cu stare de a se ocupa de ea. Domnişoara Polly. 
îşi îndeplinea datoria faţă de doamna Snow joia după 
amiază, nu ea în persoană, ci prin Nancy. Azi Pollyanna 
ceruse să facă acest serviciu şi Nancy cedă cu plăcere, 
bineânţeles cu voia domnişoarei Polly. 

— Sânt chiar mulţumită de a fi scutită de această 
corvoadă, se destăinui Nancy între patru ochi Pollyannei, 
dar mi-e ruşine să ţi-o las ţie, sărmană oiţă. Da, mi-e 
ruşine. 

— Dar îmi pare bine că mă duc acolo, Nancy. 

— Te asigur că nu o să-ţi pară aşa de bine după ce vei 
merge acolo o dată, zise Nancy rece. 

— Pentru ce? 

— Pentru că nimănui nu-i place să se ducă la doamna 
Snow. Dacă n-ar inspira milă, nimeni nu s-ar mai duce s-o 
vadă, atât e de nesuferită. O plâng din suflet pe fiica ei 
care trebuie să o îngrijească. 

— Dar de ce, Nancy? 

Nancy dădu din umeri. Pollyanna insistă. 

— Ei bine, am să-ţi spun. După doamna Snow, nimic pe 
lume nu merge aşa cum ar trebui; nici cu zilele săptămânii 
nu se împacă, uneori. Dacă e luni, zice că ar fi mai bine să 
fie duminică; dacă i-aduci răcituri, eşti mai dinainte sigură 
că i-ar fi plăcut mai bine un pui fript, iar dacă îi dai pui, ea 
se aşteaptă la ciorbă de miel! N 

— Ce persoană neînţeleasă! zise Pollyanna râzând. Imi 
pare bine s-o vizitez. Ce originală şi minunată trebuie să 
fie! îmi plac persoanele originale. 

— Hmm! Bine că e numai doamna Snow "originală" şi nu 
sunt mai mulţi, pentru binele omenirii, răspunse Nancy 


sarcastic. 

Pollyanna se gândea la toate acestea, trecând pragul 
micuţei colibe. Ochii îi străluceau curioşi s-o vadă pe 
această „originală" doamnă Snow. 

O tânără cu faţa palidă şi obosită veni să deschidă uşa. 

— Ce mai faceţi? zise Pollyanna cu politeţe. Eu vin din 
partea domnişoarei Polly şi aş dori să o văd pe doamna 
Snow, dacă mă poate primi. 

— Bine, dacă vrei. Cred că eşti singura fiinţă care „ar 
dori să o vadă", zise fata plictisită. 

Pollyanna n-o auzi şi o urmă pe un coridor, spre uşa din 
spate. După ce fata a condus-o în camera bolnavei şi a 
închis uşa după ea, Pollyanna clipi din ochi până se obişnui 
cu întunericul. Abia atunci văzu o femeie pe jumătate 
culcată într-un pat aşezat în mijlocul odăii. Pollyanna păşi 
spre ea. 

— Cum vă simţiţi astăzi, doamnă Snow? Tanti Polly 
speră că sunteţi mai bine şi vă trimite răcituri de picioare 
de vițel. 

— Săraca de mine! iar răcituri? bodogăni un glas 
nerăbdător, îi sunt bineînţeles foarte recunoscătoare, dar 
nădăjduiam că azi îmi va trimite o ciorbă de miel! 

— Şi eu care credeam că vei dori pui, când ţi se aduc 
răcituri, zise Pollyanna, zâmbind prietenos. 

— Ce vrei să spui? răspunse bolnava întorcându-se spre 
ea. 

— Nimic care să te supere, zise iute Pollyanna, pentru a 
se scuza. De altfel nu e o mare deosebire, numai că Nancy 
spunea că dumneata doreşti pui când ţi se aduc răcituri, 
ciorbă de miel când primeşti pui, dar poate că e cum ai zis 
şi vezi, Nancy nu ştie. 

Femeia se ridică, se îndreptă în pat, lucru pe care nu-l 
mai tăcuse de mult, Pollyanna însă nu ştia de asta. 

— Dar bine domnişoară obraznică, cine eşti dumneata? 

Pollyanna începu a râde veselă. 


— O! Dar nu mă cheamă aşa doamnă Snow şi îmi pare 
bine că nu mă cheamă aşa. Ar fi şi mai şi decât 
"Hephzibah", nu-i aşa? Eu sunt Pollyanna Whittier, 
nepoata domnişoarei Polly, şi am venit de departe ca să 
locuiesc cu dânsa. De aceea vă aduc răciturile în această 
dimineaţă. 

La început, bolnava stătu în sus pe patul ei, foarte atentă 
la vorbele fetiţei; când însă auzi de răcituri, căzu iar pe 
pernă, ascultând-o. 

— Foarte bine, mulţumesc. Mătugşa ta e foarte milostivă, 
dar pofta mea de mâncare a dispărut pe ziua de azi... şi, 
vezi, aş fi dorit ciorbă de miel... Se opri deodată şi schimbă 
subiectul. N-am închis ochii astă-noapte niciun moment! 

— O! Cât mi-ar fi plăcut şi mie să fac la fel, oftă 
Pollyanna, punând răciturile pe măsuţă şi aşezându-se în 
urmă foarte comod pe scaunul cel mai apropiat. Se pierde 
atâta timp cu dormitul, dumneata nu crezi la fel? 

— A pierde timpul cu dormitul! exclamă bolnava. 

— Da, când ai putea „trăi, înţelegi? Ce păcat că nu 
putem trăi şi noaptea. 

— Ei bine, dar eşti minunată, fetiţo. Du-te la fereastră şi 
deschide ferestrele ca să pot vedea cu cine semeni. 

Pollyanna se sculă cam fără voie. 

— O să vedeţi pistruii de pe faţa mea, spuse ea oftând, şi 
tocmai când eram aşa de mulţumită că întunericul te 
împiedică să îi vezi! lată, acum puteţi să îi vedeţi! Apoi 
foarte vioaie, revenind lângă pat îi spuse: 

— Sânt mulţumită că aţi dorit să mă vedeţi, pentru că 
acum pot şi eu să vă vad. Mi s-a spus că sunteţi foarte 
frumoasă! 

— Eu, frumoasă?! spuse bolnava cu un ton ironic. 

— Sigur. Dar dumneata n-o ştiai? 

— Nu, n-o ştiam, răspunse doamna Snow scurt. 

Era în vârstă de patruzeci de ani și de cincisprezece 
ani încoace dorise mereu viaţa altfel de cum o avea, 


și nu găsise vreme niciodată de a se bucura de ceva. 

— Ochii vă sunt atât de mari şi negri, părul negru şi 
buclat, zise blând Pollyanna. Tare îmi plac buclele negre; 
iată ceva ce doresc să-mi dea Dumnezeu când voi fi la el în 
cer. Şi ce roşie sunteţi în amândoi obrajii. Vedeţi, doamnă 
Snow, sunteţi într-adevăr frumoasă! De fapt vezi şi 
dumneata că eşti frumoasă, când te uiţi în oglindă. 

— In oglindă! zise cu asprime bolnava, căzând pe 
pernele ei. De mult timp nu am avut de-a face cu oglinda. 
Nici ţie nu ti-ar veni poftă de a te uita în ea, dacă ai fi stat 
ca mine întinsă în pat de ani de zile! 

— Desigur, aprobă Pollyanna, cu milă. Dar staţi puţin, 
lasaţi-mă să vă arăt... zise ea îndreptându-se spre noptieră 
şi luând o oglinjoară de pe ea. Revenind lângă pat, se opri 
şi o privi cu atenţie pe biata bolnavă, 

— Aş dori, dacă nu vă supăraţi... mi-ar plăcea să vă 
pieptăn puţin părul, înainte de a vă da oglinda. Îmi daţi 
voie? 

— Bine, poate că da, dacă ţii aşa de mult, dar nu are să 
ţină, căci îmi frec capul necontenit de perne... zise 
bolnava, călcân-du-şi pe inimă. 

— O! vă mulţumesc, căci grozav îmi place să pieptăn, 
strigă Pollyanna veselă, punând deoparte oglinda şi 
căutând pieptenele. Azi nu voi avea timp să fac mare lucru; 
mă grăbesc să vă arăt cât sunteţi de frumoasă. In altă zi 
voi veni să vă pieptăn frumos de tot, zise ea netezind 
încetişor cu mâna părul ondulat pe fruntea bolnavei. 

Timp de cinci minute, lucra iute şi cu îndemânare, 
scoțând în evidenţă o buclă, ridicând gulerul de dantelă al 
cămăşii de noapte, şi umflând pernele pentru a da o poziţie 
mai comodă capului. În acest timp doamna Snow, care se 
încrunta şi bodogănea mereu, se simţea fără voia ei 
cuprinsă de un sentiment foarte plăcut. 

— Iată! strigă la urmă Pollyanna, luând o garoafă roşie 
din-tr-un vas şi înfigând-o în părul negru unde tăcea un 


frumos efect. E 

— Acum puteţi să vă uitaţi. li întinse triumfătoare 
oglinda. 

— Hmm! îngână doamna Snow privindu-se. Îmi plac mai 
mult garoafele roz decât acestea roşii, dar cum ele se vor 
vesteji înainte de înserat, tot una e. 

— Nu sunteţi mulţumită pentru că se vestejesc florile? 
Vedeţi, astfel veţi putea primi altele, zise Pollyanna râzând. 
Tare îmi place cum v-am aşezat părul, adăugă ea privind-o 
cu o vădită mulţumire. Spuneţi drept, nu vă place şi 
dumneavoastră? 

— Hmm! Poate! Insă îţi mai spun că nu va ţinea, căci am 
să-mi frec capul de perne. 

— Eu mă bucur şi de acest lucru, răspunse Pollyanna 
voioasă, pentru că voi putea altă dată să vă pieptăn şi mai 
frumos. Trebuie însă că sunteţi mulţumită că aveţi părul 
negru; e mult mai frumos pe perna albă, decât părul 
galben ca al meu. 

— Se poate, dar nu prea mi-a plăcut niciodată parul 
negru; albeşte prea de timpuriu. 

Vorbea supărată, totuşi ţinea mereu oglinda în mână. 

— O! Ce mult îmi place părul negru, şi ce fericită aş fi 
dacă al meu ar fi aşa, spuse Pollyanna oftând. 

Doamna Snow dădu oglinda la o parte şi se întoarse 
supărată: 

— N-ai fi desigur deloc bucuroasă, dacă ai fi în locul 
meu. Nici părul negru, nici altceva nu te-ar face fericită 
dacă ar trebui să stai în pat ca mine. 

Pollyanna stătu un moment pe gânduri. 

— Într-adevăr ar fi greu să fii mulţumită atunci, 
murmură ea. 

— Cum să fiu? 

— Să fiţi mulţumită de orice. 

— Să fii mulţumită de toate când eşti bolnavă, suferi de 
o boală nevindecabilă, osândită a sta veşnic în pat? E asta 


cu putinţă?! 

Spre marea mirare a doamnei Snow, Pollyanna sări în 
picioare bătând din palme. 

— Desigur, e greu lucru, da, e foarte greu... dar trebuie 
să plec acum; mă voi gândi însă la toate acestea tot 
drumul, întorcându-mă acasă, şi poate că vă voi putea 
vorbi despre multe când voi veni din nou. La revedere! Am 
petrecut foarte bine la dumneavoastră. La revedere! 
repetă ea trecând pragul uşii. 

— E de necrezut! Ce voia oare sa spună? exclamă 
bolnava privind după mica vizitatoare care se depărta. 
Apoi luă iarăşi oglinda şi se privi în ea. Fetiţa asta ştie într- 
adevăr să aşaze bine părul, murmură ea; n-aş fi crezut ca 
al meu să fie atât de frumos. Dar ce folos de toate astea? 
oftă ea iritată. 

Când Milly, fiica doamnei Snow, intră în camera ei, 
oglinda era încă sub plapumă ascunsă cu mare grijă. 

— Ce, mamă, stai cu perdelele ridicate? strigă Milly 
plimbându-şi mirată privirea de la fereastră la garoafa 
roşie din părul mamei sale. 

— Şi ce dacă stau? răspunse bolnava răstit. Sânt 
condamnată să stau toată viaţa pe întuneric pentru ca sunt 
bolnavă? 

— Desigur că nu, zise Milly împăciuitoare, aducând 
sticluţa cu doctorii. Dar ştii că de multe ori am încercat şi 
eu să-ţi fac puţină lumină şi niciodată n-ai vrut. 

Doamna Snow nu răspunse nimic. Era ocupată să 
îndrepte dantela de la cămaşa de noapte. Apoi zise 
supărată: 

— Cineva ar face mai bine să-mi dea o cămaşă nouă, 
decât racituri şi ciorbă de miel. 

— Ah, mamă! 

Avea de ce să rămână Milly încremenită, căci în sertarul 
noptierei se aflau două cămăşi de noapte, şi ea încercase 
de luni de zile în zadar s-o convingă pe mama ei să le 


poarte. 


KKK 


Ploua când Pollyanna 1-a întâlnit din nou pe „om", totuşi 
îl salută cu un zâmbet dulce. 

— Timpul nu e tocmai frumos azi, nu e aşa? spuse ea 
veselă. Eu însă sunt mulţumită că plouă. 

De data asta „omul" nu mai bodogăni şi nici măcar nu 
înoarse capul. Pollyanna crezu că n-o auzise. A doua zi 
vorbi mai tare, pentru că „omul" mergea cu paşi mari, cu 
mâinile la spate şi cu ochii aţintiţi în pământ, ceea ce i se 
păru ei o ofensă adusă gloriosului soare şi aerului curat al 
dimineţii. Pollyanna în ziua aceea făcea comisioane. 

— Ce mai faceţi? ciripi ea cum îl văzu. Sânt atât de 
mulţumită că ziua de azi nu seamănă cu cea de ieri, 
dumneata nu? 

„Omul" se opri brusc, părea supărat: 

— Vino aici fetiţo, să rezolvăm această afacere, odată 
pentru totdeauna, începu el posomorât. Eu am altceva de 
făcut decât a mă interesa dacă timpul e frumos sau urât. 
Nici nu ştiu dacă e soare sau nu. 

Pollyanna încântată zise cu bucurie: 

— Tocmai asta mă gândeam şi eu, de aceea ţi-am spus. 

— Da,... bine... cum?!... spuse el brusc ca şi cum abia ar 
fi început să înţeleagă ce tot spunea ea. 

— Vezi, tocmai pentru asta ţi-o spuneam, ca să-ţi poţi 
dumneata da seama că e soare. Ştiam că vei fi mulţumit 
când vei sta să te gândeşti că e soare. Parcă nu-l vedeai 
câtuşi de puţin, şi era păcat. 

— Ei, Doamne! din toate... orişicum... răspunse „omul" 
cu un ciudat gest autoritar, mergând mai departe. Dar 
după ce făcu câţiva paşi se întoarse tot încruntat: 

— De ce nu cauţi copii de vârsta ta să vorbeşti cu ei? 

— Aş vrea să găsesc vreun copil, dar nu sunt copii prin 
vecinătate, aşa mi-a spus Nancy. Dar asta nu face nimic. 


Îmi plac tot atât de mult şi oamenii mari, chiar şi mai mult, 
câteodată, pentru că eram obişnuită cu doamnele de la 
Asistenţa Socială. 

— Hmm! Doamnele de la Asistenţa Socială? Ce, poate 
mă iei drept una din ele! 

Omului îi venea a râde acum. Se vedea bine, dar se 
stăpânea. Pollyanna însă râse cu toată inima. 

— O, nu, domnule, nu semeni deloc cu niciuna din ele, 
nu pentru că n-ai fi tot atât de bun ca ele, poate chiar mai 
bun, zise ea politicoasă. Sunt sigură, eşti mult mai drăguţ, 
decât araţi. 

Se auzi un mormăit ciudat, apoi „omul" se depărta fară a 
mai zice nimic. Când Pollyanna îl întâlni iar peste câteva 
zile, el o privi drept în faţă cu o expresie ironică, care îi 
plăcu: 

— Bună ziua, îi zise el cam răstit. Poate că aş face bine 
să-ţi spun, de la început, că azi ştiu că soarele luminează. 

— Nu era nevoie să mi-o spui, răspunse Pollyanna, căci o 
ştiam îndată ce te-am văzut. 

— Ce spui ? 

— Da, domnule, am văzut-o în ochii şi zâmbetul 
dumitale. 

— Hmm! îngână iar „omul" depărtându-se. 

Din ziua aceea, „omul' vorbea mereu cu Pollyanna, şi 
adeseori ori îi vorbea chiar el întâi, cu toate că de obicei el 
se mulțumea a-i spune doar „bună ziua". Totuşi, chiar 
aceasta pricinui mare mirare lui Nancy care se afla din 
întâmplare cu Pollyanna, în ziua în care el o salută astfel. 

— Doamne sfinte, Pollyanno. Ce, omul acesta îţi 
vorbeşte?! 

— Desigur, mă salută de fiecare dată, când îl întâlnesc, 
răspunse Pollyanna râzând. 

— Doamne fereşte! dar ştii cine este el?... Pollyanna 
dădu din cap: 

— Recunosc c-a uitat, sau n-a voit să-mi vorbească din 


prima zi. 

Nancy deschise ochii mari. 

— Dar el nu vorbeşte nimănui, copilă dragă, de ani de 
zile, numai la mare nevoie pentru afaceri... El se numeşte 
John P. Trăieşte singur în casa cea mare situată pe colina 
din deal. Nu dă voie nimănui să-i gătească bucatele şi 
coboară de trei ori pe zi la restaurant pentru a-şi lua 
mesele. O cunosc pe fata care-i scutură prin casă. Spune 
că abia deschide gura să comande cumpărăturile ce-i 
trebuiesc, şi că aproape ghiceşte ce doreşte dumnealui. Un 
lucru ştie doar: totul trebuie să fie ieftin, fără ca el sa mai 
spună. 

Pollyanna aprobă cu simpatie: 

— Ştiu! Omul e silit a cumpăra lucruri ieftine când e 
sărac. Eu şi tata aşa făceam. Mai tot timpul mâncam fasole 
şi peşte, şi spuneam amândoi că avem noroc să ne placă 
fasolea; aceasta mai cu seamă când treceam pe la 
magazinele unde se vindeau curcani fripţi cu o sută de lei 
o porţie. Oare domnului John îi place fasolea? 

— Dacă-i place sau nu, puţin îmi pasă; el nu e sărac, 
Pollyanna. A moştenit o avere mare de la tatăl său! Nue 
nimeni în oraş aşa de bogat ca el. Ar putea să se hrănească 
cu bancnote, dacă ar vrea, şi nici n-ar băga de seamă. 

Pollyanna bufni în râs. 

— Parcă cineva ar putea mânca bancnote, fără să bage 
de seamă, măcar când ar încerca să le înghită! 

— Ei! dar vreau numai să spun cât este el de bogat, 
pentru a putea face aşa ceva, zise Nancy, ridicând din 
umeri. Nu-şi cheltuieşte banii; îi economiseşte, atâta tot. 

— O! pentru alţii îi economiseşte. Ce frumos din partea 
lui! Asta se numeşte a se uita pe sine pentru a purta 
crucea lui Hristos! O ştiu, tata mi-a spus-o. 

Nancy deschise gura ca pentru a da drumul vorbelor 
aspre şi rele ce erau gata să-i scape; dar văzând faţa 
radioasă a Pollyannei, ceva parcă o împiedică de a mai 


vorbi. 

— Ce ciudat lucru!... şi ţie-ţi vorbeşte politicos, când nu 
vorbeşte niciodată nimănui şi trăieşte singur cuc într-o 
casă mare şi frumoasă, plină de lucruri splendide, după 
cum se spune. Unii îl cred nebun, alţii îl cred supărăcios, 
iar unele persoane spun că are un schelet închis într-un 
dulap (adică îl chinuie trecutul). 

— 0, Nancy! zise Pollyanna înfiorându-se. Cum ar putea 
el ţine în casă o astfel de grozăvie? Nancy începu să râdă, 
înțelegând că Pollyanna luase povestea cu scheletul la 
propriu. Amuzată, n-o lămuri, ci o lăsă să creadă aşa. 

— Toată lumea zice că e un om misterios; câteodată 
călătoreşte ani întregi în ţări păgâne, în Egipt, în Asia, şi 
chiar în deşertul Sahara. 

— O! atunci este un misionar, cu suflet ales, exclamă 
Pollyanna. 

Nancy râse iarăşi. 

— Nu am spus asta, Pollyanna. Când se întoarce din 
călătorii scrie cărţi ciudate asupra năzdrăvăniilor pe care 
le-a descoperit în acele ţări păgâne. Aici însă nu 
cheltuieşte decât exact atât cât îi trebuie să trăiască. 

— Asta se înţelege, căci îşi economiseşte banii pentru 
misiuni, declară Pollyanna, dar e într-adevăr un om curios 
ca şi doamna Snow, însă cu totul deosebit de dânsa. 

— Da, aşa este, aprobă Nancy râzând. 

— Eu sunt cu atât mai mulţumită că îmi vorbeşte, 
adăuga Pollyanna încântată. 


KKK 


Când Pollyanna se duse pentru a doua oară la doamna 
Snow, o găsi ca şi mai înainte, pe întuneric. 

— Este nepoţica domnişoarei Polly, anunţa Milly 
plictisită; apoi Pollyanna se îndreptă singură spre bolnavă. 

— O! tu eşti? întrebă o voce nerăbdătoare din pat. Imi 


amintesc de tine. Nimeni nu ar putea sa te uite când te-a 
văzut o dată. Eu aş fi dorit să vii; aveam nevoie să te văd. 

— Chiar? Ce bine!... Sânt mulţumită că n-ai aşteptat 
prea mult de ieri până azi, zise Pollyanna, râzând şi 
înaintând voioasă spre dânsa. Puse cu grijă coşuleţul pe un 
scaun: 

— Vai, dar ce întuneric e aici, abia te pot zări, zise ea, 
ducându-se la fereastră pentru a ridica jaluzelele. Vreau să 
văd dacă te-ai pieptănat aşa cum ţi-am arătat eu. O! n-ai 
făcut aşa!... Nu-i nimic. La urma urmei, sunt totuşi 
mulţumită pentru că poate-mi vei da voie să te pieptăn 
puţin mai târziu. Pentru moment vreau să-ţi arăt ce ţi-am 
adus. 

Bolnava se întoarse nerăbdătoare în pat. 

— Parcă dacă-oi vedea ce mi-ai adus ar putea să-i 
schimbe gustul! bodogăni ea, căutând totuşi cu ochii spre 
coşuleţ. Ei bine, ce mi-ai adus? 

— Ghiceşte! Ce-ai vrea azi? o întrebă Pollyanna, ţopăind 
uşor în jurul coşuleţului, cu faţa veselă. 

Bolnava se încruntă: 

— După cât ştiu, nu doresc nimic. Totul are acelaşi gust, 
oftă ea. 

Pollyanna bufni în râs. 

— Dar dacă-ai dori ceva, cam ce ar fi? 

— Doamna Snow stătu la îndoială. Nu ştia ce să 
răspundă. Fiind de atâta timp obişnuită să dorească ceea 
ce nu putea avea, nu ştia ce să răspundă, fiindcă fetiţa 
aştepta. 

— Desigur că ai ciorbă de miel. 

— Chiar asta am adus, ai ghicit! 

— Dar tocmai ciorbă de miel nu doream, scânci bolnava, 
sigură acum de ce i-ar fi dorit stomacul. Aş fi dorit un pui 
fript. 

— Ei!... am adus şi pui, zise Pollyanna voioasă. Doamna 
Snow se întoarse mirată. 


— Ai adus de amândouă? întrebă ea. 

— Da, am adus şi răcituri de picioare de vițel, răspunse 
Pollyanna triumfătoare. Am voit să ai o data exact ceea ce 
doreşti, şi am aranjat cu Nancy. Desigur, n-ai decât puţin 
din fiecare fel, dar ai acum din toate! Sânt atât de 
mulţumită că ai avut poftă de pui, adăugă ea, scoțând din 
coşuleţ cele trei castronaşe. Înţelegi, venind pe drum mă 
întrebam ce s-ar întâmpla dacă mi-ai spune că doreşti 
cârnaţi, sau ceapa, sau altceva ce nu aveam! N-ar fi fost 
păcat pentru mine, care voiam cu orice preţ să-ţi fac pe 
plac? 

Niciun răspuns. Bolnava părea a căuta în gând ceva ce- 
ar fi pierdut. 

— Iată, îţi las totul, anunţă Pollyanna înşirând cele trei 
castronaşe pe masă. Probabil mâine vei cere ciorbă de 
miel. Cum te mai simţi azi? adăugă ea politicoasă. 

— Deloc bine, şopti bolnava, căzând iar pe pernă în 
starea ei obişnuită. Mi-am pierdut somnul de dimineaţă. 
Vecina care locuieşte alături a început să cânte la pian cu 
noaptea-n cap, şi muzica ei aproape m-a înnebunit. Nu a 
încetat toată dimineaţa! Dacă asta va merge tot aşa, nu 
ştiu ce-o sa mă fac! 

Pollyanna aprobă compătimitoare. 

— Ştiu, e grozav lucrul!... Doamna White, una din 
doamnele de la Asistenţă, a avut şi ea o astfel de supărare. 
Avea friguri reumatice şi nu se putea mişca. Ea spunea că 
dacă ar fi putut să se mişte câtuşi de puţin ar fi suferit mai 
puţin din cauza muzicii. Mata poţi să te mişti puţin? 

— Pot să ce? 

— Să te mişti puţin în patul dumitale, să schimbi poziţia 
când muzica te oboseşte prea mult. 

Doamna Snow se uită mirată la Pollyanna. 

— Fără îndoială că mă pot mişca, răspunse ea iritată. 

— Ce bine! De aceasta poţi să fii mulţumită cel puţin. 
Doamna White, săraca, nu putea nici să se mişte având 


dureri reumatice; mi-a spus chiar dânsa cât era de greu. 
Mai întâi mi-a destăinuit că ar fi şi turbat de nu s-ar fi 
gândit la cumnată-sa, care era complet surdă. 

— Cumnată-sa surdă?... Ce vrei să spui? 

Pollyanna râse. 

— Adevărul e că nu m-am exprimat bine. Am uitat că n-o 
cunoşti pe doamna White. Înţelegi, domnişoara White e 
surdă de tot şi ea venise să îngrijească de gospodărie şi de 
domnul White în timpul bolii doamnei White. Ei bine! Era 
atât de greu s-o facă să-nţeleagă, orice ar fi fost, încât de 
câte ori începea pianul a cânta alături, doamna White era 
fericită să-l poată auzi, gândindu-se ce cumplit ar fi dacă 
n-ar fi auzit deloc, ca biata cumnată-sa. Vezi, juca şi ea 
jocul de care îi vorbisem. 

— Jocul? 

Pollyanna bătu din palme. 

— Iată! Aproape uitasem. Eu am căutat ceva de care ai 
putea fi mulţumită şi mata. 

— Eu mulţumită? Ce vrei să spui? 

— Nu-ţi mai aduci aminte că-ţi făgăduisem?... îmi 
ceruseşi să-ţi arăt un lucru de care ai putea fi mulţumită, 
chiar fiind silită să stai în pat toată ziua. 

— O! răspunse bolnava amărâtă; da,... îmi aduc aminte, 
dar n-am crezut că vorbeai serios. 

— Ba da, eram foarte serioasă, zise Pollyanna, şi iată că 
am găsit. Mi-a fost cam greu, însă e cu atât mai plăcut cu 
cât e mai anevoios de găsit. Şi pentru a fi corectă şi a 
spune adevărul, trebuie să mărturisesc că la început nu 
prea găseam nimic. 

— Dar spune-mi te rog, ce lucru este? întrebă doamna 
Snow politicos, însă ironic. 

Pollyanna răsuflă adânc. 

— M-am gândit că poţi fi mulţumită că nu toată lumea e 
ca dumneata, ţinută în pat, înţelegi? 

Doamna Snow o privi cu mirare, morocănoasă. 


— O nimerişi! zise ea supărată.. 

— Şi acum vreau să te învăţ jocul meu, propuse 
Pollyanna: Vei avea plăcerea de a juca tocmai pentru că îţi 
va fi greu. lată! şi începu a-i povesti despre pachetele cu 
daruri, despre cârje şi despre păpuşa care nu venise. 

Abia sfârşise povestirea ei, când Milly apăru la uşă. 

— Mătugşa ta te caută, domnişoară Pollyanna, spuse ea 
încet. A telefonat peste drum. A spus ca trebuie sa te 
grăbeşti, că mai ai de studiat muzica înainte de a se 
înnopta. 

Pollyanna se sculă cu părere de rău. 

— Bine, zise ea oftând, mă voi grăbi. Deodată începu a 
râde. Cred că trebuie să fiu mulţumită că am picioare cu 
care pot fugi, nu-i aşa? 

Nu primi niciun răspuns. Bolnava închisese ochii, dar 
Milly ai cărei ochi erau holbaţi de mirare, văzu lacrimi 
curgând pe obrazul mamei sale. 

— La revedere! strigă Pollyanna, când ajunse aproape 
de uşă. Sânt foarte supărată că n-am putut să-ţi aşez şi azi 
părul; rămâne pentru data viitoare. 

Una după alta trecură zilele lui iulie. Pentru Pollyanna 
au fost într-adevăr fericite. Ea spunea adeseori mătuşii 
sale cât era de mulţumită de a trăi cu ea. Domnişoara Polly 
de obicei răspundea pe un ton obosit: 

Foarte bine, Pollyanna. Sânt mulţumită să te vad fericită 
aici, însă aş dori ca timpul petrecut lângă mine să-ţi fie de 
folos în toate privinţele; altfel mi s-ar părea că nu mi-am 
tăcut datoria faţă de tine. 

In general, Pollyanna îi răspundea îmbrăţişând-o şi 
sărutând-o, procedeu care o uimea întotdeauna pe mătuşa 
ei. Într-o zi îi vorbi astfel... Era în timpul lecţiei de cusut. 

— Vrei să spui, tanti Polly, că nu-i destul să ai zile 
fericite? întrebă fetiţa glumind. 

— Chiar asta vreau să spun. Trebuie ca zilele să fie şi 
folositoare. 


— Ce înseamnă asta, zile folositoare? 

— Ei bine, înseamnă tocmai aceasta: zile care aduc un 
folos. Pollyanna, ce copilă extraordinară eşti! 

— Aşadar, ceea ce ne pare fericit nu e totdeauna 
folositor? întrebă Pollyanna cam îngrijorată. 

— Desigur ca nu. 

— O! Ce nenorocire! Atunci nu-ţi va fi drag... fără 
îndoială. Mă tem că n-ai să poţi niciodată juca jocul meu, 
tanti Polly. 

— Jocul tău? Care joc? 

— Acela pe care tata... Pollyanna îşi astupă gura cu 
mâna. Ni... Nimica, bâlbâi ea. 

Mătuşa Polly se încruntă. 

— Ajunge pentru acum, Pollyanna, spuse ea răstit. Şi 
lecţia de cusut se sfârşi. 

În după amiaza acelei zile, Pollyanna, ieşind din 
mansardă, întâlni pe mătuşa sa pe scări. 

— O! tanti Polly, cât eşti de drăguță şi bună, strigă ea. 
Te-ai urcat până aici ca să mă vezi? Intră te rog, îmi plac 
musafirii, zise ea deschizând larg uşa. 

Domnişoara Polly nu avea deloc de gând să intre la 
nepoata sa. Venise să caute într-un dulap de cedru, aşezat 
lângă fereastra dinspre răsărit, un oarecare sul de lână 
albă; spre marea ei uimire, în loc de a se găsi în faţa 
dulapului se găsi şezând pe unul din scaunele cu spetează 
înaltă din camera Pollyannei. Nu era aceasta prima oară 
când domnişoara Polly se trezea făcând un lucru la care nu 
se gândise. 

— Îmi plac musafirii, repetă Pollyanna, învârtindu-se cu 
multă graţie, ca şi când ar fi primit oaspeţi într-un palat, 
mai ales de când am această cameră a mea. O, desigur, am 
avut întotdeauna o odaie a mea, dar cu chirie. Însă o 
cameră închiriată nu e tot atât de plăcută ca aceea care-ţi 
aparţine. Şi aceasta este chiar a mea, nu e aşa? 

— Da, Pollyanna, şopti mătuşa sa, mirându-se, în gândul 


ei, de ce sta aici şi nu se ducea să-şi caute sulul. 

— Vezi, acum mi-e dragă mansarda aceasta, deşi n-are 
covor, perdelele şi tablourile pe care le dorisem. 

Roşindu-se toată, Pollyanna se opri scurt. Era să înceapă 
să zică altceva, când mătuşa ei îi tăie vorba. 

— Ce vrei să spui, Pollyanna? 

— Tanti Polly, crede-mă, mi-a scăpat fară voie. 

— Probabil, răspunse Polly rece, dar cum ai început, poţi 
destul de bine să urmezi tot ce ai de spus. 

— Voiam numai să spun că visasem o odăiţă cu covoare 
şi perdele de dantelă, dar desigur... 

— Ai visat covoare şi perdele de dantelă? se răsti la ea 
domnişoara Polly. Pollyanna se roşi şi mai tare. 

— N-ar fi trebuit, desigur, tanti Polly, zise ea pentru a se 
scuza. Îmi închipui că am visat aşa pentru că le-am dorit 
întotdeauna, fără a putea vreodată să le am. Au sosit într-o 
zi două covoraşe într-un pachet cu daruri, dar erau atât de 
mici. Unul avea pete de cerneală, şi celălalt era găurit; iar 
tablouri nu am primit acolo decât două, din care unul, tat... 
vreau să zic... că cel mai bun a fost vândut, iar cel mai rău 
s-a spart. Spun drept... de nu se întâmpla aşa, n-aş fi dorit 
atât de mult lucruri frumoase şi n-aş fi visat la ele în ziua 
sosirii mele aici, pe când străbăteam coridorul şi... şi... 
dar... crede-mă, tanti Polly, că aceasta n-a fost decât o 
clipă, vreau să spun câteva minute... apoi am fost 
mulţumită că noptiera n-are oglindă pentru că n-aveam să- 
mi văd pistruii şi nu puteam avea un tablou mai frumos 
decât acesta, de care mă bucur uitându-mă pe fereastră. Ai 
fost atât de buna cu mine că... 

Domnişoara Polly se sculă deodată. Faţa îi ardea. 

— Ajunge Pollyanna, destul mi-ai povestit... Apoi dispăru 
pe scări. 

Când ajunse jos, îşi aduse aminte că se suise la pod 
pentru a-şi căuta sulul de lână albă, în dulapul de cedru de 
lângă fereastra de răsărit. A doua zi, domnişoara Polly 


porunci lui Nancy: 

— Vei cobora în această dimineaţă toate lucrurile 
doinnişoarei Pollyanna în camera de sub a mea; am luat 
hotărârea de a-mi muta nepoata aproape de mine, 
deocamdată. 

— Da, coniţă! răspunse Nancy cu voce tare. „O minune!" 
mai zise ea în gând. 

Puțin mai târziu strigă cu bucurie Pollyannei: 

— Îţi vine să crezi, Pollyanna? La noapte vei dormi în 
camera de la parter, direct sub mansardă. Crede-mă, e 
foarte adevărat. Pollyanna se făcu palidă. 

— Ce spui, Nancy? Nu e cu putinţă! Nu-mi vine să cred! 
Spune drept, e adevărat? 

— Ba e cât se poate de adevărat, răspunse Nancy cu 
bucurie, arătând Pollyannei teancul de haine ce-l ţinea pe 
braţe şi pe care le scosese din dulapul ei. 

— Mi s-a ordonat să mut toate lucrurile tale la etajul de 
jos şi mă grăbesc ca nu cumva să se răzgândească. 

Pollyanna n-aşteptă sfârşitul vorbei. Se repezi pe scări, 
coborând câte două trepte deodată; era cât pe aici să se 
dea peste cap. Două uşi au fost izbite zgomotos şi un scaun 
se răsturnă până ce Pollyanna îşi atinse ţinta, adică ajunse 
la mătuşa ei. 

—O, tanti Polly, tanti Polly, într-adevăr? Camera aceasta 
are de toate: covor, perdele şi trei tablouri pe lângă cel de 
afară, pentru că ferestrele dau înspre aceeaşi direcţie. 

— Foarte bine, Pollyanna. Sânt mulţumită că-ţi place 
schimbarea; dar dacă te gândeşti aşa de mult la lucrurile 
acelea, sper că o să ai şi grija de ele. Pollyanna, te rog 
ridică scaunul; şi ai trântit două uşi în ultimele treizeci de 
secunde, spuse domnişoara Polly cu asprime, cu atât mai 
mult cu cât îi venea să plângă, şi ea nu era obişnuită cu 
plânsul. Pollyanna ridică scaunul. 

_ — Da, ştiu că am trântit uşile, zise Pollyanna veselă. 
Inţelegi, abia aflasem vestea bună că mi-ai dat această 


cameră; sunt sigură că şi tu ai fi făcut ca mine dacă... 
Pollyanna tăcu deodată şi privi pe mătuşa ei cu atenţie. 

— Tanti Polly, dumneata n-ai trântit niciodată, în viaţa 
dumitale, vreo uşă? 

— Sper că nu, Pollyanna, îi răspunse Polly cam jignită. 

— Vezi, tanti Polly, asta e foarte trist. 

— Trist! repetă Polly prea mirată pentru a zice mai mult. 

— Da, trist. Dacă ai fi avut de ce să trânteşti uşile le-ai fi 
trântit, desigur; dacă însă nu ţi-a venit niciodată s-o faci, 
aceasta înseamnă că n-ai avut niciodată în viaţă o bucurie 
mare; altfel nu ai fi putut să nu faci aşa ceva. Ştii, sunt 
foarte mâhnită că n-ai avut niciodată de ce să te bucuri 
până a-ţi pierde cumpătul şi a trânti uşa şi scaunele. 

— Pollyanna! exclamă Polly. 

Pollyanna însă plecase, şi zgomotul produs de uşa 
podului, din nou izbită, răspunse pentru ea. Se dusese să o 
ajute pe Nancy care muta toate lucrurile jos. In salonul ei, 
Polly se simţea oarecum tulburată; desigur că fusese şi ea 
bucuroasă de anumite lucruri. 


KKK 


Veni luna august care aduse multe surprize şi câteva 
schimbări care nu mai cauzară nicio mirare Nancyei. De la 
sosirea Pollyannei se obişnuise cu surprizele şi cu 
schimbările. Mai întâi cu pisica cea mica. Pollyanna o găsi 
miorlăind jalnic pe şosea, la o oarecare depărtare de casă. 
După ce cercetă pe la toți vecinii, fiind sigură că nu 
aparține nici unuia, o aduse la mătuşa ei. 

— Sânt mulțumită că nu aparține nimănui, zise ea 
domnişoarei Polly, cu o voioasă încredere, pentru că 
doream atât de mult să o aduc la noi. Imi sunt foarte dragi 
pisicile, şi eram convinsă că şi tu vei fi mulţumită şi-i vei da 
voie să trăiască aici. 

Polly se uită la biata minge cenuşie, prăpădită, care 
tremura în braţele Pollyannei. Nu putea suferi pisicile, nici 


chiar pe cele mai curate, frumoase şi bine îngrijite. 

— Uf! Pollyanna, ce dihanie murdară! E desigur bolnavă 
şi plina de purici. 

— O, ştiu, sărăcuţa de ea, zise fetiţa cu drag, uitându-se 
la pisicuţa speriată. Tremură biata mititica de groază. Ea 
încă nu ştie că o s-o păstrăm. 

— Nu, şi chiar nimeni nu ştie aceasta, replică Polly cu un 
ton hotărât. 

— O, ba da, vecinii o ştiu, zise Pollyana, interpretând cu 
totul greşit sensul cuvintelor mătuşii sale. Eu am spus 
tuturor vecinilor că o vom ţine, dacă nu-i voi găsi stăpânul. 
Ştiam că vei fi de acord, spuse ea voioasă şi fugi afara. 

— Dar, Pollyanna, Pollyanna, protestă domnişoara Polly, 
nu-mi plac..., dar Pollyanna era deja în bucătărie, strigând: 

— Nancy, Nancy, uită-te la această scumpă pisicuţa pe 
care mătuşa Polly o s-o crească împreună cu mine! 

Mătuşa Polly, care ura pisicile, se lăsă pe spate în 
scaunul ei, cu un aer de disperare. A doua zi veni rândul 
unui căţeluş şi mai murdar şi mai prăpădit ca pisicuţa. 
Polly deveni un înger protector, spre marea ei mirare, un 
rol pe care i-l atribuia Pollyanna fară cea mai mică 
prefacătorie, ca şi când i-ar fi fost foarte natural. Ea, care 
avea groază şi ură pentru câini mai mult decât pentru 
pisici, nu avu tăria de a se împotrivi. Când, însă, după vreo 
săptămână, Pollyanna îi aduse un băieţel zdrenţăros şi 
ceru pentru el, cu încredere, aceeaşi protecţie, Polly de 
data asta se împotrivi cu toată energia. 

lată întâmplarea: 

Intr-o joi dimineaţa, pe un timp frumos, Pollyanna ducea 
nişte răcituri de picioare de vițel doamnei Snow, care 
acum era cea mai bună prietenă a ei. Această prietenie 
începuse la a treia vizită a Pollyannei, când vorbise ea de 
„jocul ei". Doamna Snow îl juca acum cu ea, deşi nu tot 
atât de bine ca ea, căci fusese deprinsă a se supăra de 
orice, de atâţia ani de când era paralizată săraca, încât nu- 


i era tocmai uşor de a fi mulţumită de ceva. Dar, sub buna 
direcţie a Pollyannei, şi graţie voioaselor sale râsete când 
făcea bolnava greşeli, doamna Snow progresa simţitor. 
Chiar azi, spre marea bucurie a fetiţei, declarase că era 
mulţumită să mănânce răcituri, pentru că tocmai asta 
dorea, fără a şti însă că Milly prevenise pe Pollyanna că 
soţia preotului trimisese deja acelaşi fel de răcituri. 
Pollyanna se gândea la toate acestea, când văzu un băieţel 
care sta jos pe o movilă de iarbă, lângă drum, tăindu-şi un 
băț. 

— Bună! strigă Pollyanna zâmbitoare. Băiatul privi, apoi 
întoarse capul. 

— Bună! bodogăni el. Pollyanna râse. 

— Pe tine cred că nu te-ar putea mulţumi nici răciturile 
de vițel, zise ea oprindu-se în faţa lui. 

Copilul se nelinişti, o privi mirat şi începu iar a-şi ascuţi 
băţul cu un briceag stricat. Pollyanna se gândi puţin, apoi 
se aşeză pe iarbă lângă el. Contrar curajoasei afirmaţii a 
Pollyannei că ea era obişnuită cu compania adulţilor şi că 
aceasta nu-i displăcea, totuşi ea era dornică câteodată să 
discute cu un tovarăş de vârsta ei. De aici hotărârea ei de 
a profita de această ocazie. 

— Numele meu e Pollyanna, începu ea prietenoasă. Cum 
te cheamă pe tine? 

Băiatul se tulbură din nou. Se ridică, apoi se aşeză iar 
jos. 

— Jimmy, spuse el morocănos. 

— Bine, acum ne-am prezentat unul altuia. Sunt 
mulţumită că ţi-ai făcut datoria. Alţii nu şi-o fac, ştii? Eu 
locuiesc la mătuşa mea Polly, dar tu unde stai? 

— Nicăieri! 

— Nicăieri, asta e cu neputinţă; oricine locuieşte 
undeva, afirmă Pollyanna. 

— Eu tocmai caut un nou domiciliu. 

— Şi unde vrei să fie? Băiatul se uită la ea cu dispreţ. 


— Proasto! Oare aş mai căuta eu dacă aş şti unde? 

Pollyanna scutură capul. Băiatul acesta nu era deloc 
drăguţ şi ei nu-i plăcea să-i spună cineva „proastă"; totuşi 
era cineva de vârsta ei cu care voia să vorbească. 

— Unde ai locuit până acum? întrebă ea. 

— Ei bine, eşti curioasă! 

— Trebuie să fiu, răspunse Pollyanna liniştită, altfel n-aş 
putea afla nimic despre tine. Dacă ai vorbi ceva mai mult, 
eu aş putea vorbi mai puţin. 

Băiatul râse scurt şi parcă se mai însenină atunci când 
vorbi iar. 

— Iată!... sunt Jimmy Bean şi am zece ani, în curând 
unsprezece. Am intrat anul trecut la orfelinat. Sunt însă 
acolo atât de mulţi orfani, încât nu mai au loc pentru mine. 
De asta am părăsit orfelinatul. Trebuie să trăiesc în altă 
parte, dar nu ştiu încă unde... Mi-ar plăcea să găsesc o 
căsuţă mică de tot, ştii,... dar unde ar fi o mamă, nu o 
directoare. Dacă ai un cămin, ai şi părinţi. Dar eu n-am mai 
avut niciunul de când a murit tata. Vezi, şi acum caut un 
cămin. Am încercat la patru case, dar nimeni nu m-a 
primit, cu toate că le-am spus că aş munci. lată!... acum 
ştii tot ce voiai să afli de la mine. Vocea băiatului se 
muiase puţin la sfârşitul povestirii soartei sale. 

— Ce ruşine! zise Pollyanna cu milă. Aşadar, nimeni nu 
te vrea? O! ce bine pricep ce trebuie să simţi tu, pentru că 
după moartea tatălui meu nici eu n-aveam pe nimeni care 
să mă îngrijească, decât pe doamnele de la Asistenţa 
Socială, până se hotăra tanti Polly să mă primească... 
Pollyanna se opri. O idee strălucită îi încolţi în minte şi 
aceasta i se citea pe faţa luminoasă. O, am găsit un loc 
pentru tine; sunt sigură că o să te vrea. Nu m-a luat pe 
mine? Şi n-a primit pe „Fluffy" şi pe „Buffy" când n-aveau 
pe nimeni care să-i iubească, şi niciun adăpost? Şi ei nu 
sunt decât o pisică şi un căţel. O, vino, ştiu că tanti Polly o 
sa te primească. Nici nu-ţi închipui cât e de bună! 


Faţa mică şi slabă a lui Jimmy se învioră. 

— Ce noroc! oare crezi c-ar vrea? Ştii că eu pot lucra şi 
sunt tare, spuse el suflecându-şi mâneca de la cămaşă şi 
arătând un mic braţ osos şi slăbuţ. 

— Sigur că te va primi! Mătuşa mea este cea mai bună 
femeie din lume, de când s-a dus mama mea în cer ca să 
devină înger. Apoi, are atâtea camere, adăugă sărind în 
sus şi trăgând pe Jimmy de braţ. Are o casă foarte mare. 
Poate că îţi va da mansarda cea mică, urmă ea cam 
îngrijorată. Am avut-o eu la început. Ferestrele au acum 
obloane de sârmă, aşa că vei putea să ţii fereastra deschisă 
ca să nu-ți fie prea cald, iar muştele nu mai pot intra şi 
aduce pe lăbuţele lor toţi microbii. Ştiai aceasta? E foarte 
interesant. Poate tanti Polly îţi va împrumuta şi ţie 
cărticica în care se vorbeşte despre asta, dacă eşti 
cuminte. Uite că şi tu ai pistrui ca mine pe obraz, continuă 
ea privin-du-l cu atenţie. Vei fi mulţumit că n-ai oglindă. 
Iar tabloul care se vede prin ferestre e mult mai frumos 
decât toate cele ce atârnă pe pereţi; deci vei fi foarte 
mulţumit să dormi în acea cămăruţă, sunt sigură de 
aceasta. Pollyanna se opri fară răsuflare, dându-şi seama 
că trebuie să-şi păstreze energia pentru altceva, nu pentru 
vorbă. 

— Grozav! exclamă el, adânc impresionat, dar fară a 
înţelege prea bine spusele ei. Niciodată n-aş fi crezut că 
cineva care poate vorbi aşa de repede mai pune întrebări 
pentru a-şi trece timpul. 

Pollyanna începu să râdă. 

— Ei, trebuie să fii mulţumit de asta, pentru ca dacă 
vorbesc eu nu ai tu nevoie să mai vorbeşti. 

Când ajunseră acasă, Pollyanna duse fără şovăială pe 
prietenul ei la domnişoara Polly. 

Vezi, tanti Polly, zise ea în culmea fericirii, ia priveşte! 
Am găsit pe cineva mult mai frumos decât „Fluffy" şi 
„Bufty" pentru tine. E un băiat adevărat, viu. Nu va fi deloc 


supărat să doarmă în mansardă, la început, şi el spune că 
va munci, dar eu voi avea mai multă nevoie de el pentru a 
mă juca. 

Polly îngălbeni; apoi se roşi. Nu înţelegea tot din cele ce 
auzea, dar înţelegea destul. 

— Pollyanna, ce înseamnă asta? Cine-i băieţelul acesta 
murdar? Unde l-ai găsit? întrebă ea supărată. 

Băieţelul murdar făcu câţiva paşi spre uşă. Pollyanna 
râdea de se prăpădea. 

— Am uitat să-ţi spun numele lui. Uit, la fel ca „Omul". E 
murdar ca şi „Fluffy" şi „Buffy" când i-ai primit aici. Dar el 
o să fie mult mai frumos decât ei când va fi spălat... O, iar 
uitam, strigă ea râzând. El e Jimmy Bean, tanti Polly. 

— Bine, dar ce caută aici? 

— De-abia ţi-am spus, tanti Polly, răspunse Pollyanna 
deschizând ochii mari plini de mirare. El e aici pentru tine. 
L-am adus ca să trăiască şi el cu noi. Vrea sărmanul să 
găsească un cămin şi părinţi, l-am povestit cât de bună ai 
fost cu mine, cu „Fluffy" şi „Buffy", şi eu ştiam că vei fi 
bună şi pentru el, pentru că, desigur, el e mai bun decât 
câinii şi pisicile. 

Polly se cufundă în fotoliul ei şi-şi duse mâna la gât. 
Simţea că neputinţa o copleşea. Totuşi luptă şi se îndreptă 
deodată hotărâtă. 

— E de ajuns, Pollyanna. E cel mai nesocotit lucru pe 
care l-ai făcut până acum. Parcă nu-mi ajung pisicile şi 
câinii părăsiţi pe care mi i-ai adus; ce-mi mai trebuie şi 
acest cerşetor, cules de pe stradă, care... 

Băieţaşul sări ca ars. Ochii îi străluceau şi bărbia îi 
tremura. Făcu doi paşi şi, stând înaintea domnişoarei 
Polly, zise fără frică: 

— Eu nu sunt cerşetor, doamnă, şi nu vreau nimic de la 
dumneata. Aş fi muncit desigur pentru bucăţica de pâine şi 
culcuşul pe care mi l-ai fi dat. Nici n-aş fi venit la 
dumneata dacă nu m-ar fi adus aici această fată 


povestindu-mi că eşti bună şi că mă vei primi sigur. Asta e 
tot. Făcu dreapta-mprejur cu o demnitate care ar fi fost de 
râs de nu era atât de tristă şi vrednică de milă situaţia lui. 

— O, tanti Polly! se înecă Pollyanna. Eu am crezut că vei 
fi mulţumită să-l primeşti... 

Polly ridică mâna poruncitor, pentru a impune tăcere. 
Cuvintele băiatului „eşti atât de bună" îi răsunau încă în 
urechi şi se simţea copleşită de slăbiciune. Totuşi îşi adună 
toate puterile până la ultimul strop de voinţă. 

— Pollyanna, strigă ea cu glas hotărâtor, n-ai să încetezi 
odată de a întrebuința cuvântul „mulţumită" pe care-l aud 
de dimineaţa până seara, şi cu care vei ajunge să mă 
înnebuneşti. 

Înmărmurită, Pollyanna zise: 

— Bine, tanti Polly, eu credeam ca vei fi mulţumită să 
mă vezi mulţu... O! făcu ea oprindu-se deodată şi punându- 
şi mâna la gură. Apoi dintr-o săritură fu în curte şi, înainte 
ca băiatul să fi ajuns la drum, Pollyanna era lângă el. 

— Băiete! Băiete! Jimmy Bean, vreau să-ţi spun cât de 
rău îmi pare, zise ea, voind să-l oprească. 

— Nu e nevoie să te mâhneşti, răspunse băiatul. Nu e 
vina ta, dar eu nu sunt un cerşetor, strigă el cu mândrie. 

— Desigur că nu eşti cerşetor! Dar, te rog, să nu fii 
supărat nici pe mătuşa mea, îl rugă ea. Poate că n-am ştiut 
cum să te prezint prea bine; şi nici nu prea i-am explicat 
cine eşti. Ea este într-adevăr bună, şi a fost întotdeauna, 
dar, desigur, nu m-am priceput eu să-i spun lămurit cum 
stau lucrurile. Aş dori atât de mult să-ţi găsesc un cămin... 

Băiatul ridică din umeri, întorcându-se să plece. 

— Nu-i nimic. Găsesc eu. Dar nu sunt cerşetor, s-o ştii. 
Pollyanna, care se gândea mereu cum ar putea să-l ajute, 
deodată se lumină la faţă. 

— Ştii ce? Uite ce am să fac. Doamnele de la Asistenţă 
se întâlnesc azi după-amiază. Voi expune cazul tău înaintea 
lor. Aşa făcea tatăl meu întotdeauna când avea nevoie de 


ceva, ca de pildă, când era vorba de educaţia păgânilor, 
sau de cumpărarea unui covor nou pentru biserică, 
înţelegi? 

— Eu nu sunt păgân, niciun covor nou. Şi ce sunt acele 
doamne de la Asistenţă? 

Pollyanna îl privi mirată. 

— Bine, Jimmy Bean, unde ai crescut de nu ştii ce sunt 
doamnele de la Asistenţă? 

— Ei bine, dacă nu vrei să-mi spui şi mie cine sunt,... 
bombăni el cu un aer nepăsător, întorcându-se să plece. 

Pollyanna alergă după el. 

— lată, am să-ţi spun. E o societate de doamne care se 
întrunesc, fiecare cu câte un lucru de cusut în mână, şi 
care dau mese, strâng bani şi stau de vorbă. Sânt foarte 
bune, adică cele mai multe din ele erau, acolo la noi. Nu le 
cunosc încă pe cele de aici, dar trebuie să fie bune şi ele. 
Voi merge în după-amiaza aceasta să le vorbesc despre 
tine. 

— Nicidecum! Poate crezi că voi merge şi eu acolo să 
aud o adunare întreagă de femei numindu-mă cerşetor; mi- 
a ajuns să aud de la una! 

— O, dar nu vei fi şi tu acolo, răspunse Pollyanna. Mă voi 
duce singură să le vorbesc. 

— Vrei să faci asta pentru nune? 

— Desigur, şi cred că voi şti acum mai bine cum să le 
spun, zise Pollyanna, căutând să mai îmblânzească 
amărăciunea lui Jimmy. Sunt sigură că se va găsi una din 
ele care să-ţi dea un cămin. 

— Nu uita să le spui că o să muncesc. 

— N-avea grijă, îi făgădui ea bucuroasă şi sigură de 
izbândă. Te voi înştiinţa mâine de hotărârea lor. 

— Unde? 

— Pe drumul unde te-am găsit azi, aproape de casa 
doamnei Snow. 

— Bine, voi fi acolo. Jimmy stătu o clipă tăcut, apoi 


continuă. Poate că aş face bine să mă întorc la orfelinat 
pentru noaptea aceasta. Vezi, n-am unde să stau şi nu l-am 
părăsit niciodată, până azi-dimineaţă. Când am plecat n-am 
spus nimănui că nu mă întorc, căci nu m-ar fi lăsat să plec, 
cu toate că n-ar fi prea supăraţi dacă nu m-aş mai întoarce. 
Doar nu sunt părinţii mei, ca să le fie milă de mine, 
înţelegi? 

— Da, ştiu, aprobă Pollyanna, dar când te voi vedea 
mâine sper că vei avea un adăpost şi părinţi. La revedere! 
zise ea veselă, întorcându-se spre casă. 

De la fereastra ei, Polly care văzuse scena, urmări cu 
ochi severi băiatul până ce dispăru la o cotitură. Apoi oftă, 
se întoarse şi urcă scările tulburată; domnişoara Polly nu 
se lăsa uşor tulburată. În urechi îi răsunau mereu cuvintele 
dispreţuitoare ale lui Jimmy: „ea mi-a spus că eşti atât de 
bună". Un curios sentiment de tristeţe îi tulbura inima, ca 
şi când ar fi pierdut ceva. 


La doamnele „Asistenţei Sociale" 

La casa Harrington masa fu luată în tăcere în ziua 
întrunirii Societăţii Asistenţei Sociale. Pollyanna încercă să 
spună câte ceva, dar nu reuşi; de patru ori fu silită să-şi 
curme vorba din cauza cuvântului „mulţumită" care-i 
revenea mereu. Se roşi şi tăcu. A cincea oară Polly 
întoarse capul plictisită. 

— Spune odată cuvântul, fetiţo! Prefer să te aud 
spunându-l, decât să te vad făcând atâtea mofturi. 

Faţa Pollyannei se lumină: 

— Îţi mulţumesc, tanti Polly. Cred că mi-ar fi prea greu 
să nu-l mai spun niciodată. înţelegi, am jucat acest joc 
timp îndelungat. 

— Ce ai jucat? întrebă mătuşa ei. 

— Am jucat jocul pe care tata... Pollyanna se opri cu faţa 
îmbujorată, simțindu-se stingherită (mătuşa o oprise de a-i 
vorbi vreodată de tatăl ei şi de a pronunţa cuvântul ei 


favorit „mulţumită"). 

Polly se încruntă iar şi nu mai spuse nimic. Prânzul se 
termină în tăcere. Pollyanna fu încântată când auzi pe 
mătuşa ei telefonând soţiei preotului că nu va merge la 
întrunirea de azi a doamnelor de la Asistenţă pentru că o 
durea capul. Când Polly se retrase în camera ei, închizând 
uşa, Pollyanna încercă să se întristeze pentru că pe mătuşa 
ei o durea capul, dar în acelaşi timp era mulţumită că 
mătuşa ei nu va fi acolo când se va vorbi de Jimjny la 
întrunire. Nu putea uita că bietul Jimmy fusese numit 
cerşetor de mătuşa ei, şi acum se temea să nu se repete 
acest lucru nedrept în faţa doamnelor. Pollyanna ştia că 
doamnele se întrunesc la două, în capela bisericii, la un 
kilometru de casă. Ea plănui să meargă acolo ceva mai 
înainte. 

— Aş dori să fie toate doamnele adunate, îşi zicea ea, de 
teamă că dacă ar lipsi una să nu fie tocmai aceea care ar fi 
primit pe Jimmy. 

De obicei, însă, ora două însemna trei pentru doamnele 
comitetului. Liniştită şi plină de încredere, Pollyanna urcă 
treptele capelei, deschise uşa şi intră în hol. Un dulce 
murmur de vorbire feminină şi de râsete venea dinspre 
sala principală. Pollyanna şovăi o clipă, apoi intră. 
Murmurul se opri îndată. Ea înainta sfioasă. Pentru prima 
oară, Pollyanna nu avea îndrăzneala ei obişnuită. Toate 
aceste chipuri, unele cunoscute, altele cu totul străine, îi 
aminteau de întrunirile doamnelor din satul ei îndepărtat 
cu care era deprinsă. 

— Bună ziua, doamnelor, începu ea foarte cuviincioasă. 
Eu sunt Pollyanna Whittier, poate că unele dintre 
dumneavoastră mă cunoaşteţi. Eu ştiu cine sunteţi, dar nu 
vă cunosc pe toate. 

Se făcu o tăcere adâncă. Câteva doamne cunoşteau pe 
vestita nepoată a colegei lor, şi mai toate auziseră 
vorbindu-se de ea, dar nimeni nu ştia ce să-i spună acum. 


— Eu... eu am venit pentru a expune un caz înaintea 
dumneavoastră,  îngână Pollyanna după un timp, 
întrebuinţând în mod conştient frazeologia obişnuită a 
tatălui ei. 

Se făcu o uşoară mişcare. 

— Mătuşa dumitale te-a trimis, scumpa mea? o întrebă 
soţia preotului. 

Pollyanna roşi puţin. 

— Nu, am venit din proprie iniţiativă. Eu sunt obişnuită 
să am de-a face cu doamnele de la Asistenţă, căci 
dumnealor, împreună cu tata, m-au crescut. 

Una dintre doamnele prezente bufni în râs, iar soţia 
preotului se încruntă. 

— Da, dragă, dar ce vrei de la noi? 

— Doresc să vorbesc de Jimmy, zise Pollyanna oftând. El 
nu are alt adăpost decât orfelinatul care e plin şi unde nu 
mai e loc. El caută un alt cămin, cât de simplu, dar unde ar 
fi o mama în loc de o directoare. M-am gândit că poate una 
din dumneavoastră ar binevoi să-l primească la dânsa. 

— Adevărat? Ai crezut aceasta? murmură cineva rupând 
tăcerea care urmase cuvintelor Pollyannei. 

Ea privea cu ochi îngrijoraţi cercul doamnelor care o 
înconjurau. 

— O! am uitat să spun că Jimmy vrea să muncească, 
adăugă ea pentru a sfârşi pledoaria. 

Incă o tăcere, apoi câteva doamne o întrebară cu răceală 
despre băiat. Când au fost lămurite, au început să discute 
între ele cu însufleţire. Pollyanna ascultă cu nelinişte. Ea 
nu prea înţelegea totul, dar află în curând că niciuna din 
aceste doamne nu-şi deschidea casa micului părăsit, cu 
toate că fiecare din ele avea aerul de a presupune că altele 
ar fi putut să-l primească, deoarece mai aveau la ele 
câţiva băieţi. Apoi auzi pe soţia preotului spunându-şi cu 
sfială părerea: 

— Nu şi-ar putea oare însuşi Societatea cheltuielile de 


întreţinere şi de educare ale lui Jimmy, trimițând anul 
acesta mai puţini bani copiilor din India? 

Multe din doamnele prezente începură a vorbi deodată, 
mai tare, şi cu un ton şi mai neplăcut ca până acum. 
Pollyanna înţelese că Societatea era renumită pentru 
dărnicia ei către misiunea din străinătate, şi ele considerau 
ca o ruşine să se dea mai puţin anul acesta. Mai spuseseră 
ceva de neînțeles pentru Pollyanna, anume că acestor 
doamne nu prea le păsa de întrebuinţarea banilor trimişi 
acolo; totul era ca suma pe care o strângeau să figureze în 
capul listei. Dar desigur că aceasta nu putea fi adevărat! 
Toate lucrurile pe care le-a auzit erau atât de neplăcute şi 
o tulburau aşa de mult, încât fu chiar mulţumită când se 
văzu, în fine, plecată de acolo la aer curat. Era foarte 
tristă... Ce greu îi va veni mâine să-i spună lui Jimmy că 
doamnele de la Asistenţă socoteau mai nimerit să trimită 
toţi banii lor pentru creşterea unor mici indieni, că nu 
puteau da nicio părticică din ei pentru creşterea unui copil 
nenorocit, orfan în propria lor ţară, fiindcă Jimmy nu era 
indian, şi numele lui nu putea fi menţionat pe lista lor, aşa 
cum spusese o doamnă mare cu ochelari pe nas. 
Întorcându-se aşa abătută, Pollyanna se gândea: 

"Desigur că nu e rău să se trimită bani şi păgânilor, dar 
oare orfanii de aici nu înseamnă nimic pentru aceste 
doamne; ele nu se ocupă decât de copiii străini? Aş fi 
crezut că era mult mai bine dacă-l primeau pe Jimmy 
decât să fie dumnealor înscrise în capul unei liste de 
donaţii." 


KKK 


Părăsind capela, Pollyanna nu se duse îndată acasă, ci o 
luă pe drumul care ducea spre pădure. Cu toate că era o zi 
de vacanţă (aşa numea ea zilele în care nu avea lecţie de 


cusut sau de gospodărie), fusese o zi grea, şi Pollyanna se 
gândi că nimic nu putea să-i facă mai mult bine ca o 
plimbare prin pădure. Urcă deci cu hotărâre colina, cu 
toată arşiţa soarelui. 

— Nu-i nevoie să mă întorc acasă înainte de cinci şi 
jumătate, îşi zicea ea. Va fi atât de plăcută plimbarea prin 
pădurea umbrită, chiar dacă urcuşul e greu. 

Pădurea Pendleton era splendidă, iar Pollyanna o ştia 
bine. Dar azi i se părea şi mai frumoasă în ciuda 
dezamăgirii pe care o avuse cu privire la Jimmy Bean. 

— Aş vrea să fie aici acele doamne gălăgioase, oftă 
Pollyanna, ridicându-şi ochii spre petele de cer azuriu ce 
se vedeau printre frunzele însorite ale copacilor. Oricum, 
dacă ar fi aici, sunt sigură că s-ar răzgândi şi s-ar îndura 
de bietul Jimmy, încheie ea convinsă de aceasta, dar fără a- 
şi putea explica de ce. 

Deodată Pollyanna îşi ridică capul şi ascultă. Un câine 
lătra în apropiere. într-o clipită apăru în fugă, lătrând. 

— Cuţule, cuţule bun... Pollyanna pocni din degete şi 
aştepta uitându-se spre cărarea pe care venise el. Era 
sigură că mai văzuse acest câine undeva, altă dată. Da, da, 
îl întâlnise cu „Omul“, adică cu domnul John Pendleton. 
Privea acum, aşteptându-l să apară. După câteva minute 
însă, nezărind pe nimeni, îşi întoarse atenţia asupra 
câinelui. 

Câinele, chiar şi Pollyanna putea vedea aceasta, era 
neobişnuit de agitat. Lătra cu scheunături scurte, alergând 
înainte şi înapoi pe drumul pe care venise. Când au ajuns 
la cărarea alăturată, câinele o luă la fugă numai ca să se 
întoarcă din nou chelălăind şi lătrând. 

— Hoo...! ăsta nu-i drumul spre casă, râse Pollyanna 
urmând în continuare câinele. 

Înaintea ei câinele sărea nebuneşte. Era un du-te-vino, 
înainte şi înapoi, între Pollyanna şi cărăruie. Fiecare 
tresărire a micului trup, şi fiecare privire rugătoare a 


ochilor lui cafenii erau atât de grăitoare, încât Pollyannaân 
cele din urmă înţelese cauza neliniştii lui. 

Deodată, câinele ţâşni drept înainte. Peste câteva 
momente Pollyanna se dumiri: un om zăcea nemişcat lângă 
o stâncă enormă, la câţiva paşi de cărare. 

O crenguţă uscată trosni sub picioarele Pollyannei, şi 
omul întoarse capul. Cu un țipăt de mirare, Pollyanna 
alergă spre el. 

— Domnule Pendleton, eşti rănit? 

— Rănit? Ba nu, deloc! Mă odihnesc doar la soare, 
răspunse el cam răstit. Să vedem ce te pricepi să faci. Eşti 
în stare să faci ceva de folos? 

Pollyanna respiră din greu, apoi, cum îi era obiceiul, 
răspunse la fiecare întrebare. 

— Iată domnule Pendleton, eu... eu nu ştiu şi nu pot face 
multe lucruri, dar doamnele de la Asistenţă, în afară de 
doamna Rawson, spuneau că sunt îndemânatică. Eu le-am 
auzit spunând aceasta, fără ca ele să o ştie. 

Omul zâmbi anevoie. 

— Bine; bine, fetiţo, îţi cer scuze. Dar vai!... nătângul 
ăsta de picior... Acum ascultă. Se opri şi cu oarecare 
greutate duse mâna la buzunarul pantalonului, şi scoase 
afară o legătură de chei din care desprinse una, ţinând-o 
între două degete. La cinci minute distanţă de aici, zise el, 
urmând drept această cărare vei găsi casa mea. Cu 
această cheie vei intra acolo, prin veranda laterală, ştii ce 
este o verandă? 

— Desigur, domnule, şi mătuşa mea are o verandă cu un 
salonaş de vară deasupra ei. Pe acel acoperiş am dormit eu 
odată, numai că n-am putut dormi de fapt, fiindcă m-au 
găsit. 

— Ei, bine! Când vei ajunge acasă treci drept prin hol 
până la uşa din spate. Pe biroul mare din mijlocul camerei 
vei găsi un telefon. Ştii cum să foloseşti telefonul? 

— Da, domnule! Odată când tanti Polly... 


— Să nu vorbim acum de mătuşa ta, o întrerupse omul 
certând-o. Făcu o sforţare dar nu se putu mişca. Vei căuta 
numărul doctorului Thomas Chilton în cartea de telefon 
care trebuie să fie atârnată alături de masă sau undeva pe 
acolo. Cred că ştii ce este o carte de telefon. 

— Desigur, domnule, îmi place foarte mult să mă uit în 
aceea a mătuşii mele. Sunt în ea atâtea nume caraghioase 
şi... 

— Spune doctorului Chilton că John Pendleton se află 
lângă Stânca Micului Vultur, în pădurea Pendleton, cu un 
picior rupt, . şi că îl roagă să vină imediat cu o targa şi cu 
doi oameni. Va ştii el ce să facă apoi. Spune-i să vină pe 
cărarea dinspre casă. 

— Un picior rupt? O, domnule Pendleton, ce grozăvie! se 
înfiora Pollyanna. Sunt atât de mulţumită că am venit. Nu 
pot să fac... 

— Ba poţi, dar e evident că nu vrei! Ai de gând sau nu să 
isprăveşti odată cu vorba, îngână omul, şi să faci ce ţi-am 
spus? Şi cu un mic țipăt, Pollyanna plecă. 

Pollyanna nu se mai opri să se uite la petele albastre ce 
se vedeau printre copacii însoriţi. îşi ţinea ochii pe cărare 
ca nu cumva o crenguţă sau o piatră să-i împiedice paşii 
grăbiţi. 

Nu după mult timp ajunse lângă casă. O mai văzuse ea 
mai înainte, dar niciodată de aproape ca acum. O 
impresiona adânc înfăţişarea ei impunătoare cu 
pridvoarele cu stâlpi de piatră şi cu intrarea monumentală. 
După o clipa de şovăire porni grăbită spre uşa laterală de 
la verandă. Degetele ei înţepenite de tare ce strânsese 
cheia, cu greu putură deschide broasca; în cele din urmă, 
însă, masiva uşă sculptată se deschise. Pollyanna respiră 
cu greu. Cu toată graba ei, se opri un moment, puţin 
înspăimântată, pentru a privi vastul şi întunecosul vestibul. 
Gândurile i se învălmăşeau în minte. Ea era acum în casa 
lui John Pendleton, casa misterului, casa în care nu intra 


nimeni, afară de stăpân. Aici se afla, undeva, un schelet. 
Totuşi Pollyanna trebuia sa intre în aceste camere 
înfricoşătoare şi să telefoneze doctorului, spunându-i că 
stăpânul casei zăcea rănit... 

Cu un strigăt înăbuşit, fără a se uita în dreapta nici în 
stânga, Pollyanna străbătu vestibulul fugind şi ajunse la 
uşa camerei care-i fusese indicată. Această cameră era 
întunecoasă ca o pădure deasă, dar prin fereastra din 
dreapta soarele trimetea pe podea o lungă rază aurită, în 
lumina căreia văzu telefonul ce se afla pe biroul masiv din 
mijlocul camerii. Pollyanna se îndreptă spre el grăbită. 
Cartea de telefon nu se afla acolo, ci era pe podea. Eao 
găsi imediat, şi cu degetul ei, tremurând, urmări coloana 
literei C. până ajunse la numele Chilton. Însuşi doctorul 
răspunse la telefon. Tremurând, ea îi povesti toată 
întâmplarea, iar după ce răspunse tuturor întrebărilor 
doctorului, puse jos receptorul, oftând uşurată. 


Abia acum Pollyanna aruncă o privire grăbită în jurul ei. 
Cu o impresie confuză, de draperii roşii, ziduri acoperite 
cu cărţi, duşumele murdare, birou dezordonat, nenumărate 
dulapuri închise - din care unul cu siguranţă ascundea 
scheletul - fugi prin vestibul la uşa cea mare pe care o 
lăsase deschisă când intrase. După un timp ce păru scurt 
chiar şi rănitului, Pollyanna se întoarse iar în pădure lângă 
rănit. 

— Ei, ce s-a întâmplat? N-ai putut intra? întrebă el. 

Pollyanna deschise ochii mari. 

— Ba am intrat. Aş fi eu oare aici dacă n-aş fi reuşit? 
Doctorul va veni cât de repede posibil cu oameni şi cu tot 
ce trebuie. Cunoaşte perfect locul unde te afli, spunea el, 
şi de aceea n-am mai stat să-l aştept. Doream să mă întorc 
lângă dumneata cât mai repede. 

— Într-adevăr? Ei, bine, îţi admir gestul, dar cred că ai fi 
putut găsi o tovărăşie mai plăcută în altă parte. 


— De ce, pentru că eşti atât de morocănos? 

— Mulţumesc pentru sinceritatea ta. 

Pollyanna zâmbi. 

— Dar nu eşti morocănos decât pe dinafară, şi nu pe 
dinăuntru. 

— Nu mai spune! De unde ştii? întrebă omul silindu-se 
să-şi schimbe poziţia capului fără a mişca restul corpului. 

— Am observat eu în diferite împrejurări - mai întâi 
după felul cum îţi tratezi câinele, adăugă ea, arătând mâna 
pe care o ţinea el pe capul fin şi sensibil al câinelui. Te miri 
cum câinii şi pisicile cunosc mai bine sufletul decât 
oamenii mari, nu-i aşa? Ascultă, domnule, eu am să-ţi ţin 
capul, spuse ea brusc. 

Omul strâmbă din nas şi gemu de câteva ori, dar la urmă 
găsi că genunchii Pollyannei înlocuiau cu folos căpătâiul de 
stâncă pe care-şi odihnise capul până acum. 

— E mai bine aşa, murmură el încet. 

Nu mai spuse nimic câteva clipe. Pollyanna se întreba 
dacă nu doarme. Dar nu se putea; îl vedea ea bine cum îşi 
strângea buzele pentru a-şi stăpâni gemetele de durere. 
Pollyannei îi dădură lacrimile, văzând trupul acestui om 
voinic zăcând neputincios. Una din mâinile lui, cu degetele 
încleştate era jos, nemişcată; cealaltă, deschisă, se lăsase 
pe capul câinelui. Animalul, cu ochii lui îngrijoraţi şi 
inteligenţi, aţintiţi pe faţa stăpânului sau, sta şi el neclintit. 
Era linişte completă. 

Minut după minut, timpul trecea. Soarele cobora spre 
apus şi umbra creştea sub copaci. Pollyanna stătea atât de 
liniştită, încât parcă nici nu respira. O păsărică sălta chiar 
pe lângă mâna ei şi o veveriţă îşi scutură codiţa pe o 
creangă aproape de nasul ei, ţinându-şi ochii ei strălucitori 
aţintiţi tot timpul asupra câinelui nemişcat. Deodată, 
câinele ciuli urechile şi gemu încet, apoi latră scurt şi 
ascuţit. In clipa următoare, Pollyanna auzi voci şi văzu 
venind trei oameni care purtau o targa, şi alte obiecte. Cel 


mai mare (un om cu o faţă binevoitoare şi bine rasă, pe 
care Pollyanna îl cunoştea din vedere ca fiind doctorul 
Chilton), înainta vesel. 

— Ce faci domnişoară, te joci de-a infirmeria? 

— Nicidecum, domnule, răspunse ea zâmbind. l-am 
susţinut numai capul; nu i-am dat nicio doctorie. Sunt 
foarte mulţumită că m-am aflat azi aici. 

— Şi eu, zise doctorul, dându-i toată atenţia cuvenită 
rănitului. 

Pollyanna se întoarse târziu acasă în ziua accidentului 
domnului John Pendleton, dar scăpă uşor, fară mustrări. 
Nancy o aştepta la uşa. 

— Bine că te văd iar cu ochii mei, strigă ea, oftând. Este 
ora şase şi jumătate! 

— O ştiu, zise Pollyanna îngrijorată, dar nu merit ceartă, 
te asigur. Şi cred că nici tanti Polly nu va avea nimic de 
zis. 

— Nici nu o să aibă prilejul, zise Nancy mulţumită. A 
plecat. 

— A plecat?! strigă Pollyanna. Doar n-a plecat din cauza 
mea. Îşi aduse aminte de toate întâmplările acelei zile, de 
băiatul, pisica şi câinele nedoriți şi de cuvintele nepermise 
„Mulţumită" şi „tata" pe care le repetase fără voie. Spune- 
mi, te rog, că n-a plecat din cauza mea. 

— Nu, deloc, răspunse Nancy glumind. A murit subit 
vărul ei din Boston, şi a trebuit să plece. Îndată ce ai ieşit 
tu pe uşă, a primit o telegrama. Va fi plecată pentru trei 
zile. Ce mulţumite vom fi! Amândouă vom îngriji de casă şi 
totul va merge de minune. 

Pollyanna dădu din cap jignită. 

—  Mulţuirută? O, Nancy! Când e vorba de 
înmormântare? 

— Dar nu de înmormântare sunt eu mulţumită, 


domnişoară, ci de... Nancy tăcu brusc. Un zâmbet şiret îi 
lumină faţa. Doar tu m-ai învăţat să joc acest joc. 

Pollyanna se încruntă. 

— Nancy, sunt lucruri cu care nu e permis a te juca, şi o 
înmormântare este tocmai unul din aceste lucruri. Nu e 
nimic în ea de care să te bucuri. 

Nancy începu să râdă. 

— Putem totuşi să fim mulţumite că nu e înmormântarea 
noastră, observă ea foarte serioasă. Dar Pollyanna n-auzea, 
începuse să povestească despre accident; într-o clipită, 
Nancy o asculta cu gura căscată. 

În după amiaza zilei următoare, Pollyanna întâlni pe 
Jimmy Bean la locul hotărât. Cum şi era de aşteptat, Jiminy 
arătă o mare întristare când află că doamnele de la 
Asistenţă ar fi adoptat mai uşor un copil indian decât pe el. 

— Ei bine! E normal să fie aşa, se tângui el. Fără 
îndoială, lucrurile îndepărtate totdeauna apar mai 
frumoase decât cele apropiate. Tot astfel ne pare mai bun 
ce este în cealaltă parte a farfuriei, decât ce se găseşte în 
partea noastră. Doamne, cum aş dori ca cineva de departe, 
din India, să se îndure şi de mine. N-ar fi drept aşa? 

Pollyanna bătu din palme. 

— Dar ştii că ai dreptate? Ai găsit o soluţie bună, Jimmy. 
Voi scrie doamnelor mele de la Asistenţa socială despre 
tine. 

Ele nu locuiesc în India, totuşi sunt foarte departe de 
aici; prin urinare, e tot cam aşa. Ţi-ai fi dat seama dacă ai 
fi făcut cu mine această lungă călătorie. 

— Crezi oare că m-ar primi? întrebă el... 

— Bineînţeles. Doar şi ele se ocupă de copii indieni. Pot 
foarte bine să-şi închipuie de data asta că eşti micul lor 
indian. Locuieşti destul de departe pentru ca numele tău 
să figureze în capul listei lor de donaţii. Ai să vezi. Am să-i 
scriu doamnei White, ba nu, doamnei Jones. Doamna White 
are mai mulţi bani, dar doamna Jones dă mai mulţi; nu e 


curios aşa ceva? Sunt sigură însă că te va lua una din ele. 

— Bine, nu uita însă te rog să le spui că voi munci 
pentru întreţinerea mea, spuse Jimmy. Eu nu sunt un 
cerşetor, şi afacerile sunt afaceri, chiar şi cu doamnele de 
la Asistenţă. Şovăi puţin, apoi adăugă: Va fi poate mai bine 
să stau unde sunt, până ce vei primi un răspuns? 

— Fără-ndoială, zise Pollyanna. Voi ştii eu unde sa te 
găsesc. Ele te vor lua, sunt sigură; eşti destul de departe 
de ele. Pe mine nu m-a luat tanti Polly? Se opri puţin apoi 
urmă: Nu crezi că eu sunt mica indiană a mătuşii mele? 

— Ba cred că eşti cea mai hazlie fetiţă din -lume, zise 
Jimmy îndepărtându-se. 

La vreo săptămână după întâmplarea din pădurea 
Pendleton, Pollyanna zise mătuşii sale: 

— Tanti Polly, te-ar supăra mult dacă aş duce azi 
răciturile de vițel altcuiva decât doamnei Snow? Sânt 
sigură că doamna Snow nu s-ar supăra. 

— Vai de mine, Pollyanna, ce idee ţi-a mai venit? Eşti o 
fetiţă extraordinară. 

Pollyanna se îngrijoră. 

— Tanti Polly, te rog spune-mi ce înseamnă 
extraordinară. Dacă eşti extraordinară nu poţi fi şi 
ordinară, nu-i aşa? 

— Nu, tu nu poţi fi în niciun caz ordinară. 

— Ah, ce bine-mi pare! Atunci sunt mulţumită că sunt 
extraordinară, strigă Pollyanan cu bucurie. înţelegi tu, 
doamna White avea obiceiul să spună că doamna Rowson 
era o femeie ordinară, şi n-o putea suferi. Se cert... vreau 
să spun că tata avea... adică nouă ne era mult mai greu să 
menţinem pacea între ele decât între celelalte doamne, se 
corectă Pollyanna, puţin descumpănită de eforturile de a 
naviga între Scylla recomandaţiilor tatălui său de a nu 
vorbi de certuri în biserică, şi Charybda recomandaţiilor 
mătuşii sale de a nu vorbi de tatăl său. 

— Da, da; ajunge, o întrerupse tanti Polly, cu nerăbdare. 


Vorbeşti cam mult Pollyanna, şi întotdeauna găseşti 
mijlocul de a aduce vorba despre doamnele tale de la 
Asistenţă. 

— Da tanti Polly, zise fetiţa veselă, o recunosc, dar 
trebuie să înţelegi; ele m-au crescut şi... 

— De ajuns Pollyanna, interveni o voce rece. Acum, ce 
spuneai despre răcituri? _ 

— Nimic, tanti Polly, nimic ce te-ar supăra. Imi dai voie 
să-i duc dânsei răcituri, aşa că de data asta aş vrea să-i 
duc şi dânsului. Ştii, un picior rupt nu e ca situaţia unui 
invalid pe viaţă, aşa că nu va dura prea mult, şi doamna 
Snow poate primi din nou răciturile după o scurtă pauză. 

— Dânsului? Picior rupt? Pollyanna, despre ce vorbeşti? 

Pollyanna rămase uimită; faţa i se relaxa apoi. 

— O, am uitat. Se pare că tu nu ştii. Vezi s-a întâmplat 
când erai plecată. Chiar în ziua în care ai plecat l-am găsit 
în pădure; a trebuit să-i descui casa, să dau telefon la 
doctor, să-i susţin capul şi aşa mai departe. Şi, bineînţeles, 
de-atunci nu l-am mai văzut. Dar când Nancy a făcut 
răcituri pentru doamna Snow săptămâna aceasta, m-am 
gândit ce frumos ar fi să i le pot duce lui în locul ei. Se 
poate, tanti Polly, doar de data aceasta? 

— Oh, da, cum să nu? încuviinţă domnişoara Polly puţin 
obosită. Cine zici că este? 

— Omul. Adică vreau să zic domnul John Pendleton. 
Domnişoara Polly aproape căzu de pe scaun. 

— John Pendleton! 

— Da. Nancy mi-a spus cum îl cheamă. Probabil că-l 
cunoşti? 

Domnişoara PoUy nu răspunse, ci continuă: 

— Tu îl cunoşti? 

Pollyanna încuviinţă. 

— O, da. Mereu îmi vorbeşte şi îmi zâmbeşte, acum. E 
morocănos numai pe dinafară. Mă duc să iau răciturile. 
Nancy aproape le terminase de pregătit când am plecat, 


încheie Pollyanna, deja în drum spre bucătărie. 

— Pollyanna, aşteaptă! Vocea domnişoarei Polly deveni 
aspră. M-am răzgândit. Aş prefera să-i duci răciturile 
doamnei Snow, ca de obicei. Atâta tot. Poţi să pleci acum. 

Faţa Pollyannei se posomori*. 

— O, dar tanti Polly, boala ei va dura. Ea va continua să 
fie bolnavă şi să primească lucruri. Dar el are numai un 
picior rupt, şi picioarele nu durează mult, adică, cele 
rupte. îl are rupt deja de-o săptămână. 

— Da, îmi amintesc. Am auzit că domnul John Pendleton 
a avut un accident, zise domnişoara Polly puţin înţepată; 
dar nu am de gând să-i trimit răcituri lui John Pendleton, 
Pollyanna. 

— Ştiu că e morocănos pe dinafară, admise Pollyanna 
tristă, aşa că-mi închipui că nu-ţi place de el. Dar n-o să-i 
spun că tu le-ai trimis. Voi spune că-s de la mine. Imi place 
de el şi aş fi foarte mulţumită să pot trimite nişte răcituri. 

Domnişoara Polly începu să dea din cap. Apoi, deodată, 
se opri, şi întrebă cu o voce curios de liniştită: 

— EI ştie cine eşti, Pollyanna? 

Fetiţa oftă. 

— Nu cred. l-am spus odată cum mă cheamă, dar 
niciodată nu mi-a repetat numele, niciodată. 

— Ştie unde locuieşti? 

— O, nu. Nu i-am spus niciodată. 

— Atunci, nu ştie că eşti nepoata mea? 

— Nu cred. 

Pentru o clipă se făcu tăcere. Domnişoara Polly privea 
spre Pollyanna cu ochi care nu o vedeau. Fetiţa, mutându- 
se de pe un picior pe altul, oftă tare. Domnişoara Polly 
tresări şi îşi reveni. 

— Foarte bine, Pollyanna, zise în cele din urmă, cu acea 
voce neobişnuită, aşa de diferită de a ei; poţi, poţi să duci 
răciturile la domnul Pendleton ca din partea ta. Dar să fim 
înţelese: eu nu le-am trimis. Fii sigură că el nu-şi închipuie 


astfel! 
— Bineînţeles, tanti Polly, îţi mulţumesc, exclamă 
Pollyanna dispărând pe uşă. 

Fațada de pietre cenuşii a casei îi părea Pollyannei 
foarte diferită la cea de a doua ei vizita la casa lui John 
Pendleton. Geamurile erau deschise, şi o femeie bătrână 
întindea hainele la uscat în curtea din spate. Trăsura 
doctorului se afla sub umbrar. 

Ca şi ultima dată, Pollyanna intră pe uşa laterală. De 
data aceasta sună la sonerie; degetele nu-i mai erau 
înţepenite de strânsul legăturii de chei, ca ultima dată. 

O faţă familiară de câine apăru pe trepte întâmpinând-o 
şi, după o aşteptare scurtă, femeia, ce agăţă hainele, apăru 
la uşă. 

— Dacă nu va supăraţi, am adus nişte răcituri de vițel 
pentru domnul Pendleton, zâmbi Pollyanna. 

— Mulţumim, zise femeia, luând castronul din mâna 
fetiţei. De la cine să-i spun ca sunt? Răcituri, zici? 

Doctorul apăru în hol chiar în clipa aceea, auzi cuvintele 
femeii şi văzu expresia dezamăgită a fetiţei. Interveni 
repede: 

— Hm! răcituri de vițel? întrebă el voios. O să-i placa! 
Probabil că ai vrea să-1 vezi pe pacient, nu-i aşa? 

— O, da, domnule, radie Pollyanna; şi femeia, ascultând 
de doctor, o conduse din nou de-a lungul coridorului, cu o 
expresie vădită de uimire pe faţă. 

În spatele doctorului, un tânăr infirmier adus din oraşul 
cel mai apropiat, exclamă impacientat: 

— Dar, domnule doctor, nu a dat domnul Pendleton 
ordin ca nimeni să nu fie admis? 

— O, da, încuviinţă doctorul, netulburat. Dar acum eu 
dau ordine. Îmi asum riscul; apoi adăugă şmechereşte: Tu 
n-ai cum să ştii, dar fetiţa aceea îi e mai de folos ca o doză 


de medicamente. Dacă cineva poate să-l înveselească pe 
Pendleton, ea poate. De asta am trimis-o. 

— Cine e fetiţa? 

Doctorul ezită pentru o clipă. 

— Este nepoata uneia dintre cele mai renumite 
locuitoare ale noastre. O cheamă Pollyanna Whittier. Nu o 
cunosc prea bine, dar mă bucur să-ţi spun că mulţi din 
pacienţii mei o cunosc. 

Infirmierul zâmbi. 

— Incredibil! Şi care este secretul ei? Doctorul dădu din 
cap. 

— Nu ştiu. Din câte am înţeles eu are un spirit imens de 
mulţumire pentru tot ce i se-ntâmplă sau are să i se 
întâmple, în orice caz, vorbele ei nostime îmi sunt repetate 
de toţi, şi din câte îmi dau eu seama, „a fi mulțumit" este 
miezul lor. Aş vrea, adăugă el zâmbind, s-o pot prescrie, 
cum prescriu un medicament; totuşi, dacă lumea ar fi plină 
de oameni ca ea noi cu medicina noastră am ajunge la sapă 
de lemn, râse el apucând hăţurile şi urcând în trăsură. 

Între timp Pollyanna, urmând ordinele doctorului, se 
îndrepta spre camera lui John Pendleton. Drumul ei trecea 
prin marea bibliotecă de la capătul holului, şi cu toate că 
trecu repede, Pollyanna observă marile schimbări ce 
avuseseră loc. Pereţii plini de cărţi şi perdelele roşii erau 
la fel; totuşi, lipsea dezordinea de pe birou, mizeria de pe 
jos şi nu se vedea niciun fir de praf. Cartea de telefon era 
agăţată la locul ei şi bronzul căminului fusese lustruit. Una 
din uşile misterioase era deschisă, şi însoţitoarea ei se 
îndreptă spre ea. Într-o clipă, Pollyanna se afla într-o 
cameră de dormit, frumos mobilată, în timp ce 
îngrijitoarea spunea cu o voce timidă: 

— Domnule, dacă nu vă supăraţi, este aici o fetiţă cu 
nişte răcituri. Doctorul a zis să... o aduc aici. 

În următoarea clipă, Pollyanna se afla singură cu un om 
cu o înfăţişare mânioasă, întins pe pat. 


— Auzi, nu ţi-am spus..., începu cu o voce supărată 
domnul Pendleton. O, tu eşti! exclamă el uşurat în timp ce 
Pollyanna se apropia de pat. _ 

— O, da, domnule, zâmbi Pollyanna. Îmi pare aşa de bine 
că m-au lăsat să intru! Ştii, la început femeia aproape că 
mi-a luat răciturile şi mi-era teamă că nu te voi vedea 
deloc. Apoi a venit doctorul şi a zis că pot să intru. E 
frumos din partea lui că m-a lăsat să te văd. 

În ciuda sa însuşi, omul zâmbi, şi nu fu în stare să spună 
decât: Hâm hâm. 

— Şi ţi-am adus nişte răcituri, încheie Pollyanna. Sper 
să-ţi placă, zise ea nesigură. 

— N-am mâncat aşa ceva niciodată. Zâmbetul fugar 
dispăruse şi faţa omului deveni din nou încruntată. 

Pentru o clipă, faţa Pollyannei reflectă dezamăgirea ei, 
dar se lumină când ea puse castronul pe masă. 

— O, nu? Atunci n-ai de unde să ştii că nu-ți plac, nu-i 
aşa? Deci, sunt mulţumită că n-ai avut ocazia până acuma. 
Dacă ai şti numai... 

— Da, da; un lucru ştiu sigur, şi anume, că mă aflu întins 
pe spate în clipa aceasta, şi că am şansa să stau aici până 
în ziua de apoi. 

Pollyanna păru mirată. 

— O, nu! Nu va fi până în ziua de apoi, sunt sigură, când 
îngerul Gavril va suna din trâmbiţă, decât dacă aceasta va 
fi mai curând decât ne aşteptăm - o da, bineînţeles, Biblia 
spune că va veni mai curând decât ne aşteptăm, dar eu nu 
cred -adică, bineînţeles că cred în Biblie; dar ce vreau să 
spun este că nu cred că o să vină atât de repede încât să 
vină acum, şi... 

John Pendleton izbucni într-un râs zgomotos. Infirmierul 
ce intrase pe uşă chiar atunci auzi râsul şi se retrase 
încetişor. Pe faţa lui era expresia cu care un bucătar, 
speriat ca o adiere rece de aer ar putea da înapoi prăjitura 
necoaptă, închide în grabă uşa cuptorului. 


— Ai cam încurcat borcanele! zise John Pendleton 
amuzat. 

Fetiţa râse. 

— Într-adevăr. Dar ce vreau să-ţi spun este că picioarele 
nu sunt de lunga durată, adică cele rupte, ca boala 
invalizilor pe viaţă, cum e doamna Snow. Deci fii sigur că 
nu va dura până în ziua de apoi. Mă gândesc că ar trebui 
să lâi mulţumit de aceasta. 

— O, dar sunt, replică omul acru. 

— Şi pe lângă aceasta, ţi-ai rupt numai unul. Poţi să fii 
mulţumit că nu le-ai rupt pe amândouă. Pollyanna se 
pregătea să îndeplinească lucrarea. 

— Desigur! Ce noroc! zise omul ridicând din sprâncene; 
în aceeaşi ordine de idei, ar trebui să fiu mulţumit că nu 
sunt un centiped şi nu mi-am rupt cincizeci de picioare! 

Pollyanna chicoti. 

— O, şi mai bine, zise ea. Ştiu ce este un centiped; un 
animal cu multe picioare. Şi poţi să fii mulţumit... 

— O, desigur, întrerupse brusc omul cu vechea 
amărăciune în voce; de asemenea pot să fiu mulţumit 
pentru această odihnă, pentru infirmier, doctor şi acea 
femeie imposibilă din bucătărie! 

— Desigur, domnule; gândeşte-te numai cât de rău ar fi 
dacă nu i-ai avea! 

— Eu... ce? întrebă omul nedumerit. 

— Vreau să spun, gândeşte-te numai cât de rău ar fi 
dacă nu i-ai avea şi ar trebui să zaci acolo! 

— Ca şi când aceasta n-ar fi de fapt problema, ripostă 
omul ţâfnos, tocmai faptul că zac aici! Şi tu te-aştepţi ca eu 
să fiu mulţumit când o femeie nătângă înu deranjează 
toată casa sub pretextul că face ordine, şi un bărbat o 
ajută sub pretextul de infirmier, ca să nu mai vorbim de 
doctoral care-i aţâţă pe amândoi, şi toţi, între timp, se 
aşteaptă ca eu să-i plătesc pentru aceasta, şi încă foarte 
bine. 


Pollyanna se încruntă înţelegător. 

— Da, ştiu. Păcat de asta, adică de banii pe care i-ai 
strâns de atâta timp. 

— Ce spui? 

— Făcând economie, cumpărând fasole şi peşte. Auzi, 
zice că-ţi place fasolea, sau ti-ar place mai bine curcanul 
daca n-ar fi aşa scump? 

— Ascultă, fetiţo, despre ce tot vorbeşti? Pollyanna 
zâmbi bucuroasă. 

— Despre bani. Ştii, lipsindu-te pe tine şi strângând 
pentru păgâni. Vezi, am aflat. Domnule Pendleton, tocmai 
prin aceasta am fost sigură că nu eşti mânios pe dinăuntru. 
Nancy mi-a spus. 

Omul rămase cu gura deschisă. 

— Nancy ţi-a spus că strâng bani pentru... Pot să întreb 
cine este această Nancy? 

— Nancy a noastră. Lucrează pentru tanti Polly? 

— Tanti Polly! Cine este tanti Polly? 

— E domnişoara Polly Harrington; eu locuiesc cu ea. 
Omul tresări puternic. 

— Domnişoara Polly Harrington! îngână el. Tu locuieşti 
cu ea? 

—Da, sunt nepoata ei. M-a luat ca să mă crească, 
datorită mamei mele, şovăi Pollyanna, cu o voce scăzută. 
Mama a fost sora ei. Şi după ce tata s-a dus să fie cu ea şi 
cu restul în Cer, nu mai era nimeni să aibă grijă de mine 
afară de doamnele de la Asistenţă; aşa că m-a luat ea. 

Omul nu răspunse. Cum stătea culcat pe perne, faţa îi 
devenise foarte albă, aşa încât Pollyanna se înspăimântă. 
Se ridică nesigură în picioare. 

— Cred că ar trebui să plec acum, îndrăzni ea. Sper că o 
să-ţi placă răciturile. ` 

Omul îşi întoarse brusc capul şi deschise ochii. In 
adâncimea lor întunecoasă, Pollyanna detecta, spre 
surpriza ei, un dor neaşteptat. 


— Deci tu eşti nepoata domnişoarei Harrington, zise el 
uşor. 

— Da, domnule. 

Ochii întunecaţi ai omului întârziară pe faţa ei, până 
când Pollyanna, simțindu-se puţin nerăbdătoare, murmură: 

— Îmi închipui că o cunoşti. 

Buzele lui John Pendleton schiţară un zâmbet vag. 

— O, da; o cunosc. Ezită, apoi continuă cu acelaşi 
zâmbet curios pe buze. Doar nu vrei să spui că domnişoara 
Polly Harrington mi-a trimis răciturile tocmai mie! zise el 
cumpătat. 

Pollyanna părea agitată. 

— N... Nu, domnule; nu ea. Mi-a spus să fiu sigură că tu 
nu o să crezi că sunt de la ea. Dar eu... 

— Mi-am închipuit, pecetlui scurt omul, întorcându-şi 
capul. Pollyanna, foarte necăjită, ieşi pe vârful picioarelor 
din camera. 

Sub umbrar îl găsi pe doctor aşteptând în trăsură. 
Infirmierul se afla lângă treptele trăsurii. 

— Domnişoara Pollyanna, pot să am onoarea de a te 
conduce acasă? întrebă doctorul zâmbind. Era gata să plec 
acum câteva minute; apoi am decis să te-aştepit. 

— Mulţumesc, domnule. îmi pare bine că ai aşteptat. Îmi 
place foarte mult să merg cu trăsura, radie Pollyanna în 
timp ce lua mâna oferită pentru a se urca. 

— Într-adevăr? zâmbi doctorul, dând din cap pentru a-şi 
lua rămas bun de la infirmierul de pe trepte. După cât îmi 
pot da eu seama, ţie îţi place să faci o grămadă de lucruri, 
nu-i aşa? adăugă el în timp ce trăsura se îndepărta. 

Pollyanna râse. A 

— Hm, nu m-am gândit. Imi face impresia că da, admise 
ea. Îmi place să fac mai orice lucru care aparţine de „a 
trăi". Desigur că nu-mi place să fac celelalte lucruri: 
cusutul, citirea cu voce tare şi altele asemănătoare. Dar 
ele oricum nu sunt „a trăi”. 


— Nu? Atunci ce sunt? 

— Tanti Polly zice că sunt „a învăţa să trăieşti", oftă 
Pollyanna cu un zâmbet jalnic. 

Doctorul avu şi el un zâmbet ciudat. 

— Într-adevăr? Ei bine! puteam să-mi închipui că tocmai 
aşa ceva va spune. 

— Da, răspunse Pollyanna. Dar eu gândesc cu totul 
altfel. Nu cred că am nevoie să învăţ cum „să trăiesc". 

Doctorul oftă prelung. 

— Cu toate acestea, mă tem. fetiţo, că unii dintre noi au 
nevoie să înveţe. Apoi rămase tăcut pentru un timp. 
Pollyanna, uitându-se pe furiş la faţa lui, simţi un 
sentiment ciudat de milă. El arăta aşa de trist şi ar fi dorit 
să facă ceva să-l mângâie, de aceea îi spuse cu glas sfios: 

— Domnule Chilton, eu credeam că lucrul cel mai 
mulţumitor din lume e să fii doctor. 

— Mulţumitor!? când eu văd atâta suferinţă zilnic, în 
toate părţile? exclamă el. 

Ea încuviinţă din cap. 

— O ştiu; dar dumneata uşurezi pe cei suferinzi şi 
desigur că îţi pare bine să poţi fi de folos. Deci asta te face 
cel mai mulţumit dintre toţi, tot timpul. 

Ochii doctorului se umplură de lacrimi. Viaţa îi era atât 
de singuratică. Nu avea nici soţie, nici cămin, afară de 
două camere reci, într-o pensiune. Totuşi îi era dragă 
profesiunea lui. Privind în ochii strălucitori ai Pollyannei 
avu impresia că o mână iubitoare îl mângâia în semn de 
binecuvântare. Simţea că niciodată de-acum înainte zilele 
obositoare şi nopţile de veghe nu-l vor mai putea istovi, 
căci trăia de acum acea însufleţire pe care i-o strecurase în 
suflet Pollyanna. 

— Dumnezeu să te binecuvintezc, fetiţo, zise el cu glasul 
schimbat. Apoi cu zâmbetul voios pe care-l cunoşteau 
pacienţii lui adăugă: Cred că şi doctorul, ca şi bolnavii lui, 
avea nevoie de o doză din acel tonic. Cuvintele acestea o 


intrigară mult pe Pollyanna, până când zări o veveriţă ce 
trecea în grabă drumul, şi aceasta îi atrase toată atenţia. 

Doctorul o lăsă la poarta ei, zâmbi către Nancy care 
mătura prin curte, apoi plecă repede. 

— Ce frumoasă plimbare am avut în trăsura doctorului, 
spuse Pollyanna urcând scările în fugă. Nu ştii cât de 
drăguţ e, Nancy! 

— Într-adevăr? 

— Da. Şi i-am spus că profesiunea lui, după mine, e una 
din cele mai fericite din câte sunt. 

— Ce spui? Fericire e asta de a merge întotdeauna la 
bolnavi sau chiar la oameni sănătoşi, dar care-şi închipuie 
că sunt bolnavi, ceea ce e şi mai rău? Faţa Nancyei era 
plină de neîncredere. 

Pollyanna râse veselă. 

— Da, tocmai aşa mi-a răspuns şi el; dar vezi, este totuşi 
un mijloc de a fi fericit chiar şi atunci. Ghici care! 

Nancy se gândi puţin. Ea se lăuda că putea juca acum 
„jocul mulţumirii" cu cea mai mare uşurinţă. Apoi, îi mai 
plăcea să caute dezlegarea "enigmelor" Pollyannei, cum 
numea unele din chestiunile ridicate de ea. 

— O, ştiu! E tocmai contrariul de ceea ce-ai spus 
doamnei Snow. 

— Contrariul? repetă Pollyanna, vădit mirată. 

— Da, i-ai spus că putea fi mulţumită că ceilalţi nu erau 
ca dânsa, toţi bolnavi. 

— Da, aprobă Pollyanna. 

— Ei bine, doctorul poate fi mulţumit că nu e ca ceilalţi 
oameni pe care-i îngrijeşte, încheie Nancy triumfătoare. 

Era acum rândul Pollyannei să cadă pe gânduri. 

— Da..., e desigur şi aceasta o soluţie, dar nu la aceasta 
mă gândeam eu; dealtfel gândul acesta conţine ceva ce nu- 
mi place. Nu e ca şi când el e mulţumit de suferinţele lor, 
totuşi... Tu joci într-un mod ciudat jocul, adăugă Pollyanna 
oftând, apoi intră în casă. 


Găsi pe domnişoara Polly în salon. 

— Cine era omul acela, cel cu trăsura care te-a adus 
acasă, Pollyanna? întrebă mătuşa ei puţin tăios. 

— Era doctorul Chilton, tanti Polly. Nu-l cunoşti? 

— Doctorul Chilton! Ce căuta el... aici? 

— El m-a adus acasă în trăsura lui. O, îi dusesem 
răciturile domnului Pendleton şi... 

Domnişoara Polly înălţă capul: 

— Pollyanna, sper că nu şi-a închipuit că eu i le-am 
trimis. 

— O, nu, tanti Polly. I-am spus eu că nu i le-ai trimis tu. 

Domnişoara Polly se înroşi grozav la faţă. 

— I-ai spus aşa ceva? 

Pollyanna deschise ochii inari auzind tonul mustrător al 
mătuşii sale. 

— Dar nu mi-ai spus tu aşa, tanti Polly? 

Polly oftă. 

— Ţi-am spus, Pollyanna, că nu i le trimiteam eu, şi ţi-am 
mai recomandat să iei seama să nu creadă el aceasta, ceea 
ce e cu totul altceva decât a-i spune în faţă că nui le-am 
trimis eu. 

Zicând aceste lucruri, Polly plecă supărată. 

— Vai de mine! oftă Pollyanna. Nu prea văd deosebirea, 
apoi merse să-şi atârne pălăria în cuiul special rânduit 
pentru aceasta de mătuşa sa. 

Intr-o zi ploioasă cam la o săptămână după vizita 
Pollyannei la domnul John Pendleton, Timotei o conduse pe 
domnişoara Polly la o întrunire a comitetului de doamne 
de la Asistenţa Socială. Când se înapoie de acolo, cam pe 
la 3 după amiază, obrajii îi erau îmbujoraţi, iar părul ei 
răsfirat de vântul umed îi încununa fruntea cu cârlionţi 
scăpaţi din agrafe. Niciodată Pollyanna nu o mai văzuse 
astfel pe Polly. 

— O, o! Tanti Polly şi tu ai bucle, strigă ea încântată, 
jucând în jurul mătuşii sale pe când aceasta intra în salon. 


— Ce spui că am, copilă zburdalnică? 

Pollyanna se tot învârtea veselă în jurul ei. 

— Niciodată nu mi-ain închipuit că ai bucle! Cum se 
poate să le fi avut fără ca eu să ştiu? Crezi că aş putea să 
am şi eu?... adică înainte să ajung în Cer, strigă ea, 
prinzând în degetele ei cârlionţii ce atârnau lângă urechea 
mătuşii sale. Dar în cazul meu n-ar putea fi negri. 

— Pollyanna, ce înseamnă zarva aceasta? întrebă Polly 
grăbindu-se să-şi scoată pălăria pentru a-şi rândui părul ca 
de obicei. 

— Nu, nu, te rog tanti Polly! glasul vesel al Pollyannei 
deveni deodată rugător. Nu strânge aceste frumoase bucle 
negre. O, tanti Polly, sunt atât de frumoase! 

— Glumeşti! Spune-mi te rog, Pollyanna, ce ţi-a trecui 
prin minte când te-ai dus la doamnele de la Asistenţă 
pentru a le vorbi în mod absurd despre acel mic cerşetor? 

— De bună seamă că nu glumesc, zise Pollyanna, 
răspunzând numai la prima parte a observaţiilor făcute de 
mătuşa ei. Nici nu ştii cât de frumoasă eşti cu părul aşezat 
astfel. O, tanti Polly, lasă-mă te rog să te pieptăn eu cum 
am pieptănat-o şi pe doamna Snow, şi să-ţi pun o floare-n 
păr. Mi-ar plăcea atât de mult să te văd astfel gătită! Sunt 
sigură că ai fi mult mai frumoasă decât dânsa. 

— Pollyanna! Domnişoara Polly vorbea aspru, cu atât 
mai mult cu cât cuvintele Pollyannei îi stârneau o bucurie 
lăuntrică, căci cine se mai îngrijise vreodată de părul ei? 
Cine mai dorise s-o mai vadă frumoasă? Pollyanna tot nu 
mi-ai răspuns la întrebarea mea. Pentru ce te-ai adresat 
doamnelor de la Asistenţă în modul acela absurd? 

— Da ştiu, dar nu credeam să fie absurd până ce am 
descoperit un lucru: doreau mai bine sa vadă figurând o 
mare sumă de bani trimişi în India, decât să se îndure să-l 
crească pe Jimmy. Aşa că am scris doamnelor mele de la 
Asistenţa din Vest, pentru că Jimmy e mai departe de ele, 
înţelegi mata. Mă gândesc ca ar putea deveni micul lor 


indian, precum eu, tanti Polly, am fost mica indiană a ta. 
Acum, tanti Polly, îmi dai voie să-ţi pieptăn frumos părul? 

Polly duse mâna la gât. Vechea stare de neputinţă de a 
rezista dorinţei Pollyannei o apăsa iar. 

— Dar Pollyanna, când mi-au spus azi doamnele de la 
Asistenţă cum le-ai vorbit pe neaşteptate, mi s-a făcut 
ruşine. Tocmai eu... 

Pollyanna începu a juca uşor pe vârful picioarelor. 

— N-ai zis nu, când ţi-am cerut voie să te pieptăn, 
încheie ea triumfător; şi, cine nu zice nimic, consimte. Aşa 
a fost şi mai deunăzi cu răciturile domnului Pendleton. I le 
trimiteai însă nu voiai să ştie el. Acum te rog stai liniştită. 
Am s-aduc un pieptene. 

— Dar Pollyanna, protestă Polly urmând fetiţa afară din 
cameră şi urcând scările după ea. 

— O, ai venit aici? Pollyanna o întâmpină pe mătuşa ei la 
uşa camerei acesteia. Va fi şi mai plăcut. lată, am găsit 
pieptenele. Acum stai jos te rog, dacă eşti bună. O, sunt 
atât de mulţumită că mă laşi! 

— Pollyanna, eu... eu... 

Polly nu-şi termină bine fraza. Spre marea ei mirare şi 
fără a se putea împotrivi se văzu aşezată pe scaunul din 
faţa mesei de toaletă cu părul deja desfăcut sub degetele 
nerăbdătoare şi nepricepute ale fetiţei. 

— O, ce păr frumos ai, şi mult mai bogat ca al doamnei 
Snow! Dar, desigur, îţi trebuie mai mult păr decât ei 
pentru că tu eşti sănătoasă şi poţi merge în locuri unde 
oamenii pot să ţi-l admire. Şi îmi închipui că se vor bucura 
şi vor fi surprinşi să-l vadă, după ce l-ai ascuns atâta timp. 
Tanti Polly, am să te fac atât de frumoasă, încât toată 
lumea o să se bucure văzându-te! 

— Pollyanna! rosti glasul slab care acum ieşea dintr-un 
val de păr. Nici eu nu ştiu pentru ce te las să faci acest 
lucru copilăresc. 

— Apoi bine, tanti Polly, eu credeam că vei fi mulţumită 


că oamenilor le va face plăcere să se uite la tine! Nu-ţi plac 
lucrurile frumoase? Eu sunt foarte fericită când am ocazia 
să văd persoane frumoase, şi din contră, când mă uit la 
cele urâte, sunt mâhnită pentru ele. 

— Dar... dar... 

— Şi îmi place grozav a aranja părul cuiva, rosti 
Pollyanna satisfăcută. O făceam şi cu doamnele de la 
Asistenţă, dar niciuna n-avea păr atât de minunat ca al 
matale. Părul doamnei White era destul de frumos şi îi 
stătea bine cum am aranjat-o eu... O, tanti Polly, mi-a venit 
o idee, dar e un secret şi deci nu-ţi spun. Acum sunt 
aproape gata, şi trebuie să te părăsesc un moment; dar te 
rog să-mi făgăduieşti că nu te vei mişca din loc şi nu te vei 
uita-n oglinda. Să nu te uiţi! strigă ea ieşind fuga din 
cameră. 

Polly nu răspunse. În sinea ei îşi zicea că va desface 
imediat lucrarea absurdă a Pollyannei, şi-şi va strânge 
părul ca de obicei. Cât despre oglindă, nici prin gând nu-i 
trecea să se uite. In acea clipă, fără să vrea, Polly se văzu 
în oglinda din faţa ei. Această privelişte o făcu să roşească 
de mulţumire, apoi vă-zându-se roşind, se îmbujora şi mai 
mult. Oglinda îi arăta faţa nu tocmai tânără într-adevăr, 
dar animată şi surprinsă. Obrajii erau de o culoare roz 
frumoasă. Ochii îi străluceau. Părul întunecat şi încă umed 
de la aerul de afară cădea în valuri în jurul frunţii şi se 
întorcea în jurul urechilor într-un mod atrăgător, cu 
cârlionţi mici ici şi colo. 

Polly era atât de mirată şi de preocupată de ceea ce 
vedea în oglindă, încât uită cu desăvârşire hotărârea de a- 
şi desface coafura înainte ca Pollyanna să se întoarcă. Fără 
a fi putut face vreo mişcare, ea simţi că i se punea ceva pe 
ochi şi i se înnoda după cap. 

— Pollyanna, Pollyanna! Ce ai de gând? strigă ea. 

Pollyanna chicoti. 

— Vezi, tocmai asta nu vreau să ştii, tanti Polly, şi mi-era 


teamă că te vei uita; de aceea te-am legat la ochi cu o 
eşarfă. Acum te rog să stai liniştită. încă un minut şi te las 
să vezi. 

— Dar Pollyanna, începu domnişoara Polly, încercând să 
se ridice în picioare, te rog să încetezi! Copilă, ce tot faci? 
strigă ea simțind ceva moale lunecându-i pe umeri. 

Pollyanna râse şi mai veselă. Cu mânuţele ei 
îndemânatice aşeza pe umerii mătuşii sale în falduri 
elegante, un splendid şal de dantela, îngălbenit de lunga 
vreme ce stătuse împachetat, şi mirosind a levănţică. 
Pollyanna descoperise acest şal cu o săptămână mai 
înainte, într-o zi când Nancy tăcea rânduială în pod; azi îi 
venise în minte că tanti Polly putea fi foarte bine tot atât 
de elegant îmbrăcată ca doamna White. Când totul a fost 
gata, Pollyanna privi opera sa cu o mulţumire vădită; totuşi 
mai lipsea ceva. La iuţeală o trase pe mătuşa ei spre 
salonul de vară unde zărise chiar acum un trandafir roşu 
timpuriu, căţărat aproape de fereastră. 

— Pollyanna, ce faci? Unde mă duci? se împotrivi tanti 
Polly încercând în zadar a se opri. Pollyanna, ajunge... 

— Numai un minut; mergem până la salonul de vară. 
Totul va fi gata într-o clipă, zise Pollyanna, smulgând 
trandafirul şi aşezându-l în părul moale al mătuşii sale, 
deasupra urechii stângi. lată! strigă ea desfăcând nodul 
eşarfei. Vezi, tanti Polly, spune drept, nu eşti mulţumită că 
te-am gătit atât de frumos? Pentru o ameţitoare clipă, 
domnişoara Polly se privi în oglindă; apoi se uită în jurul ei, 
deodată ţipă şi fugi în salon. Pollyanna se uită în direcţia în 
care fugise mătuşa ei şi văzu, prin fereastra deschisă a 
salonului de vară o trăsură cu un cal în aleea principală. 
Recunoscu imediat pe omul care ţinea hăţurile. încântată 
se aplecă pe fereastră. 

— Domnule doctor, domnule Chilton! Pe mine mă cauţi? 
Sânt aici sus. 

— Da, zâmbi grav doctorul. Vrei să cobori, te rog? 


În camera de culcare, Pollyanna zări o femeie 
îmbujorată şi supărată, smulgând acele ce ţineau şalul de 
dantelă. 

— Pollyanna, cum ai putut? gemu Polly. Vai, să mă 
deghizezi astfel, şi apoi să mă laşi să fiu văzută! 

— Dar erai atât de frumoasă tanti Polly, crede-mă, şi... 

— Frumoasă! ripostă Polly aruncând şalul şi desfăcân- 
du-şi părul cu degete tremurânde. 

— Vai, tanti Polly, păstrează-ţi părul astfel! 

— Să-mi las părul astfel? Nici nu mă gândesc, şi Polly îl 
legă aşa de strâns încât dispăru şi cea mai mică buclă. 

— Vai, ce păcat! Erai atât de frumoasă, zise Pollyanna, 
aproape plângând şi ieşi din cameră. 

Jos, doctorul o aştepta în trăsură. 

— Te-am prescris, în loc de medicament, unui pacient, 
anunţă el, şi acum m-a trimis să aduc reţeta. Vrei să 
mergi? 

— Vorbeşti de un comision ce trebuie adus de la 
farmacie? întrebă Pollyanna cu oarecare nedumerire. Am 
fost adeseori la farmacie pentru doamnele de la Asistenţă. 

Doctorul dădu din cap, zâmbind: 

— Nu chiar. E vorba de domnul John Pendleton. El ar 
vrea să te vadă azi, dacă ai vrea să mergi? Numai pentru 
asta am venit să te iau. Vrei să mergi? Te voi aduce înapoi 
aici înainte de ora sase. 

— Mi-ar face mare plăcere, dar trebuie să cer voie de la 
mătuşa mea. 

După câteva clipe, reveni cu pălăria în mână, mergând 
foarte serioasă. 

— Mătuşa ta ţi-a dat voie? întrebă doctorul cu oarecare 
şovăire, pe când se depărtau. 

— Da, oftă Pollyanna. Mă tem că de-abia aştepta să plec. 

— De-abia aştepta să pleci! 

Pollyanna oftă iar. 

— Da. Recunosc că nu ţinea acum deloc că mă aibă 


lângă dânsa. Mi-a spus: „Da, da, du-te, poţi să pleci". 

Doctorul zâmbi, dar numai din buze; privirea îi era 
gravă. La început nu spuse nimic; apoi, după un timp 
întrebă: 

— Nu era mătuşa ta cu tine la fereastra salonului de 
vară? 

Pollyanna oftă adânc. 

— Da, era dânsa, şi cred că tocmai de aceea este 
supărată. O gătisem cu un şal frumos de dantelă scumpă 
ce-l descoperisem în pod. îi pieptănaseni părul ei negru cu 
bucle în care prinsesem un trandafir roşu. Era atât de 
frumoasă! Nu crezi că-i stătea foarte bine aşa? 

Doctorul nu răspunse imediat, dar când vorbi vocea îi 
era slabă aşa încât Pollyanna abia putu să-l audă. 

— Da, fetiţo, eu... cred că mi s-a părut foarte frumoasă. 

— Adevărat? Ah, sunt aşa de mulţumită! Am să-i spun, 
zise copila, nespus de fericită. 

Spre marea ei mirare, doctoral se împotrivi. 

— Să nu cumva, Pollyanna. Te rog foarte mult să nu faci 
una ca asta. 

— De ce doctore, de ce nu? Eu credeam că-ţi va părea 
bine. 

— Dar ei s-ar putea să nu-i placă, îi tăie doctorul vorba. 

Pollyanna se gândi o clipă: . 

— Se prea poate, oftă ea. Imi amintesc acum. Fugise 
tocmai pentru că te-a văzut. Apoi mi-a spus că era foarte 
supărată fiindcă ai văzut-o astfel costumată. 

— Îmi închipuiam eu aceasta, declară doctorul. 

— Dar eu nu înţeleg de ce, stărui Pollyanna. Doar era 
atât de frumoasă! 

Doctorul nu mai spuse nimic până ce ajunse în faţa 
măreţei case de piatră unde locuia domnul John Pendleton. 


XXX 
În ziua aceea John Pendleton salută pe Pollyanna cu un 


zâmbet. 

— Doinnişoară Pollyanna, văd că eşti o mică ființă 
iertătoare, căci altfel n-ai fi venit azi să mă vezi. 

— Domnule Pendleton, am venit pentru că îmi face într- 
adevăr plăcere şi nu văd de ce te miri. 

— Vezi, pentru că am fost cam nesuferit cu tine mai 
deunăzi, şi tot astfel când m-ai găsit în pădure cu piciorul 
frânt. Nu cred să-ţi fi mulţumit pentru tot ce ai făcut atunci 
pentru mine. Acum vezi că am dreptate când îţi spun că 
ierţi uşor, deoarece te-ai întors să mă vezi, cu toată 
nerecunoştinţa ce ţi-o arătasem. 

Pollyanna protestă: 

— Eu am fost mulţumită că te-am găsit, adică nu vreau 
să spun că-mi părea bine că ţi-ai rupt piciorul, se corectă 
ea îndată. 

John Pendleton zâmbi. 

— Înţeleg. Limba-ţi merge întotdeauna mai repede decât 
ai vrea, nu-i aşa domnişoară Pollyanna? Îţi mulţumesc, 
totuşi, şi consider că eşti o fetiţă vrednică şi curajoasă 
pentru ce ai făcut în acea zi. Îţi mulţumesc şi pentru 
răcituri. 

— Ţi-au plăcut? întrebă Pollyanna interesată. 

— Foarte mult. Cred că azi n-ai mai adus răcituri pe care 
mătuşa ta nu mi le-a trimis! zise el cu un zâmbet ciudat. 

Fetiţa păru foarte încurcată. 

— Nu... Nu, domnule Pendleton. Şovăi, apoi roşindu-se 
urmă: N-aveam de gând să fiu nepoliticoasă deunăzi când 
ţi-am spus că tanti Polly nu-ţi trimisese ea răciturile. 

Nu primi niciun răspuns. John Pendleton nu mai zâmbea. 
Privea înaintea lui cu nişte ochi care păreau să vadă 
departe, dincolo de ce era în faţa sa. După un timp, oftă 
adânc şi se întoarse spre Pollyanna. Când vorbi, vocea lui 
avea din nou vechea asprime: 

— Haide, haide, nu merge aşa! Nu te-am rugat să vii aici 
ca să mă vezi întristat şi abătut. Ascultă! îAn bibliotecă, 


acolo în camera cea mare unde este telefonul, vei găsi o 
cutie sculptată pe raftul de jos al dulapului mare cu uşi de 
sticlă, care se află în colţul de lângă cămin. Adică o vei 
găsi acolo, dacă acea femeie imposibilă n-o fi aşezat-o în 
altă parte. Adu-mi-o aici. E grea, dar nu prea grea pentru 
tine, cred. 

— O, eu sunt foarte puternica, declară Pollyanna veselă, 
sculându-se îndată. într-o clipă se întoarse cu cutia. 

Următoarea jumătate de oră a fost încântătoare pentru 
Pollyanna. Cutia era plină de adevărate comori, curiozităţi 
pe care John Pendleton le strânsese în călătoriile sale şi 
despre fiecare din ele avea de povestit o istorie 
interesantă, fie că era un set de şah cu figurine sculptate 
în China, ori un idolaş de jade din India. După ce auzi 
povestea idolului, Pollyanna murmură grav: 

— Acum înţeleg de ce e mai bine să ajuţi un băieţel din 
India, unul care crede ca Dumnezeu e idolul acesta, decât 
pe Jimmy Bean, un băieţel care ştie că Dumnezeu e în Cer. 
Totuşi, îmi pare rău de Jiminy Bean, că nimeni nu 1-a vrut. 

John Pendleton părea că nu ascultă. Din nou, ochii lui 
priveau drept, în gol. Curând însă îşi reveni şi începu să 
vorbească despre un alt suvenir. 

Vizita a fost foarte plăcută, dar spre sfârşit Pollyanna îşi 
dădu seama că vorbeau despre alte lucruri decât cele ce se 
aflau în cutia frumos sculptată. Discuţia se îndreptase spre 
viaţa ei de fiecare zi cu Nancy şi mătuşa Polly. Vorbiseră 
chiar şi despre viaţa de demult în acel micuţ oraş de vest. 
Când era aproape timpul pentru ca să plece, Pollyanna îl 
auzi pe domnul Pendleton rugând-o cu o voce neobişnuită, 
pentru un om aşa de aspru: 

— Fetiţo, aş vrea să vii sa mă vezi cât de des. Vrei? Sunt 
foarte singur şi am nevoie de tine. Mai este un motiv şi ţi-l 
voi spune. La început, după ce am aflat cine eşti, mi-am 
închipuit că n-o să mai vreau să te văd. Îmi aduceai aminte 
de... de ceva care încerc de mulţi ani să uit. Aşa că mi-am 


zis că nu vreau să te văd niciodată; în fiecare zi când 
doctorul mă întreba dacă îl las să te aducă, îi spuneam că 
nu. Dar după câtva timp mi-am dat seama că voiam să te 
văd aşa de mult, încât faptul că nu te vedeam mă făcea să 
îmi aduc aminte şi mai abitir tocmai ce încercam să uit. 
Aşa că acum vreau să vii să mă vezi. Ai vrea, fetiţo? 

— Desigur, domnule Pendleton, exclamă Pollyanna cu 
ochii luminaţi de înţelegere faţă de omul trist ce zăcea în 
faţa ei. Mi-ar face plăcere să vin! 

— Mulţumesc! zise John Pendleton uşor. 

După cină, Pollyanna, stând de vorbă pe terasă cu 
Nancy, îi spuse despre cutia minunată a domnului John 
Pendleton şi lucrurile minunate ce se aflau în ea. 

— Nu-mi vine să cred, oftă Nancy, că ţi-a arătat ţie toate 
acele lucruri şi ţi-a spus acele istorioare, tocmai el, care, 
de morocănos ce este, nu vorbeşte cu nimeni! 

— O, Nancy, dar el nu e morocănos, ci aşa pare pe 
dinafară, explică Pollyanna cu convingere. Nu înţeleg de ce 
toţi îl cred aşa de rău. Sunt sigură că, dacă l-ar cunoaşte, 
ar crede altfel. Dar nici chiar mătuşii Polly nu-i place de el. 
Ştii, nici măcar n-a vrut să-i trimită răcituri şi îi era foarte 
teamă că el ar putea să creadă că ea i le-a trimis. 

— Probabil că ea nu se simţea datoare să-i trimită, îşi 
dădu părerea Nancy. Dar ce mă miră e faptul că el s-a 
ataşat aşa de tine, domnişoară Pollyanna. Nu pentrucă tu 
n-ai merita-o, dar el nu este felul de om căruia să îi placă 
copiii. 

Pollyanna zâmbi fericită. 

— Ba da, Nancy, numai că nici el n-a vrut s-o admită... 
mereu. Chiar azi mi-a mărturisit că nu voia să mai mă vadă 
tocmai pentru ca îi aminteam de ceva ce voia sa uite. Dar 
apoi... 

— Ce s-a întâmplat? întrerupse Nancy animată. A spus 
că îi aduci aminte de ceva ce voia să uite? 

— Da, dar apoi... 


— Ce anume? insistă Nancy curioasă. 

— Nu mi-a spus. A spus doar că era ceva. 

— Misterul! exclamă Nancy cu o voce uluită. Tocmai de 
aceea s-a ataşat de tine. O, domnişoară Pollyanna! E ca în 
cărţi... am citit multe: „Secretul doamnei Maud", 
„Ummyşul pierdut" şi „Ascuns îndelungat"; toate erau 
pline de mistere ca acestea. Imaginează-ţi! O carte trăită 
sub nasul tău şi eu să nu ştiu nimic despre ea! Acum 
povesteşte-mi totul, tot ce ţi-a spus, domnişoară Pollyanna. 
Deci nu mă mir că v-aţi împrietenit. 

— Dar n-am devenit prieteni până când n-am vorbit cu el 
mai întâi. Şi nici măcar nu ştia cine sunt până când i-am 
dus răciturile, şi a trebuit să-i explic ca tanti Polly nu i le-a 
trimis, şi... 

Nancy sări în picioare şi exclamă entuziasmată: 

— O, domnişoară Pollyanna, ştiu, ştiu... ştiu, ştiu. In 
următoarea clipă se afla din nou lângă Pollyanna. Spune- 
mi, gândeşte-te bine şi răspunde-mi drept şi adevărat, o 
îndemnă ea nerăbdătoare. Numai după ce-a aflat că tu eşti 
nepoţica domnişoarei Polly ţi-a spus că nu vrea să te mai 
vadă, nu-i aşa? 

— O, da. l-am spus aceasta ultima dată când l-am văzut, 
şi el mi-a spus ce avea de gând să facă tocmai azi. 

— Mi-am închipuit, exclamă Nancy triumfător. Şi zici că 
domnişoara Polly n-a vrut să trimită răciturile din partea 
ei? 

—Nu. 

— Şi tu i-ai spus lui că nu ea i le-a trimis? 

— Bineînţeles! 

— Şi el a început să se poarte ciudat imediat ce-a aflat 
că tu eşti nepoata ei, nu-i aşa? 

— Ba da, era puţin ciudat cum a primit... răciturile, 
admise Pollyanna încreţindu-şi fruntea. 

Nancy oftă adânc. 

— Ah, acum îmi dau seama! Ascultă. Domnul John 


Pendleton a fost iubitul domnişoarei Polly Harnngton! 
anunţă ea impunător, dar în acelaşi timp aruncă o privire 
fugară peste umăr. 

— Dar Nancy, nu se poate! Ei nici măcar nu-i place de 
el, protestă Pollyanna. 

Nancy o privi dispreţuitoare. 

— Bineînţeles că nu! Sunt certaţi! 

Pollyanna o privi neîncrezătoare şi cu încă un oftat lung 
Nancy se pregăti fericită să-i explice întreaga poveste. 

— S-a petrecut aşa. Chiar înainte să vii tu, grădinarul 
Tom mi-a spus că domnişoara Polly a avut un iubit. Nu mi- 
a venit să cred. N-o pot vedea cu un iubit! Dar Tom a zis că 
a avut unul şi că acum el locuieşte chiar în orăşelul acesta. 
Şi bineînţeles că acum îmi dau seama. Este John 
Pendleton. Nu e viaţa lui plină de mister? Nu se închide el 
singur în acea casă şi refuză să vorbească cu cineva? Nu s- 
a purtat el ciudat când a aflat că eşti nepoata domnişoarei 
Polly? Şi acum nu ţi-a spus el că-i aduci aminte de ceva ce 
vrea să uite? Oricine poate vedea că e vorba de 
domnişoara Polly... şi chiar faptul că ea n-a vrut să-i trimită 
răciturile confirmă aceasta. E clar ca bună ziua! 

— Oh! exclamă Pollyanna cu ochii mari de uimire. Dar 
Nancy, nu crezi că dacă s-ar iubi s-ar împăca? Amândoi 
sunt aşa de singuri, şi încă de-atâţia ani! Îmi închipui că le- 
ar părea bine să se împace. 

Nancy strâmbă din nas neîncrezătoare. 

— Se pare că nu ştii prea multe despre îndrăgostiţi, 
domnişoară Pollyanna. Oricum, nu eşti destul de mare. 
Doar dacă jocul mulţumirii e de folos cuiva, ar fi în 
special de folos la doi îndrăgostiţi certaţi. Şi tocmai 
asta sunt ei. Nu e el mereu morocănos şi nu e ea...? 

Nancy se opri abrupt, dându-şi seama cui şi despre cine 
vorbea. Deodată însă chicoti. 

— Cred că ar fi o lucrare foarte ingenioasă dacă ai reuşi 
să-i faci şi pe ei să joace jocul, domnişoară Pollyanna. 


Atunci s-ar împăca, sunt sigură. Dar poţi să-ţi imaginezi ce 
vor zice oamenii? închipuie-ţi, el şi domnişoara Polly. Dar, 
nu prea sunt speranţe! 

Pollyanna nu zise nimic, dar când intră în casă puţin mai 
târziu, faţa ei devenise foarte gânditoare. 

În zilele călduroase de august ce-au urmat, Pollyanna 
mergea adesea la casa mare de pe dealul Pendleton. Cu 
toate acestea nu era convinsă că vizitele ei erau de mare 
folos. Chiar dacă omul părea să-i dorească tovărăşia, 
trimitea după ea adesea, când era acolo nu părea mai 
fericit decât înainte, cel puţin aşa credea Pollyanna. 

E adevărat că vorbea cu ea şi îi arăta multe lucruri 
neobişnuite şi frumoase: cărţi, fotografii şi alte curiozităţi. 
Dar continua să se vaite de neputinţa sa şi se enerva vizibil 
de prezenţa noilor membri nedoriți ai casei lui. Într- 
adevăr, părea să-i placă să o asculte pe Pollyanna vorbind 
şi Pollyanna ştia să vorbească. Pollyannei îi plăcea să 
vorbească, dar nu era niciodată sigură că spusele ei nu vor 
produce în el acea stare tristă care o îndurera şi pe ea; şi 
nu era sigură niciodată care anume din cuvintele ei 
cauzaseră acea stare. Cât despre istoria cu „jocul 
mulţumirii" şi pentru a-l încuraja să-l joace, Pollyanna 
nu găsise încă timpul potrivit pentru aceasta. De două ori 
încercase să-i spună, dar de fiecare dată nu ajunsese mai 
departe de cuvintele tatălui ei; de fiecare dată John 
Pendleton întorsese abrupt discuţia spre alt subiect. 

Pollyanna nu mai avea niciun dubiu că John Pendleton 
fusese iubitul mătuşii sale Folly. Cu toată puterea ce se 
afla în inima ei credincioasă şi iubitoare dorea să aducă 
fericire în vieţile lor, care păreau aşa deznădăjduit de 
singuratice. 

Insă ea nu vedea cum ar putea realiza aceasta. Vorbea 
adesea domnului Pendleton despre mătuşa ei; el asculta 
câteodată politicos, altă dată, enervat, adesea cu un 
zâmbet întrebător pe buzele lui de obicei aspre. Vorbea 


mătuşii ei despre domnul Pendleton ori, mai bine zis, 
încercase să vorbească cu ea despre el. De obicei, însă, 
domnişoara Polly nu asculta prea mult. Întotdeauna găsea 
alt subiect de conversaţie. Făcea aceasta însă şi când 
Pollyanna vorbea de alţii, ca de exemplu de doctorul 
Chilton. Pollyanna îşi explica însă că aceasta era din cauză 
că doctorul Chilton o văzuse în acea zi pe verandă cu 
trandafirul roşu în păr şi şalul în jurul umerilor. 
Domnişoara Polly, într-adevăr, părea să aibă o profundă 
amărăciune faţă de doctorul Chilton, după cum Pollyanna 
află într-o zi când o răceală puternică îi ameninţă 
sănătatea. 

— Dacă nu te faci bine până deseară, o să trimit după 
doctor, zise tanti Polly. 

— Într-adevăr? Atunci o să mă fac mai rău, ameninţă 
Pollyanna. De-abia aştept ca doctorul Chilton să vină să mă 
vadă! 

Se mirase atunci de expresia ce apăru pe faţa măluşii ei. 

— Nu va veni doctorul Chilton, Pollyanna, zise 
domnişoara Polly aspru. El nu este doctorul familiei 
noastre. Voi trimite după doctorul Warren dacă te simţi 
mai rău. 

Cum Pollyanna nu se simţi mai rău, nu a fost nevoie să-l 
cheme pe doctorul Warren. 

— Şi sunt foarte mulţumită de aceasta, zise Pollyanna 
mătuşii sale, în seara aceea. Bineînţeles că îmi place de 
doctorul Warren, dar îmi place mai mult de doctorul 
Chilton şi mi-e teamă că l-aş răni dacă nu l-aş chema pe el. 
Vezi, nu e el de vină că s-a întâmplat să te vadă gătită aşa 
frumos în ziua aceea, tanti Polly, încheie ea gânditor. 

— Ajunge, Pollyanna. Nu am de gând să-l discut pe 
doctorul Chilton, ori simţămintele lui, replică hotărât 
domnişoara Polly. 

Pollyanna o privi pentru o clipă cu ochi trişti şi 
întrebători; apoi oftă: 


— Îmi place aşa de mult să te văd cu obrajii îmbujoraţi 
ca atunci, tanti Polly; şi aşa mi-âr plăcea să-ţi aranjez 
părul. Dacă... tanti Polly! Mătuşa ei părăsise deja camera. 

Era deja spre sfârşitul lui august când Pollyanna, într- 
una din vizitele ei de dimineaţă la domnul John Pendleton, 
văzu culorile încântătoare albastru, galben, verde alături 
de roşu şi violet răsfrângându-se pe perna acestuia. Se 
opri deodată, încântată. 

— Domnule Pendleton, este un micuţ curcubeu, un 
curcubeu adevărat, care a venit să-ţi facă o vizită! exclamă 
ea bătând uşor din palme. Oh... oh... oh, ce minunat este! 
Dar cum a intrat aici? strigă ea. 

Omul râse flegmatic; John Pendleton era deosebit de 
apatic în această dimineaţă. 

— Îmi închipui că a intrat prin marginea prizmatică a 
termometrului de la geam, zise el obosit. Soarele n-ar 
trebui să-l atingă deloc, dar 1-a atins. 

— O dar este aşa de frumos, domnule Pendleton! Şi 
acesta e numai de la soare? Dac-ar fi al meu, l-aş pune în 
soare toată ziua! 

— Atunci nu ti-ar fi de folos ca termometru, râse omul. 
Cum ar putea atunci să-ţi spună cât de cald sau cât de frig 
este, dacă ar fi toată ziua în soare? 

— Nu mi-ar păsa, exclamă Pollyanna, cu ochii alipiţi de 
liniile de culoare ce se răsfrângeau pe pernă. Ca şi când i- 
ar mai păsa cuiva, când ar trăi toată ziua într-un curcubeu! 

Omul râse. Privea faţa exuberantă a Pollyannei cu 
interes. Dintr-odată un gând îi încolţi în minte. Atinse 
clopoţelul de lângă marginea patului. 

— Nora, zise el bătrânei servitoare când aceasta apăru 
la uşă. Adu-mi unul din sfeşnicele de aramă care sunt pe 
căminul din salon. 

— Da, domnule, murmură femeia oarecum mirată. Într-o 
clipă, se întoarse. Intrarea ei fu însoţită de zăngănitul 
produs de prismele de cristal care atârnau în jurul 


candelabrului pe care îl ţinea în mână... 

— Mulţumesc. Pune-l pe măsuţa asta. Acum ia o sfoară 
şi întinde-o între ferestre. Asta-i tot ce voiam, mulţumesc, 
zise el după ce femeia execută totul cum îi poruncise. Când 
părăsi camera, el întoarse ochii surâzători spre Pollyanna. 

— Adu-mi acum sfeşnicul, fetiţo, dacă eşti bună. 

— Ţinându-l cu amândouă mâinile, ea îl aduse; atunci el 
începu a desprinde prismele una după alta, până ce vreo 
douăsprezece din ele se aflau înşirate pe pat. 

— Acum draga mea, poţi să le iei şi să le atârni pe sfoara 
întinsă de Nora la fereastră. Dacă într-adevăr vrei să 
trăieşti într-un curcubeu, va trebui să-ţi producem un 
curcubeu. 

Pollyanna nici nu apucă să atârne mai mult de trei 
prisme la fereastra luminată de soare, când înţelese ce se 
va întâmpla de acum. Era atât de animată, încât abia îşi 
putea stăpâni degetele mâinilor tremurânde pentru a 
atârna restul. Când isprăvi se dete înapoi, scoțând un țipăt 
de bucurie şi de admiraţie. Camera devenise o adevărată 
împărăție a zânelor; peste tot jucau raze roşi, verzi, 
violete, portocali, galbene şi albastre. Pereţii, duşumelele, 
toată mobila şi patul erau luminate de razele colorate. 

— O! cât e de frumos! Chiar şi soarele încearcă acum sa 
joace jocul meu, nu crezi?! strigă Pollyanna, uitând în 
bucuria ei că domnul Pendleton nu ştia despre ce vorbea 
ea. Cum aş dori sa am multe din aceste prisme! Le-aş da 
mătuşii Polly, doamnei Snow şi... la o mulţime de lume. 
Cred că ar fi toţi mulţumiţi. Chiar tanti Polly dacă ar trăi 
într-un curcubeu ca ăsta nu s-ar putea stăpâni de a nu 
trânti uşile. Dumneata ce crezi? 

Domnul Pendleton începu a râde. 

— Bine, domnişoară Pollyanna, cred că ar trebui ceva 
mai mult decât aceste prisme luminate de soare pentru ca 
mătuşa ta să ajungă să trântească uşile de bucurie. Şi 
acum spune-mi despre ce vorbeai mai înainte puţin? 


Pollyanna păru mirată, apoi strigă: 

— Şi eu care uitasem că dumneata nu cunoşti jocul meu! 

— Atunci tălmăceşte-mi-l, lămureşte-mă! 

Pollyanna îi povesti totul de la început, de la cârjele care 
înlocuiseră păpuşa mult aşteptată... în timp ce vorbea, ea 
nu se uita la faţa lui; privirile ei fermecate erau aţintite 
asupra razelor colorate produse de prisme. 

— Şi atâta tot, zise ea, oftând când ajunse la sfârşitul 
povestirii . Acum înţelegi de ce ziceam că soarele încearcă 
să joace jocul meu? 

Un moment se făcu tăcere între ei, apoi cu glas slab el 
spuse încet: 

— Se prea poate, dar cred că cea mai frumoasă dintre 
toate prismele eşti tu Pollyanna. 

— Eu?... Dar nu pot produce raze roşii, verzi şi galbene 
când soarele străluceşte pe mine. 

— Crezi asta? întrebă el zâmbind, şi Pollyanna privindu- 
1 se miră mult în gândul ei, când îi văzu ochii plini de 
lacrimi. 

— Nu, zise ea, apoi după câteva clipe adăugă întristată: 
Cred, domnule Pendleton, că soarele nu-mi produce mie 
altceva decât pistrui. Aşa zice tanti Polly că ei vin de la 
soare. 

Domnul Pendleton râse iarăşi şi Pollyanna se uită la el 
pentru că râsul lui răsunase aproape ca un spin. 


KKK 


Pollyanna intră la şcoală în septembrie. Trecu examenul 
care dovedi cu prisosință că era destul de bine pregătită 
pentru a intra în clasa fetiţelor şi băieţilor de vârsta ei. 
Pollyanna era mirată de multe lucruri de la şcoală, dar şi 
ea la rândul ei era o surpriză pentru restul şcolii. Odată, 
Pollyanna destăinui mă-tuşii sale că a merge la şcoală era 
în realitate „a trăi", adică viaţa de şcoală este adevărata 


viaţă, cu toate că se îndoise de aceasta la început. Cu tot 
farmecul noilor ei îndeletniciri, Pollyanna nu uita pe vechii 
ei prieteni. Nu le mai putea consacra tot atât din timpul ei 
ca mai înainte, dar nu-i părăsise de tot. Dintre ei, cel mai 
mulţumit era John Pendleton. El se hotărî să-i spună într-o 
zi când fetiţa venise să-l vadă: 

— Ce zici, Pollyanna, n-ai vrea să locuieşti cu mine? Eu, 
acum, aproape că nu te mai văd. 

Pollyanna începu să râdă. Ce om curios era domnul 
Pendleton? 

— Credeam că nu-ţi plac oamenii din jurul dumitale! 

El se posomori puţin. 

— Da, dar aceasta era înainte de a fi învăţat jocul tău cel 
minunat. Acum sunt mulţumit că cineva are grijă de mine. 
De altfel în curând voi putea umbla şi atunci am să văd 
cum mai merg lucrurile pe aici, zise el apucând una din 
cârje care era lângă el, amenințând în glumă pe Pollyanna. 

În ziua aceea stăteau amândoi în bibliotecă. 

— Ce spui că eşti întotdeauna mulţumit de toate? Te faci 
numai aşa, zise copila, făcând o mutră supărată şi uitându- 
se la câinele care era lungit şi se încălzea lângă foc. Ştiu 
că nu joci întotdeauna bine jocul, domnule Pendleton, o ştii 
şi dumneata, nu? 

Faţa lui deveni gravă. 

— Tocmai de aceea am eu nevoie de tine, fetiţo, ca să 
mă înveţi să joc mai bine. Vrei să vii? 

Pollyanna se întoarse mirată. 

— Domnule Pendleton, chiar vorbeşti serios? 

— Desigur, foarte serios; am nevoie de tine. Vrei să vii? 

— Dar nu pot, domnule Pendleton, ştii bine că nu pot. Eu 
sunt a mătuşii Polly. 

O expresie pe care Pollyanna n-a putut s-o înţeleagă bine 
trecu deodată pe faţa domnului Pendleton. El înălţă capul 
cu mândrie... 

— Nu eşti mai mult a ei decât... poate că va binevoi să te 


lase la mine, adăugă el mai blând. Tu ai voi dacă ea ar 
consimţi? 

Pollyanna păru foarte adâncită în gândurile ei. 

— Dar tanti Polly a fost atât de bună cu mine, zise ea; ea 
m-a primit când eram singură pe lume, când n-aveam 
decât pe doamnele de la Asistenţă pentru a mă îngriji. 

Domnul Pendleton se încruntă iar, dar când vorbi din 
nou vocea îi era slabă şi tristă: 

— Pollyanna, sunt mulţi ani de atunci, am iubit mult pe 
cineva. Nădăjduiam s-o aduc aici în casa mea. Imi 
închipuiam cât de fericiţi am fi fost împreună pentru toată 
viaţa. 

— Da, zise Pollyanna cu ochii plini de simpatie. 

— Însă nu s-a putut... n-am adus-o. N-are importanţă 
cauza; nu s-a întâmplat cum doream... atâta tot. Şi de 
atunci această mare clădire a fost o biată casă pustie, nu 
un adevărat cămin. Pentru a înfăptui un cămin trebuie 
mâna şi inima unei femei, sau prezenţa unui copil. 
Pollyanna, eu n-am avut nici pe una, nici pe alta. Acum că 
ţi-am spus acestea, te rog, răspunde-mi dacă vrei să vii să 
locuieşti cu mine aici. 

Pollyanna sări drept în picioare cu faţa înseninată. 

— Domnule Pendleton, dumneata... spui că toţi aceşti 
ani din urmă ai dorit inima şi mâna unei femei? 

— Da, Pollyanna. 

— Ah! cât sunt de mulţumită. Totul merge bine atunci. 
Vei putea să ne iei pe amândouă, şi va fi atât de bine, 
încântător. 

— Să vă iau pe amândouă? repetă domnul Pendleton, 
încremenit. 

Pollyanna nu băgă de seamă. 

— Natural. Tanti Polly nu este câştigată încă pentru 
cauza noastră, dar sunt sigură că o vom câştiga când îi voi 
spune ce mi-ai povestit mie, şi atunci vom veni amândouă 
aici, 


O expresie de groază izbucni din ochii bolnavului: 

— Domnişoara Polly să vină aici? Pollyanna deschise 
ochii mari: 

— Poate vrei dumneata să mergi acolo, la ea? întrebă 
fetiţa. Casa ei desigur nu e atât de frumoasă ca a dumitale, 
dar e mai aproape de... 

— Pollyanna, ce vrei să spui? întrebă blând domnul 
Pendleton. 

— Mă întreb unde o să trăim, răspunse fetiţa mirată. 
Credeam întâi că vrei să stăm aici, unde ai dorit ani de-a 
rândul mâna şi inima mătuşii Polly pentru a-ţi întemeia un 
cămin, şi... 

Un răcnet nearticulat scăpă din gâtlejul domnului 
Pendleton. Ridică mâna şi începu să vorbească, dar în 
acelaşi' moment o lăsă iar în jos cu nervozitate. 

— Doctorul, anunţă servitoarea. 

Pollyanna se ridică îndată. John Pendleton se întoarse 
spre ea înfrigurat. 

— Pollyanna, pentru numele lui Dumnezeu, nu vorbi 
absolut cu nimeni despre ce ţi-am cerut, o imploră el încet. 

Mulțumită, Pollyanna răspunse: 

— Bineînţeles! Parcă eu nu ştiu că doreşti să i-o spui tu 
însuţi! 

John Pendleton căzu tară putere în scaunul său. 

— Ei bine, ce s-a întâmplat? întrebă doctorul, după 
câteva clipe, cu mâna pe pulsul agitat al pacientului. 

Un zâmbet enigmatic flutură pe buzele lui John 
Pendleton. 

— Mi se pare că am luat o doză prea mare din tonicul 
dumitale, zise el râzând, în timp ce observă că doctorul 
Chilton o urmărea pe Pollyanna care mergea iute şi 
sprintenă de-a lungul aleii principale. 


XXX 
De obicei, duminica dimineaţa Pollyanna mergea la 


biserică, iar după amiaza mergea la plimbare cu Nancy. 
Planificase tot aşa ceva pentru duminica următoare, după 
vizita ei la domnul Pendleton, dar întorcându-se de la 
şcoală a fost întrecută de doctorul Chilton cu trăsura lui. 
Văzând-o, opri calul şi îi spuse: 

— Lasă-mă sa te conduc acasă, Pollyanna. Aş dori să-ţi 
vorbesc câteva momente. Chiar te căutam, urmă doctorul, 
pe când fetiţa luă loc lângă el. Domnul Pendleton te roagă 
foarte mult să te duci azi după masă la el. Mi-a spus că e 
vorba de ceva foarte serios. 

Pollyanna aprobă veselă. 

— O! Da, ştiu. Voi merge. Doctorul o privi foarte mirat. 

— Dar nu prea sunt sigur că te voi lăsa eu să te duci, 
declară el clipind din ochi; mi se pare că ieri mai mult l-ai 
tulburat decât să-1 linişteşti, mică domnişoară. 

Pollyanna începu sa râdă. 

O! N-am fost eu cauza, ci mai degrabă tanti Polly. 

Doctorul se întoarse brusc: 

— Mătuşa ta?! exclamă el. Pollyanna sări pe capra 
trăsurii. 

— Da, şi e atât de nostim... aşa de interesant, întocmai 
ca un roman, ştii? Eu... am să-ţi povestesc, zise ea, cuo 
hotărâre subită. El mi-a spus să nu spun nimănui nimic, 
dar nu cred că s-ar supăra dacă ai şti dumneata. Mi-a spus 
să nu-i vorbesc mai ales ei. 

— Ei?! 

— Da, mătuşii Polly, şi e natural că doreşte să-i 
vorbească chiar el, în loc să afle de la mine. Aşa sunt 
oamenii care se iubesc. 

— Oamenii care se iubesc?! La aceste cuvinte calul o luă 
la galop, ca şi cum mâna care ţinea hăţurile le-ar fi smucit 
brusc. 

— Da, urmă Pollyanna fericită. Acesta e romanul, 
înţelegi? Nu-l cunoşteam până nu mi-a vorbit Nancy. Ea 
mi-a spus că tanti Polly avusese un logodnic, cu mulţi ani 


în urmă şi ei se certaseră. La început nu ştia cine era, dar 
noi am descoperit pe urmă că trebuie să fie domnul 
Pendleton. Dumneata ştiai despre aceasta? 

Doctorul scăpă hăţurile şi mâna-i căzu fără putere pe 
genunchi. 

— De unde? Nu, nu ştiam, răspunse el liniştit. Pollyanna 
urmă repede, căci se apropiau de casa mătuşii sale. 

— Da, şi sunt atât de mulţumită acum. Lucrurile au 
decurs aşa de frumos, de la sine. Domnul Pendleton mi-a 
cerut să vin să stau la el pentru totdeauna, dar, cum e 
natural, eu nu voiam să părăsesc pe tanti Polly după ce a 
fost atât de bună cu mine. Atunci el mi-a vorbit de nevoia 
pe care o simţise odată de a avea mâna şi inima unei 
femei, şi eu am descoperit că o resimțea încă, ceea ce m-a 
tacul foarte fericită. Căci, dacă doreşte o împăcare cu 
dânsa, totul va merge de minune, şi tanti Polly cu mine 
vom merge amândouă să locuim cu el, sau invers, dânsul 
va veni să locuiască la noi. Dar vezi, tanti Polly nu ştie încă 
nimic; n-am hotărât încă totul; cred ca pentru asta doreşte 
să mă vadă azi după amiază. 

Doctorul se îndreptă brusc cu un zâmbet. 

— Da, înţeleg foarte bine că domnul Pendleton doreşte 
să te vadă, zise el, oprindu-şi calul înaintea porţii. 

— lată pe tanti Polly la fereastră, striga Pollyanna, şi 
după o clipa: Ba nu, nu e acolo; mi s-a părut c-o văzusem. 

— Nu, nu e la fereastră... acum, zise doctorul Chilton 
care nu mai zâmbea. 

John Pendleton era foarte emoţionat când primi pe 
Pollyanna în după amiaza aceea. 

— Pollyanna, începu el imediat, am încercat toata 
noaptea să dezleg ghicitoarea pe care mi-ai pus-o ieri cu 
privire la dorinţa pe care aş fi avut-o cu ani în urmă dea 
obţine mâna şi inima domnişoarei Polly. Te rog lămureşte- 
mă ce ai vrut să zici cu asta. 

— Am vrut să zic că v-aţi iubit amândoi odinioară şi am 


fost foarte mulţumită să aflu ca o mai iubeşti încă pe 
mătuşa mea. 

— Ne-am iubit, mătuşa ta cu mine? 

Mirarea pe care o arătă vocea domnului Pendleton făcu 
pe Pollyanna să deschidă ochii mari, mirată adânc la 
rândul ei. 

— Ei bine, domnule Pendleton, aşa mi-a zis Nancy. El 
pufni în râs. 

— Adevărat? Ei bine, sunt nevoit să-ţi afirm că Nancy s-a 
înşelat. 

— Atunci n-aţi fost îndrăgostiţi? Vocea Pollyannei era 
tragică în dezamăgirea ei. 

— Niciodată! 

— Şi nu s-a petrecut ca-n carte? 

Niciun răspuns; ochii domnului Pendleton priveau pe 
fereastră. 

— Ce păcat! Totul îmi părea că merge de minune, zise 
Pollyanna aproape plângând. Aş fi fost aşa de mulţumită să 
vin aici cu tanti Polly pentru totdeauna! 

— Şi acum nu mai vrei să vii? întrebă el fără a întoarce 
capul. 

— Sigur că nu! Eu sunt a mătuşii Polly. 

Domnul Pendleton se întoarse de data asta spre ea cu un 
fel de mândrie. 

— Înainte de a fi a ei, Pollyanna, ai fost a mamei tale. 
Şi... erau mâna şi inima mamei tale pe care aş fi voit să le 
câştig. 

— Mama mea?! 

— Da. Nu aveam de gând să ţi-o spun, dar poate e mai 
bine s-o ştii. 

John Pendleton devenise foarte palid. Vorbea cu mare 
greutate. Pollyanna, cu gura şi ochii mari deschişi, privea 
ţintă la el.. 

— Îmi era nespus de dragă mama ta, dar ea nu mă 
iubea. Şi după un timp s-a măritat şi a plecat cu tatăl tău. 


Până atunci nici nu-mi dădusem seama cât o iubeam. 
Lumea întreagă mi se părea deodată pustie şi nespus de 
tristă... şi... Dar nu-i vorba de asta. Mulţi ani de-a rândul 
am fost un bătrân posac, morocănos şi nesuferit, cu toate 
că n-am încă şaizeci de ani, Pollyanna. Apoi într-o zi, ca 
una din prismele pe care le îndrăgeşti atât de mult, fetiţă 
mică, ai intrat jucând în viaţa mea şi ai colorat-o cu 
purpură şi aur prin sinceritatea şi veselia ta minunată. Am 
descoperit, după un timp, cine anume erai, şi am crezut... 
că nu voi mai putea să te văd. Nu voiam să-mi mai 
aininteşti de mama ta. Dar ştii ce s-a întâmplat? Am avut 
nevoie de tine, şi aş voi acum să te am pentru totdeauna. 
Pollyanna, nu vrei să vii la mine? 

— Dar, domnule Pendleton, eu... Şi tanti Polly? Ochii 
fetiţei se umplură de lacrimi. 

Domnul Pendleton făcu un gest de nerăbdare. 

— gândeşte-te puţin şi la mine. Cum poţi să crezi ca aş 
putea să fiu mulţumit de ceva, fără tine? Pentru că simt, 
Pollyanna, că de când ai venit, am început şi eu să fiu 
mulţumit de viaţă. Şi, dacă ai deveni fetiţa mea, aş fi 
mulţumit de toate, şi aş încerca să te fac atât de fericită, 
draga mea. Nu ai avea nicio dorinţă care sa nu-ți fie 
îndeplinită. Toţi banii mei, până la ultima centimă, ar servi 
numai la fericirea Pollyannei mele. 

Fetiţa păru jignită. 

— Dar crezi că ţi-aş permite să risipeşti pentru mine 
aceşti bani pe care i-ai adunat pentru săraci? 

Domnul Pendleton roşi. Voia să răspundă, dar ea 
continuă: 

— De altfel, un om atât de bogat ca dumneata nu are 
nevoie de mine pentru a fi fericit. Faci atâţia oameni 
fericiţi dându-le de toate, încât nu poţi să nu fi şi dumneata 
fericit de binele pe care-l faci. Gândeşte-te la prismele pe 
care mi le-ai dat mie şi doamnei Snow, şi la banul de aur 
oferit Nancyei de ziua ei de naştere şi... 


— Da, da, să nu mai vorbim despre asta, întrerupse 
domnul Pendleton. Faţa i se îmbujorase şi mai mult, şi nu e 
de mirare, căci până atunci nu trecuse niciodată drept un 
om generos. Acestea toate sunt prostii. Nu era mare lucru, 
şi chiar puţinul acela venea tot de la tine, nu de la mine! E 
adevărat, adăugă el ca răspuns la gestul de protest al 
Pollyannei. Şi aceasta dovedeşte mai mult că am nevoie de 
tine, micuţo, urmă el cu o voce tot mai rugătoare. Dacă va 
fi sa joc vreodată „joculmulţumirii“, Pollyanna, va trebui 
să vii aici pentru a-l juca cu mine. 

Pollyanna stătu o clipă pe gânduri. 

— Tanti Polly a fost atât de buna cu mine, începu ea, dar 
domnul Pendleton o întrerupse brusc. Privirea i se înăspri. 
O nerăbdare care nu suferea nicio împotrivire făcuse prea 
mult parte din natura sa pentru a putea fi reţinută acum cu 
uşurinţă. 

— Fără îndoială, ea a fost foarte bună cu tine. Dar ea nu 
are nevoie de tine, sunt sigur de aceasta, nici pe jumătate 
cât mine. 

— Bine, domnule Pendleton, sunt sigură că e mulţumită 
să aibă... 

— Mulțumită! îi curmă el vorba, pierzându-şi de data 
asta cu totul răbdarea. Eu pun rămăşag că domnişoara 
Polly nici nu ştie ce înseamnă a fi mulţumită de ceva! Da, 
da, ştiu că întotdeauna îşi face datoria. Ea este o femeie 
„plină de datorii". Cunosc eu tipul ei, care nu-şi lasă 
datoria nefăcută. Nu prea am fost buni prieteni în ultimii 
cincisprezece, douăzeci de ani. Dar o cunosc. Toată lumea 
o cunoaşte... şi nu face parte deloc din categoria oamenilor 
„Mulţumiţi", Pollyanna. Ea nu e în stare de aşa ceva. 
Totuşi, te rog, întreab-o dacă ea ti-ar îngădui să stai la 
mine. Vezi, micuţo, am atâta nevoie de tine! 

Pollyanna se sculă oftând dureros. 

— Bine. Am s-o întreb, zise ea pe gânduri. Desigur, nu 
vreau să spun că nu mi-ar plăcea să locuiesc aici cu 


dumneata, domnule Pendleton, dar... Apoi adăugă: Foarte 
bine, orice s-ar întâmpla, sunt mulţumită că nu i-am 
vorbit ieri de toate acestea, când credeam că ai nevoie de 
ea. 

John Pendleton zâmbi. 

— Da, Pollyanna, e bine că nu i-ai spus nimic. 

— N-am vorbit decât doctorului, dar asta desigur nu face 
nimic. 

— Doctorului?! strigă John Pendleton, întorcându-se 
spre ea. Sper că nu doctorului Chilton! 

— Ba da, chiar lui, când a venit să-mi spună că doreşti 
atât de mult să mă vezi. 

— Nu mai spune, zise el, lăsându-se pe spătarul 
scaunului său. 

Dar curiozitatea Îl tăcu să se ridice: 

— Şi ce a spus doctorul Chilton? 

Pollyanna se gândi puţin. 

— Nu-mi prea amintesc; mi se pare că n-a spus mare 
lucru. Atâta numai că el înțelegea bine de ce doreai să mă 
vezi. 

— Într-adevăr! răspunse domnul John Pendleton, iar 
Pollyanna se minună când îl văzu râzând într-un mod cu 
totul ciudat. 


KKK 


Cerul se întunecă vestind o furtună grozavă, ce se 
apropia, când Pollyanna părăsi locuinţa domnului John 
Pendleton. Ea se grăbi să coboare colina. La jumătatea 
drumului întâlni pe Nancy care-i adusese o umbrelă. Acum 
norii se răreau, şi furtuna parcă se risipea. 

— Pare a trece spre nord, zise Nancy, privind la cer. Eu 
o prevăzusem, însă domnişoara Polly a vrut numaidecât să- 
ţi ies înainte cu această umbrelă. Are mare grijă de tine. 

— Adevărat? murmură Pollyanna, uitându-se şi ea la 


nori. 

Jignită, Nancy îi spuse. 

— Parcă nici nu m-ai fi auzit bine. Iţi repet că mătuşa ta 
părea îngrijorată. 

— Chiar? strigă Pollyanna, amintindu-şi deodată de 
întrebarea pe care era nevoită să o pună mătuşii sale. Imi 
pare rău, nu voiam să-i pricinuiesc nicio supărare. 

— Ba mie îmi pare bine că am văzut-o aşa de îngrijorată! 

Pollyanna se mira: 

— Eşti mulţumită s-o vezi supărată pe tanti Polly din 
cauza mea? Dar Nancy, jocul nu se joacă astfel. Acesta nu 
este un prilej de mulţumire. 

— Nu jucam jocul, răspunse Nancy. Nici nu m-am gândit 
să-l joc, dar văd ca nu înţelegi ce înseamnă grija 
domnişoarei Polly pentru tine. 

— Ba da, înseamnă că s-a necăjit, şi a fi necăjit e un 
lucru destul de neplăcut pentru acel ce se necăjeşte, stărui 
Pollyanna. Ce alt înţeles ar putea să aibă?! 

Nancy dădu din cap: 

— lată, am să-ţi spun eu ce înţeles are. Mătugşa ta începe 
să se asemene cu ceilalţi oameni în ce priveşte 
sentimentele. De data aceasta n-a fost împinsă de datorie. 

— Ce vorbeşti, Nancy? strigă PoUyanna şocată. Tanti îşi 
face întotdeauna datoria. Este o femeie „plină de 
datorii". 

Fără să vrea, şi fară să-şi dea seama, Pollyanna repeta 
cuvintele lui John Pendleton. Nancy începu să râdă. 

— Ai dreptate, aşa e ea şi aşa a fost, desigur, 
întotdeauna. Dar este ceva mai mult în dânsa de când ai 
venit tu aici. 

Faţa Pollyannei se tăcu serioasă. Ea încreţi sprâncenele. 

— Tocmai voiam să te întreb ceva, Nancy. Crezi că tanti 
Polly ţine mult să mă aibă lângă ea? I-aş lipsi dacă aş 
pleca? 

Nancy măsură cu privirea pe Pollyanna. Se aştepta de 


mult la această întrebare, şi se temea oarecum de ea. Se 
gândise cum ar putea să-i răspundă cinsitit, fără a o răni 
dureros. Dar azi, de când îi dăduse domnişoara Polly 
umbrela pentru fetiţă, i se schimbase părerea, şi simţea o 
mulţumire nespusă de a putea aduce bucurie acestei 
inimioare însetate de afecţiune. 

— Mă întrebi dacă mătuşii tale îi place să te aibă lângă 
dânsa şi dacă ar simţi lipsa ta? exclamă Nancy tulburată. 
Dar tocmai asta îţi spuneam. Nu m-a trimis ea de zor, cu 
umbrela, cum a văzut un mic nor pe cer? Nu m-a pus să-ţi 
mut toate lucrurile la etajul de jos pentru ca să poţi avea 
camera frumoasă pe care o doreai? Ei bine, Pollyanna, 
când mi-aduc aminte cum era dânsa la început, cum nu 
putea suferi... 

Un acces de tuse subită opri pe Nancy tocmai la timp. 

— Şi mai sunt o mulţime de fapte mici care dovedesc cu 
prisosinţă că ai îmblânzit-o, de pildă: istoria cu câinele şi 
pisica, felul cum îmi vorbeşte mie acuma - altă dată era 
atât de aspră cu mine - şi multe altele. Pollyanna, nici nu-ţi 
pot spune cât de mult i-ai lipsi dacă nu ai mai fi aici, zise 
Nancy cu o siguranţă plină de însufleţire, vrând fără 
îndoială să ascundă periculoasa destăinuire pe care cât pe 
aici era s-o facă. Îi păru foarte bine când văzu o bucurie 
mare luminând faţa Pollyannei. 

— O, Nancy, cât sunt de mulțumită, atât de 
mulţumită Nici nu ştii cât sunt de fericită că tanti Polly 
are nevoie de mine. Nu aş putea acum s-o părăsesc pentru 
nimic în lume, se gândi Pollyanna urcând scările ce duceau 
la camera ei. Am ştiut de la început că îmi va plăcea să 
trăiesc cu tanti Polly, dar desigur, nu ştiam cât de mult 
doream ca şi dânsa să fie mulţumită să trăiască cu mine. 

A înştiinţa pe domnul Pendleton despre hotărârea ei nu 
era o sarcină uşoară şi Pollyanna se înfiora gândindu-se la 
asta. Ea iubea mult pe John Pendlelon şi era mâhnită 
pentru el, văzân-du-l atât de trist. îi era milă de viaţa lui 


singuratică, viaţă care-l făcuse atât de nenorocit; era cu 
atât mai mâhnită cu cât îşi dădea seama ca însăşi mama ei 
cauzase suferinţele lui. Işi închipuia cum avea sa fie casa 
cea mare când stăpânul ei se va însănătoşi cu totul. 
Camerele acelea secrete, cu duşumele neîngrijite, pupitru 
acela fără rânduială pe el... şi inima ei suferea cumplit 
pentru el din pricina acestei singurătăţi. Ar fi dorit să 
găsească pe cineva... în acest moment, sări drept în 
picioare şi scoase un strigăt de bucurie. Un gând îi 
străbătuse creierul. 

Cum a prins o ocazie, Pollyanna s-a grăbit să ajungă la 
John Pendleton. În marea bibliotecă întunecoasă, stăpânul 
casei sta jos, lângă ea, cu mâinile lui lungi şi subţiri întinse 
pe braţele scaunului, şi cu credinciosul său câine la 
picioare. 

— Ei Pollyanna, voi putea oare juca şi eu 
„joculmulțumirii" îmi va fi dat să trăiesc? întrebă el cu 
gingăşie. 

— O, da! răspunse Pollyanna, am găsit pentru dumneata 
ceva minunat, care te va face nespus de fericit... 

— Cu dumneata? întrebă serios domnul Pendleton. 

— Nu... nu! Dar... 

— Pollyanna, n-ai să-mi spui nu, o întrerupse el cu vocea 
adânc înduioşată. 

— Sunt nevoită să spun nu, crede-mă domnule 
Pendleton. Tanti Polly... 

— A refuzat ea să te lase sa vii? 

— Dar nici nu i-am cerut voie, bâlbâi încurcată şi 
îndurerată fetiţa. 

— Pollyanna! 

Ea închise ochii, neputând suporta privirea tristă şi 
mâhnită a prietenului ei. 

— Nici n-ai întrebat-o? 

— N-am putut, domnule Pendleton, murmură ea. M-am 
convins fără să vreau că tanti Polly ţine mult să mă aibă 


lângă dânsa, şi... şi eu doresc să rămân la ea, mărturisi 
fetiţa cu multă hotărâre. Nu ştii cât de bună a fost pentru 
mine şi cred acum într-adevăr că ea începe să tie 
mulţumită de multe lucruri, şi ştii că nu intra în obiceiul 
ei de-a fi mulţumită. Mi-ai spus-o chiar dumneata. O, 
domnule Pendleton, nu pot s-o părăsesc acum pe tanti 
Polly. 

Se făcu o adâncă şi lungă tăcere, tulburată numai de 
pâlpâitul focului în cămin. Domnul Pendleton vorbi, în fine: 

— Nu, Pollyanna, văd şi eu şi cred că nu poţi s-o 
părăseşti acum. Nu-ţi voi mai cere aceasta. 

Ultimele cuvinte au fost rostite aşa de încet, încât 
Pollyanna abia le auzi. 

— O! dar nu ştii ce venisem să-ţi propun. E lucrul cel 
mai bun pe care poţi să-l faci, crede-mă. 

— Nu pentru mine, Pollyanna. 

— Ba da, domnule Pendleton, chiar pentru dumneata. Ai 
spus că numai mâna şi inima unei femei sau prezenţa unui 
copil ar putea creea un cămin. Şi eu am găsit pentru 
dumneata prezenţa unui copil; nu eu, înţelegi, dar altul. 

— Dar nu doresc altul decât pe tine, replică domnul 
Pendleton cu supărare. 

— Vei înţelege totuşi când vei ştii; eşti atât de bun şi de 
binevoitor. Gândeşte-te la prisme şi la piesele de aur... la 
toţi banii pe care i-ai economisit pentru alţii şi... 

— Pollyanna, răspunse el furios. Odată pentru totdeauna 
termină cu aceste prostii. Ţi-am mai spus de vreo zece ori 
că nu am strâns bani pentru săraci; nu am pus deoparte un 
gologan pentru ei, de când sunt. Ai înţeles? 

El ridică ochii, pregătindu-se să înfrunte ceea ce 
prevedea expresia dezamăgită de pe faţa Pollyannei. Spre 
marea lui mirare, nu era nici dezamăgire, nici întristare în 
ochii copilei, ci o veselă mirare. 

— O! O! strigă ea bătând din palme. Sânt foarte 
mulţumită. Adică, se corectă ea roşindu-se, nu vreau sa 


spun că sunt mulţumită pentru alţii, ci spun doar că sunt 
supărată că nu-i iubeşti, deoarece sunt atâtea doamne care 
se ocupă de ei. Doresc mult mai mult să te ocupi de Jimmy. 
Acum sunt sigură că ai să-l primeşti. 

— Pe cine să primesc? 

— Pe Jimmy; el va fi prezenţa copilului care-ţi va 
constitui căminul, şi cât de mulţumit va fi el. Am fost silită 
să-i spun săptămâna trecută că nici doamnele de la 
Asistenţă din satul tatălui meu nu voiau să-l primească 
pentru a-l creşte, şi el săracul a fost atât de nenorocit. 
Acum însă când va afla, va fi aşa de fericit. 

— Pollyanna, s-ar putea ca el să fie, dar nu eu, răspunse 
domnul Pendleton cu hotărâre. Pollyanna asta e prostie. 

— Ce, spui că nu vrei să-l iei? 

— Da, tocmai asta vreau să spun. 

— Dar nu ştii ce plăcut tovarăş va fi pentru dumneata, 
murmură Pollyanna aproape plângând. Ba mai mult, n-o să 
mai fii atât de singur dacă l-ai avea pe Jimmy lângă 
dumneata; e frumos, foarte bun şi deştept. 

— Nu mă îndoiesc, dar aleg singurătatea mea, răspunse 
John Pend leton. 

Atunci Pollyanna îşi aduse aminte de ce-i spusese Nancy 
mai demult. Ridică ochii şi zise aspru: 

— Poate crezi că un băieţel nu valorează mai mult decât 
vechiul schelet pe care-l păstrezi undeva aici; eu însă cred 
că da. 

— Un schelet? 

— Da. Nancy mi-a povestit că ai unul într-un dulap. 

— Ei bine... ca... 

Dar deodată, domnul Pendleton a început să râdă din 
toată inima, iar Pollyanna a fost cuprinsă de un plâns 
nervos. Văzând aceasta, domnul Pendleton  încetă 
numaidecât să râdă şi faţa i se tăcu gravă. 

— Pollyanna, cred că ai dreptate mai mult decât crezi, îi 
spuse el blând. De fapt, ştiu că un băieţel frumos şi bun 


care trăieşte ar valora mai mult decât scheletul meu 
ascuns într-un dulap, însă... noi nu suntem totdeauna 
dispuşi să facem schimbul. Noi iubim câteodată scheletele 
noastre, Pollyanna. Totuşi, mai spune-mi puţin despre acel 
băieţel frumos. 

— Şi Pollyanna îi povesti istoria lui Jimmy. Atmosfera se 
îmbunătăţi odată cu râsul domnului Pendleton, şi 
zguduitoarea istorie a lui Jimmy Bean, povestită de 
Pollyanna, atinsese o inimă gata înduioşată. În tot cazul, 
când Pollyanna pleca în seara aceea, ducea cu ea o 
invitaţie pentru Jimmy, invitaţie care îl chema să vină în 
casa cea mare cu ea, în după amiaza sâmbetei viitoare. 

— Sânt atât de mulţumită şi sunt sigură că ai să-l 
iubeşti, zise fetiţa, luându-şi rămas bun de la el. Doresc 
atât de mult ca Jimmy să găsească un cămin şi oameni care 
să-l iubească, mă înţelegi, nu-i aşa? 


KKK 


În ziua când vorbise Pollyanna cu John Pendleton despre 
Jimmy, cucernicul preot Paul Ford urca colina şi intra în 
pădurea Pendleton, nădăjduind că frumuseţea naturii 
creată de Dumnezeu va putea linişti tulburarea pe care fiii 
Domnului de pe pământ o stârniră în inima servului Său. 
Căci sfinția-sa, Paul Ford, avea acum inima întristată de 
moarte. Luni după luni, ani după ani, văzuse starea 
parohiei sale înrăutăţin-du-se, şi acum i se părea că orice 
ar face, nu va mai putea întâlni decât certuri, rea-voință, 
clevetiri, scandaluri şi invidie. El discutase, pledase, 
certase şi câteodată trecuse cu vederea, şi întotdeauna se 
rugase cu tot sufletul lui, plin de sperante, lui Dumnezeu. 
Dar azi era silit să recunoască un fapt: că toate mergeau 
din ce în ce mai rău. Doi din diaconii lui erau la cuțite din 
cauza unei mici neînţelegeri, înveninate de gurile lor. Trei 
din cele mai energice colaboratoare ale lui se retrăseseră 


din Asistenţa Socială pentru că o scânteie bârfitoare a fost 
prefăcută într-un foc distrugător din cauza gurilor rele 
care suflaseră peste el. Corul se împrăştiase din cauza 
unui solo încredinţat unui cântăreţ preferat, vorba vine. 
Chiar şi societatea „Lupta Creştină pentru Adevăr" era 
frământată de critica prea violentă a doi dintre fruntaşii ei. 
Cât priveşte şcoala duminicală, demisia directorului ei şi a 
doi dintre învăţători a fost picătura de apă care a tăcut să 
se reverse vasul. Astfel, preotul, zdrobit de oboseală, îşi 
căuta alinare şi putere în pădurea Pendleton, unde se 
putea ruga şi medita în linişte. 

Odată ajuns sub bolta formată din arbori înalţi, 
cucernicul Paul Ford privi lucrurile în faţă. I se păru că 
situaţia atinse culmea crizei şi că trebuia făcut ceva 
numaidecât. Toată lucrarea bisericii era pe cale de a se 
prăbuşi. Serviciile de duminică, întrunirile de peste 
săptămână, chiar şi mesele de dragoste erau din ce în ce 
mai puţin căutate. Este adevărat că-i mai rămâneau un 
grup de lucrători destoinici, dar şi ei parcă vâsleau în sens 
contrar şi întotdeauna li se părea că priviri cârtitoare îi 
urmăresc şi că gurile rele n-au altceva de făcut decât a 
vorbi despre ce au văzut cu ochii şi chiar despre ce n-au 
văzut. Din toate aceste cauze, cucernicul preot înţelegea 
prea bine că el, slujitorul lui Dumnezeu, biserica, oraşul şi 
chiar credincioşii sufereau, şi că vor suferi mai mult până 
ce... Ceva trebuia înfăptuit numaidecât. Dar ce anume?... 
Preotul scoase încet din buzunar notele pe care le scrisese 
pentru viitoarea lui predică. Cu faţa încruntată, se uită la 
ele. Gura îi luă o expresie severă în timp ce citi cu voce 
tare versetele din Biblie despre care voia să predice în 
duminica viitoare: „ Vai de voi, cărturari şi farisei 
fățarnici! Pentru că voi închideţi oamenilor împărăţia 
cerurilor: nici voi nu intraţi în ea, şi nici pe cei ce vor 
să intre, nu-i lăsaţi să intre. Vai de voi cărturari şi 
farisei făţamnici! Pentru că voi mâncaţi casele 


văduvelor, în timp ce, de ochii lumii, faceţi rugăciuni 
lungi; de aceea veți lua o mai mare osândă (...) Vai de 
voi cărturari şi farisei fățarnici! Pentru că voi daţi 
zeciuială din inimă, din mărar şi din chimen, și lăsaţi 
nefăcute cele mai însemnate lucruri din Lege: 
dreptatea, mila şi credincioşia; pe acestea trebuia să 
le faceţi, şi pe acelea să nu le lăsaţi nefăcute" (Matei 
23: 13 - 14; 23). Aceasta era o acuzare grozavă. În tăcerea 
adâncă a pădurii, vocea preotului răsună puternic. Chiar 
păsările şi veveriţele păreau apucate de groază. El îşi dădu 
astfel seama de efectul ce va fi produs de cuvintele 
amenințătoare când acestea aveau să răsune în urechile 
enoriaşilor săi duminica următoare în biserică, unde avea 
să domnească o tăcere adâncă. Enoriaşii săi! Trebuia oare 
să le citească acest fragment? Va cuteza el s-o facă? Era o 
acuzare straşnică, chiar tară propriile sale cuvinte care 
aveau să urineze. Se rugase, cerând lui Dumnezeu să-l 
călăuzească şi să-l lumineze. Dorinţa lui sinceră era să 
găsească cel mai bun argument cu care să pătrundă 
inimile enoriaşilor săi, spre a preîntâmpina criza aceasta. 
Dar oare era aceasta adevărata cale? Preotul îşi strânse 
încet hârtiile şi le puse iar în buzunar. Oftă din adâncul 
sufletului, se aşeză la rădăcina unui copac, şi-şi acoperi cu 
mâinile faţa. Acolo îl găsi Pollyanna venind de la domnul 
Pendleton. Ea scoase un țipăt mic, şi alergă spre el. 

— O! O! Cinstite Părinte, ce ai? Nu cumva ţi-ai rupt 
vreun picior, vreo mână sau altceva? zise ea. 

Preotul lăsă mâinile în jos şi o privi lung. încercând să 
zâmbească. 

— Nu, draga mea fetiţă, nu mi-am rupt nimic!... Mâ 
odihneam puţin, atâta tot. 

— Da, zise Pollyanna, dându-se puţin îndărăt. Atunci 
totul e în regulă. Domnul Pendleton îşi fracturase piciorul 
când l-am găsit aici în pădure; însă el era culcat, nu şedea 
ca dumneata. 


— Da, eu stau jos şi n-am nimic stricat ce ar putea 
doctorul să-mi dreagă. 

Ultimele cuvinte au fost pronunţate încet de tot, dar 
Pollyanna le-a auzit. Faţa îi luă o altă expresie şi ochii ei 
străluciră plini de înţelegere şi compătimire. 

— Înţeleg ce vrei să spui... ai necazuri. Am văzut şi pe 
tata în această stare adeseori. Toţi preoţii au aceleaşi 
suferinţe. 

Atâtea greutăţi de tot felul le apasă sufletele. 

Cucernicul preot rămase mirat. 

— Tatăl tău era preot, Pollyanna? 

— Da, părinte. Ce, nu ştiai? Eu credeam că toată lumea 
ştie aceasta. El era căsătorit cu sora mătuşii Polly, mama 
mea. 

— O! înţeleg acum, însă trebuie să ştii că nu sunt de 
mult pe aici, şi deci nu cunosc încă istoria familiei tale. 

— Da, domnule, adică vreau să spun, nu domnule, 
răspunse Pollyanna zâmbind. 

Urmă o lungă tăcere..Preotul şedea, tot la rădăcina 
copacului, şi părea a fi uitat de prezenţa Pollyannei. El îşi 
scoase iar hârtiile din buzunar, le întinsese pe iarbă, dar 
nu se uita la ele, ci se uita la o frunză căzută din copac, nu 
departe de el... Şi nici măcar nu era o frunză frumoasă, ci 
una galbenă, veştejită, moartă. Privindu-l, Pollyanna se 
simţi întristată pentru el. 

— Ce minunată zi, începu ea drăgălaş. 

Preotul nu răspunse îndată, apoi păru a se trezi din vis. 

— Ce spui? O! da, ziua e splendidă. 

— Şi nu e frig deloc, cu toate că suntem în luna 
octombrie, observă Pollyanna cu o voce şi mai dulce. 
Domnul Pendleton avea foc în cămin, dar mi-a spus că nu 
ar fi avut nevoie de el, ci îl aprinde numai pentru a privi 
flacăra care-l înveseleşte. Şi mie îmi place să stau la gura 
sobei şi să mă uit la foc. Du-mitale nu? 

De data asta nu avu niciun răspuns, deşi Pollyanna 


aştepta cu nerăbdare. 

— Eşti mulţumit că eşti preot? Cucernicul părinte îşi 
înălţă capul. 

— Mă întrebi dacă sunt mulţumit? Ce întrebare 
curioasă! Pentru ce mă întrebi aceasta, copilă? 

— Pentru nimica. Numai vezi, aerul dumitale îngrijorat 
mi-a amintit de tata. El era ca şi dumneata, câteodată. 

— Într-adevăr? Vocea lui era blândă, dar ochii fixau din 
nou frunza moartă. 

— Da, aveam obiceiul sa-i pun atunci aceeaşi întrebare. 

Preotul avu atunci un zâmbet trist: 

— Şi ce-ţi răspundea el? 

— O! El răspundea întotdeauna că era mulţumit, 
bineînţeles. Dar spunea ca n-ar rămâne preot niciun minut, 
dacă nu ar fi „textele îmbucurătoare". 

— Care texte? 

Privirile cucernicului părinte se mutară de pe frunza 
veştejită... întrebător, privea obrazul vesel al Pollyannei. 

— Ei bine, aşa le numea tata, zise ea râzând. Desigur că 
Biblia nu le intitulează astfel. Texte sunt acelea care încep 
prin: „Bucuraţi-vă în Domnul", sau „Bucumţi-vă 
neîncetat", sau „Scoate-ţi strigăte de bucurie” şi altele 
asemănătoare. Sunt o mulţime, ştii dumneata. Într-o zi 
când se simţea grozav de abătut, le-a numărat pe toate. A 
găsit nici mai mult nici mai puţin de opt sute... — - Opt 
sute?! 

— Da. Care toate-ţi spun să te bucuri şi să fii mulţumit; 
de aceea le numea tata „texte îmbucurătoare". 

— 0!... Faţa preotului se tulbură. Ochii se plecară pe 
hârtia din mâna lui şi citi: „ Vai de voi cărturari şi 
farisei fățamnici!" Aşadar îi plăceau tatălui tău aceste 
„texte îmbucurătoare"? întrebă el încet. 

— Da, afirmă Pollyanna. Îmi spunea că se simţea mult 
mai bine din ziua aceea când le numărase. Zicea că, dacă 
Dumnezeu Îşi dăduse osteneala să repete de opt sute 


de ori să ne bucurăm şi să fim mulţumiţi, El doreşte 
să ne vadă astfel. Tatălui meu îi părea rău că nu putea să 
fie aşa mai des în viaţa lui. De atunci, au fost întotdeauna 
pentru el o îmbărbătare şi o mângâiere, când lucrurile 
mergeau rău. Când doamnele de la Asistenţă începeau să 
se certe, adică vreau să spun că nu erau unite asupra 
multor puncte, se grăbi a corecta Pollyanna, tata mi-a spus 
că toate acele „texte îmbucurătoaiv" l-au făcut să se 
gândească la jocul pe care a început să-l joace cu mine, 
atunci când primisem cârjele în loc de păpuşa pe care o 
aşteptam. Acele texte i-au dat minunata idee. 

— Ce joc putea să fie acela? întrebă preotul. 

— Era vorba să te sileşti a găsi ceva de care poli ti 
mulţumit în orice împrejurare, înţelegi? Cum ţi-am 
mai spus, jocul a început atunci cu cârjele. 

Şi iarăşi conform obiceiului ei, Pollyanna îşi povesti din 
nou istoria vieţii, de data aceasta unui om care o asculta 
cu atenţia încordată. 

Puțin mai târziu, preotul, împreună cu Pollyanna, cobora 
colina ţinându-se de mână. Faţa ei râdea de bucurie. li 
plăcea atât de mult să stea de vorbă, iar preotul n-avu 
nevoie a stărui prea mult pentru ca ea să-i povestească 
multe lucruri despre faimosul „Joc al mulțumim", despre 
tatăl ei şi despre viaţa de preot misionar. La poalele colinei 
se despărţiră pentru a merge fiecare unde era aşteptat. 

În seara aceea, preotul sta pe gânduri în cabinetul său 
de lucru. Lângă el, pe pupitru, erau înşirate câteva coli de 
hârtie, notele viitoarei predici. Sub creionul pe care-l 
ţinea, alte foi de hârtie albă aşteptau ca el să-şi scrie 
predica. Dar preotul nu se gândea nici la ce scrisese, nici 
la ce avea să scrie. Se vedea în închipuire departe, într-un 
orăşel mic din apus, lângă un preot cu suflet ales, sărac, 
bolnav, lipsit de toate, şi aproape singur pe lume. Număra 
în Biblia lui de câte ori Domnul şi Stăpânul lui îi poruncise 
„să se bucure şi sa fie mulţumit". 


După puţin timp, cucernicul părinte se deşteptă ca dintr- 
un vis şi oftă adânc... Gândul părăsi orăşelul îndepărtat şi 
începu a potrivi foile de hârtie albă de sub mâna lui. Din 
cartea lui Matei 23: 13, 14 şi 23, scrise el... Nerăbdător, 
puse condeiul jos şi scoase o revistă lăsată de soţia sa 
puţin mai înainte. Ochii îi rătăceau din paragraf în 
paragraf, până ce povestea următoare îi atrase atenţia: 

„Un tată zise într-o zi fiului său Tom, pe care-l auzise 
dimineaţa refuzând să umple lada cu lemne mamei sale: 
«Tom, sunt sigur că vei fi mulţumit să cari acum lemnele 
mamei tale». Şi Tom, fără a spune un cuvânt, făcu ce-i zise 
tatăl său. Pentru ce? Pentru că tatăl îi arătase lămurit că 
se aştepta la îndeplinirea dorinţei lui fără nicio îndoială. 

Dacă i-ar fi zis aşa: «Tom am auzit ce ai răspuns mamei 
tale azi dimineaţă şi mi-e ruşine de tine. Du-te numaidecât 
şi umple lada de lemne», vă garantez că, dacă ar fi fost 
după Tom, lada ar fi rămas goală până acum". 

Preotul urmă cu citirea, un cuvânt aici, o linie dincolo, 
un paragraf în altă parte: 

„Bărbaţii şi femeile au nevoie de încurajare. Puterea lor 
naturală de rezistenţă trebuie să fie întărită, iar nu 
slăbită... în loc de a scoate la iveală greşelile unui om, 
vorbeşte-i de calităţile sale încearcă să-l scoţi din 
făgaşul obiceiurilor lui rele, deşteaptă eul său cel mai bun, 
adevăratul său eu care poate îndrăzni, înfăptui şi 
învinge!... Influenţa unei firi cinstite, drepte şi generoase 
îmbărbătează şi poate cuceri multe suflete... Astfel de 
oameni pot radia ce este în inteligenţa şi în inima lor mai 
nobil. Dacă un om se arată binevoitor, vecinul va face 
îndată ca dânsul. Dacă ocărăşte şi critica, i se va înapoia 
ocară şi critică, însă cu procente!... Când te aştepţi a 
întâlni răul în cale, îl găseşti. Dacă însă te sileşti a căuta 
binele, vei da de el. Spune fiului tău Tom că ştii că el va fi 
mulţumit să umple lada mamei sale cu lemne, şi-l vei 
vedea punându-se la lucru, sprinten şi voios!" 


Preotul dădu la o parte revista şi înălţă, capul. Apoi 
începu să se plimbe prin îngusta lui cameră. După un timp 
oftă adânc şi se aşeză iarăşi în faţa pupitrului său. 

— Doamne ajută, am s-o fac! zise el încetişor. Vreau să 
spun tuturor Tomilor mei că sunt convins că vor fi 
mulţumiţi să umple lada cu lemne. Le voi da o lucrare de 
tăcut şi vreau să-i văd fericiţi când o vor înfăptui. Atunci 
nu vor mai avea timp să privească la lăzile cu lemne ale 
aproapelui lor. 

Adună toate notițele primei sale predici, le rupse în două 
şi le aruncă jos, aşa încât avea acum într-o parte a 
scaunului său „ Vai de voi“ şi în cealaltă „Cărturari și 
farisei făţarnici", iar creionul îi alerga repede pe foaia 
albă de hârtie din faţa lui, după ce tăiase vechiul text - 
Matei 23:13, 14 şi 23. 

Duminica viitoare, predica cucernicului părinte a fost un 
apel călduros şi vibrant la tot ce este mai bun în fiecare 
bărbat, femeie şi copil. Textul era unul din cele opt sute de 
„texte  îmbucurătoare" menționate de Pollyanna: 
„Neprihăniţilor, bucurați-vă în Domnul şi veseliți-vă! 
Scoateţi strigăte de bucurie, toți cei cu inima fără 
prihană! "(Psalmul 32: 11). 


KKK 


După cum o rugase doamna Snow, Pollyanna se duse 
într-o zi la doctorul Chilton pentru a-i cere numele unui 
medicament pe care doamna Snow îl uitase. Până atunci, 
Pollyanna nu văzuse încă niciodată cabinetul de 
consultaţie al doctorului. 

— Eu n-am fost încă niciodată la dumneata, domnule 
doctor. Asta-i locuinţa dumitale, nu-i aşa? zise ea uitându- 
se cu interes în jurul ei. 

Doctorul zâmbi trist: 

— Da, răspunse el urmând a scrie ceva... Nu socotesc 
acesta un cămin, Pollyanna. Aici n-am decât nişte camere 


în care locuiesc. 

Pollyanna clătină din cap, parcă ar fi înţeles. Ochii ei îl 
mângâiau miloşi. 

— Ştiu, trebuie inima şi mâna unei femei, sau prezenţa 
unui copil pentru a creea un cămin, zise ea. 

— Ce spui?! zise doctorul mirat, întorcându-se spre ea. 

— Domnul Pendleton mi-a spus aşa, întări Pollyanna. 
Pentru ce nu cauţi şi dumneata mâna şi inima unei femei?! 
Sau poate că îl vei lua pe Jimmy dacă nu-l primeşte 
domnul Pendleton. 

Doctorul râse cam în silă: 

— Aşadar, domnul Pendleton ţi-a spus că trebuie o mână 
şi o inimă de femeie pentru a înfăptui un cămin, nu? 
întrebă el cam distrat. 

— Da, aşa a spus, doctore. De ce nu-ţi faci şi dumneata 
unul? 

— Pentru ce nu-mi fac ce?... Doctorul se aplecase iar pe 
biroul său. 

— Pentru ce nu cauţi mâna şi inima unei femei? Stai, 
uitasem! strigă Pollyanna roşindu-se. Mă gândesc c-ar 
trebui să-ţi spun că nu pe tanti Polly a iubit-o domnul 
Pendleton cândva; prin urmare nu ne vom duce să trăim la 
el cum îţi spusesem. Vezi, m-am înşelat. Sper că n-ai vorbit 
nimănui despre aceasta, termină ea îngrijorată. 

— Nu, n-am vorbit nimănui, Pollyanna, răspunse 
doctorul cu un aer ciudat. 

— O! atunci totul este bine, zise ea uşurată. Eşti singura 
persoană căreia îi spusesem, şi când i-am mărturisit 
aceasta domnului Pendleton, mie mi s-a părut că el a făcut 
mare haz. 

—Adevărat?! 

— Da, dar vezi, el nu voia ca şi alte persoane să audă 
despre un lucru ce nu fusese niciodată adevărat. Dar 
dumneata de ce nu cauţi să câştigi mâna şi inima unei 
femei, doctore? 


Urmă o tăcere, apoi el zise foarte serios: 

— Nu este atât de uşor cum crezi tu, fetiţo. 

— Pollyanna încreţi sprâncenele, cu un aer gânditor: 

— Eu sunt convinsă că ai reuşi, zise ea sigură, fără pic 
de îndoială. 

— Mulţumesc, răspunse doctorul râzând. Apoi adăuga 
serios: mă tem că femeile mai în vârstă decât tine au o altă 
opinie. Ele sunt mai puţin indulgente faţă de mine; cel 
puţin până acum nu s-a arătat niciuna atât de bună cu 
mine. 

— Dar, doctore, cred că nu vrei să spui că ai încercat să 
câştigi, ca domnul Pendleton, mâna şi inima unei persoane, 
dar n-ai reuşit, nu-i aşa? 

Doctorul se sculă. 

— Haide, haide, Pollyanna! Nu te mai gândi la de astea. 
Nu-ţi mai tulbura căpşorul cu necazurile altora. Intoarce-te 
acum la doamna Snow. Am scris pe această hârtie numele 
medicamentului şi modul de întrebuințare. Mai vrei ceva? 

Pollyanna făcu din cap: 

— Nu, domnule doctor, mulţumesc, şopti ea păşind spre 
uşă. Ajunsă în coridor, se întoarse cu faţa deodată 
luminată: La urma urmei, sunt mulţumită că n-ai dorit şi 
dumneata mâna şi inima mamei mele, şi n-ai reuşit, 
doctore Chilton. La revedere! 

Accidentul se întâmplă în cea din urmă zi a lui 
octombrie: Pollyanna, plecând de la şcoală, trecu strada la 
o bună distanţă de un automobil ce se apropia în goană. 
Cum s-a produs izbitura nimeni nu putea spune, nici a cui 
era vina nu se putea dovedi. Dar, la ora cinci, Pollyanna fu 
adusă, fară cunoştinţă, în camera care-i era atât de 
scumpă. Aici fu dezbrăcată cu dragoste de tanti Polly, care 
era palidă şi speriată, şi de Nancy, care plângea de i se 
rupea inima; apoi o puse încetişor cu mii de precauţiuni în 
pat, în vreme ce doctorul Warren era chemat prin telefon, 
cât de repede putea să-l aducă automobilul său. 


— Şi când te uiţi la faţa mătuşii sale, zicea suspinând 
Nancy bătrânului Tom în grădină, după ce doctorul intrase 
în camera tăcută a fetiţei bolnave, vezi îndată că nu 
datoria o face să tremure şi să plângă acum. Când îţi faci 
numai datoria, domnule Tom, nu-ţi tremură mâinile, nici 
nu-ţi curg din ochi lacrimile şiroaie, dânduc-ţi toate silinţele 
de a îndepărta îngerul morţii. 

— E grav rănită? întrebă bătrânul tremurând. 

— Nu se ştie încă, suspină Nancy. E culcată în patul ei, 
mititica, şi e atât de palidă, încât ai putea crede că e 
moartă. Dar domnişoara Polly zice că trăieşte; şi dânsa ştie 
ce spune, căci ascultă întruna bătăile inimii şi respiraţia 
fetiţei noastre atât de bună!... atât de îndrăgită de toată 
lumea! 

— Dar nu-mi poţi spune cum s-a întâmplat? Cine, cum? 
Faţa bătrânului Tom se zbârcea convulsiv. 

— Aş vrea s-o ştiu şi eu, domnule Tom. Blestemat să fie 
acela care a lovit-o! Când te gândeşti că acea maşină 
aproape a strivit-o pe scumpa noastră Pollyanna. Niciodată 
n-am putut suferi automobilele puturoase, şi acum, nici 
atât; să nu le văd în ochi cât voi trăi. 

— Dar unde e lovită? 

— Nu ştiu, gemu Nancy. Are o rană la cap, dar asta nu e 
cea gravă. Domnişoara Polly zicea că trebuie să fie ceva 
„în infern". 

Tom nu-şi putut stăpâni un zâmbet: 

— Vrei să zici intern, Nancy, rana este adevărat 
infernală din cauza acelui automobil blestemat, dar tot nu 
cred că domnişoara Polly să fi întrebuințat acest cuvânt. 

— Ei!... nu ştiu, nu cunosc toate expresiile... însă nu mai 
am astâmpăr, până ce nu va ieşi doctorul din camera ei. Aş 
vrea să am ceva greu de tăcut, ceva de spălat, sau altceva, 
ca să nu mă mai gândesc... Vai de noi! strigă ea 
depărtându-se. 

Însă nici după ce plecă doctorul, Nancy nu prea a avut 


ce să-i spună lui Tom: oasele fetiţei nu păreau a fi rupte; 
rana de la cap era lucru uşor, totuşi doctorul părea foarte 
îngrijorat; el clătinase din cap spunând că numai timpul va 
putea descoperi ce punct a fost atins. După plecarea lui, 
domnişoara Polly rămase şi mai palidă, şi mai mâhnită. 
Mica bolnavă nu-şi recăpătase cunoştinţa, totuşi părea că 
doarme liniştită. O soră de caritate pricepută a fost 
angajată, şi trebuia să sosească încă din seara aceea. Asta- 
i tot ce Nancy avu de spus lui Tom, apoi intră în bucătărie 
plângând în hohote. Abia a doua zi Pollyanna îşi deschise 
ochii şi îşi dădu seama unde se afla. 

— Tanti Polly, ce s-a întâmplat? E ziuă acum? De ce sunt 
în pat? Ce am eu, tanti Polly, de nu mă pot scula? gemu ea 
căzând îndărăt pe perne, după o nouă încercare de a se 
ridica. 

— Nu, drăguţa mea, nu încerca încă să te scoli, zise 
mătuşa ei plângând încet, 

— Dar ce este? Ce mi s-a întâmplat? De ce nu mă pot 
scula? Polly întrebă ceva pe infirmieră, care stătea în haina 
ei albă lângă fereastră, departe de privirea Pollyannei. 

Tânăra femeie dădu din cap: poţi să-i spui, şoptiră 
buzele sale. 

Polly tuşi, îşi limpezi glasul, înghiţi puţin... parcă ceva o 
împiedica a vorbi: 

— Ai fost lovită de un automobil, ieri seară. Dar nu 
trebuie să te sperii; nici nu te mai gândi la asta. Trebuie să 
te odihneşti şi să adormi iar. 

— Lovită?! Da, da... alergam... Ochii Pollyannei erau 
tulburi; duse mâna la cap. Sunt bandajată şi mă doare! 

— Da, drăguță, dar acum te rog nu te mai îngriji de toate 
astea şi caută să te odihneşti. 

— Dar, tanti Polly, mă simt nu ştiu cum şi mi-este tare 
rău. Picioarele parcă n-ar mai fi ale mele; e ca şi cum nu 
le-aş mai avea de loc! . 

Aruncându-şi o privire deznădăjduită spre infirmieră, 


Polly se sculă şi plecă. 

— Lasă-ma să-ţi spun eu acum, începu infirmiera cu un 
ton vesel. E chiar timpul să facem cunoştinţă şi am să mă 
prezint singură. Sunt soră de caritate şi am venit să te 
îngrijesc împreună cu mătuşa ta. Acum, mai întâi, te rog 
frumos să înghiţi aceste mici pilule albe. 

Ochii Pollyannei se înspăimântară: 

— Dar n-am nevoie să fiu îngrijită în chip special pentru 
mult timp. Vreau să mă scol cât de curând. Poate ştii că 
merg la şcoală? Oare nu mă voi putea duce mâine? 

De la fereastra unde sta Polly, se auzi un geamăt pe 
jumătate înnăbuşit. 

— Mâine?! zise infirmiera zâmbind. Nu cred că vei putea 
ieşi din casă aşa de curând, domnişoara mea. Te rog fă-mi 
plăcerea şi înghite aceste pilule. Vom vedea la urma cum 
te simţi. 

— Foarte bine. Dar atunci trebuie să merg la şcoală 
măcar poimâine - vin examenele, înţelegi dumneata? 

Mai vorbi de şcoală, de automobilul acela nesuferit ce-i 
ieşise în cale, de durerile ce le simţea la cap... Dar încetul 
cu încetul vocea îi slăbi şi tăcu sub influenţa binecuvântată 
a micilor pastile albe ce le înghiţise. Adormise.... 


KKK 


Pollyanna nu s-a dus la şcoală nici „mâine", nici 
„poimâine", dar nici nu-şi mai dădea seama de aceasta, 
numai câteodată când îşi revenea şi nu mai era 
inconştientă. De fapt, Pollyanna nu-şi căpătă conştiinţa 
complet decât după o săptămână întreagă, când 
temperatura îi scăzu, frigurile-dispărură şi durerile 
scăzură. larăşi i se povesti tot ce i se întâmplase. 

— Deci sunt numai rănită, nu bolnavă, zise ea oftând. Ei 
bine, sunt mulţumită. 

— Mulțumită, Pollyanna?! întrebă Polly care sta lângă 
patul ei. 


— Da, am doar picioarele fracturate ca domnul 
Pendleton, şi nu voi fi invalidă pe toată viaţa ca doamna 
Snow. Picioarele rupte se vindecă, pe când invalizii rămân 
invalizi. 

Polly nu-i spusese niciodată că are picioarele rupte. Ea 
se sculă repede şi se îndreptă spre măsuţa din celălalt 
capăt al camerei. Acolo, făcându-şi de lucru, deretică toate 
lucrurile unul după altul, punându-le iar la loc, nehotărâtă 
în mişcări, căutând să-şi ascundă nedumerirea, ceea ce nu 
semăna deloc cu firea ei hotărâtă de odinioară. Faţa îi era 
palidă şi trasă. In patul ei, Pollyanna sta lungită, 
nemişcată, privind razele colorate care se mişcau pe tavan 
şi care proveneau de la prismele agăţate la fereastră. 

— Sunt totuşi mulţumită că nu am vărsat de vânt, 
murmură ea. M-ar face mult mai urâtă decât pistruii. Apoi 
sunt mulţumită că n-am tuse măgărească, am avut-o şi ştiu 
că e ceva groaznic. Sunt mulţumită că n-am apendicită, 
nici pojar, pentru că sunt molipsitoare, mi se pare, cel 
puţin pojarul... că n-aţi putea sta lângă mine. 

— Se pare că eşti mulţumită de multe lucruri, drăguţa 
mea, spuse blând Polly ducându-şi mâna la gât ca şi cum 
gulerul ar fi sugrumat-o. 

Pollyanna zâmbi: 

— Da, desigur. M-am gândit la acestea de multe ori când 
priveam aceste curcubee. Imi sunt atât de dragi 
curcubeele. Sunt aşa de mulţumită că domnul Pendleton s- 
a gândit să-mi trimită aceste prisme. Mai sunt mulţumită 
de multe alte lucruri pe care nu le-am spus încă. Nu ştiu de 
ce, dar mi se pare că sunt mulţumită şi pentru faptul că am 
fost rănită. 

— Pollyanna! 

Pollyanna zâmbi din nou şi întoarse ochii ei atât de 
expresivi spre mătuşa ei; 

— Vezi, de când sunt rănită, mi-ai spus de atâtea ori 
„drăguţă". Altădată nu-mi vorbeai aşa. Ce mult îmi place 


ca aceia care îmi sunt apropiaţi şi pe care-i iubesc să-mi 
spună „drăguţă". Câteva din doamnele de la Asistenţă îmi 
spuneau aşa. Era dulce din partea lor, dar nu atât de dulce 
ca acum, căci ele nu erau ale mele cum eşti dumneata. O, 
tanti Polly, ce mulţumită sunt că eşti a mea! 

Polly nu răspunse nimic, dar duse din nou mâna la gât. 
Ochii ei erau plini de lacrimi. Se grăbi să iasă pe uşa 
deschisă de infirmiera care tocmai intra. Tot în ziua aceea, 
Nancy alergă la bătrânul Tom care curăța hamurile în 
şură. Ochii îi ieşeau aproape din orbite: 

— Domnule Tom, domnule Tom, ce crezi că s-a 
întâmplat? strigă ea gâfâind. N-ai să ghiceşti nici într-o 
mie de ani. 

— Atunci nici nu face să mai încerc, răspunse 
moşneagul, mai ales că nu mai am nici zece ani de trăit. Ai 
face mai bine, Nancy, să-mi spui despre ce este vorba. 

— Bine, ascultă. Ştii cine e în salon în acest moment cu 
domnişoara Polly? 

— Habar n-am. Poate că nu e nimeni. 

— Ba da, este cineva şi e... domnul Pendleton. 

— Glumeşti, Nancy! 

— Ba, nu glumesc deloc. I-am deschis chiar eu; a intrat 
cu cârjele. Şi trăsura care l-a adus aşteaptă chiar la 
poartă. Cine ar putea crede că bătrânul acela morocănos, 
care nu vorbeşte nimănui, vorbeşte acum „coniţei"? îţi poţi 
închipui aşa minune domnule Tom? 

— Şi de ce nu? răspunse moşneagul cam arţăgos. 

Nancy aruncă o privire cam dispreţuitoare: 

— Parcă nu ştii mai bine ca mine! . 

— Ce să ştiu? 

— Ia nu mai face pe prostul, răspunse ea supărată, 
tocmai tu care mi-ai dat de gândit. 

— Ce tot spui?! 

Nancy se uită prin poarta şurii, apoi se apropie de Tom: 

— Ia ascultă, nu mi-ai spus dumneata că domnişoara 


Polly avusese odată un logodnic? Ei bine, într-o zi am 
dovedit că două şi cu două fac patru. Dar iată-le că fac 
cinci, şi nu patru! 

Cu nepăsare, bătrânul Tom îşi urmă lucrul: 

— Bine ai face să-mi vorbeşti mai pe înţelese, zise el 
supărat. Nu am fost niciodată în stare să dezleg enigmele. 

Nancy râse: 

— Am auzit ceva odată că el şi cu domnişoara Polly erau 
îndrăgostiţi! 

—  Domnişoara Polly cu domnul Pendleton? strigă 
bătrânul Tom ridicându-se. 

— Da. O, ştiu acum că nu e adevărat. El de fapt o iubea 
pe mama scumpei noastre fetiţe, şi de aceea ar fi dorit... 
Dar toate astea nu ne privesc, adăugă ea răstit amintindu- 
şi la timp de făgăduinţa ce o făcuse Pollyannei că nu va 
spune nimănui că domnul Pendleton o rugase cu insistenţă 
să se mute la el. Eu am mai vorbit şi altora de dânsul şi am 
aflat că el şi cu domnişoara Polly au fost aproape duşmani 
ani de zile şi că ea îl urase cu atât mai mult cu cât gurile 
rele împerecheaseră numele lor, când ea avea vreo 
optsprezece sau douăzeci de ani. 

— Da, îmi aduc aminte, zise Tom; aceasta s-a întâmplat 
trei sau patru ani după ce domnişoara Jennie îl refuzase pe 
domnul Pendleton şi se căsători cu flăcăul celălalt. 
Domnişoara Polly avu milă de el şi îl trată cu bunătate, mai 
cu seamă că ura din suflet pe preotul ce-i răpise surioara 
iubită, ducând-o aşa departe. Oricum, lumea începu să 
bârfească, spunând că ea se ţine după dânsul. 

— Să se ţină domnişoara Polly după oricine? strigă 
Nancy înfuriată. Ce prostie şi câtă răutate! 

— Totuşi aşa se zvonea, şi natural nicio fată tânără nu 
poate suferi astfel de vorbe nedrepte. Tocmai pe atunci se 
ivi şi acela pe care îl iubea ea într-adevăr, apoi nu ştiu ce 
probleme avu cu el. După aceea se închise ca stridia în 
găoacea ei, nevrând să mai aibă de-a face cu nimeni. Inima 


ei plină de amărăciune se întări ca piatra. 

— Da ştiu, am auzit vorbindu-se despre toate acestea şi 
tocmai de aceea am încremenit şi mă simţeam fără nicio 
putere, aşa încât ai fi putut să mă răstorni la pământ cu o 
pană, când l-am văzut pe domnul Pendleton la uşă, pe el cu 
care domnişoara Polly nu mai vorbise de atâta amar de 
ani. L-am primit în salon şi m-am dus să-i anunţ venirea. 

— Ce a spus ea? întrebă Tom ţinându-şi răsuflarea. 

— La început nu a spus nimic. Stătea atât de nemişcată, 
încât credeam că nu auzise şi era gata să-i repet, când îmi 
zise foarte liniştit: „Spune domnului Pendleton că vin 
imediat". Am dus răspunsul şi în urmă am fugit ca să-ți 
povestesc totul, termină Nancy uitându-se iar spre casa. 

— Hm! bodogăni Tom, reluându-şi lucrul. 

In salonul de ceremonie din castel, domnul Pendleton nu 
aşteptă prea mult căci un pas vioi anunţă sosirea 
domnişoarei Polly. El încercă a se scula, dar ea îl opri cu 
un gest. Totuşi nu-i întinse mâna, iar faţa ei exprima 
răceala. 

— Am venit să întreb ce mai face Pollyanna, spuse el 
adânc emoţionat. 

— Mulţumesc, dar din nefericire, starea ei e ca la 
început, răspunse domnişoara Polly. 

— Nu puteţi să-mi spune-ţi mai precis care e starea ei? 
întrebă el cu o voce nesigură. 

O adâncă durere se întipări un moment pe faţa 
domnişoarei Polly: 

— Nu pot, aş vrea să pot! 

— Vreţi să spuneţi ca nu ştiţi încă ce are? 

— Da! 

— Dar doctorul ce zice? 

— Doctorul Warren nu prea înţelege nici el nimic. El 
corespondează cu un specialist din New York şi a aranjat 
ca el să vină şi s-o consulte. 

— Dar s-a constatat că are anumite răni? 


— O mică tăietură la cap, una sau două vânătăi... şi ceva 
la coloana vertebrală ce pare că a cauzat paralizia de la 
şolduri în jos. 

Domnul Pendleton scoase un geamăt dureros. Apoi, 
după o scurtă tăcere, întrebă cu vocea răguşită: 

— Dar Pollyanna cum se împacă cu nenorocirea ce i s-a 
întâmplat? Ea ce zice? 

— Ea nu-şi dă seama de loc de condiţia în care se află, 
iar eu nu-i pot spune. 

— Dar totuşi ea trebuie să bănuiască ceva! 

Polly tăcu şi făcu iar gestul care-i devenise atât de 
obişnuit în ultimul timp, cel de a-şi duce mâna la gât. 

— O da, ştie că nu-şi poate mişca picioarele, dar crede 
că sunt fracturate. Spune mereu că e mai mulţumită de a 
avea picioarele frânte, ca dumneata, decât de a fi invalidă 
ca doamna Snow, pentru că picioarele rupte se pot 
vindeca, însă o boală cronică nu. Ea vorbeşte întruna până 
ce... mi se pare că aş vrea să mor. 

Printre lacrimile mari ce-i umpleau ochii, domnul 
Pendleton observă faţa schimbată a domnişoarei Polly, pe 
care se citea o durere cumplită. Fără să vrea, gândul i se 
întoarse la ziua când o rugase pe Pollyanna să vină să 
locuiască cu el, şi ea îi răspunse: .„N-aș putea să 
părăsesc acum pe tanti Polly pentru nimic în lume!" 
Această amintire îl făcu să întrebe cu o voce blândă, când 
se simţi în stare de a vorbi: 

— Ştii dumneata, doninişoară Polly, că eu am încercat să 
o conving pe Pollyanna să vină să locuiască cu mine? 

— Cu dumneata? Pollyanna? 

Domnul Pendleton tresări la intonaţia aspră a acestui 
glas, dar răspunse liniştit: 

— Da. Voiam s-o adoptez... legal, înţelegi, şi s-o fac 
moştenitoarea mea. 

Polly se îmblânzi puţin. Înţelesese numaidecât ce viitor 
strălucit ar fi avut Pollyanna prin adoptarea aceasta şi se 


întreba dacă fetiţa era destul de mare şi de interesată ca 
să fie ispitită de situaţia şi de marea avere a domnului 
Pendleton. 

— O iubesc pe Pollyanna, continuă el. O iubesc pentru 
ea însăşi şi pentru mama ei. Voiam cu tot dinadinsul să 
revărs asupra Pollyannei dragostea mare, ce-o port închisă 
în inima mea de douăzeci şi cinci de ani. 

Dragostea?! Polly îşi aminti deodată de ce luase ea 
copila la început, şi la acest gând i se părea că aude 
cuvintele pe care le spusese Pollyanna mai devreme: „îmi 
place atât de mult să mi se spună drăguță de către 
cei apropiaţi mie şi pe care îi iubesc!" Acestei fetiţe 
însetate după dragoste i se oferise o iubire păstrată cu 
sfinţenie de douăzeci şi cinci de ani, şi desigur că aceasta o 
ispititse. Cu inima sfâşiată, Polly înţelese aceasta şi încă un 
lucru: că viitorul ei avea să fie foarte trist de acum înainte 
fără Pollyanna. 

— Ei, şi ce-a răspuns? întrebă ea cu sfială. 

Domnul Pendleton observă îngrijorarea şi adânca emoție 
ce o stăpânea după vocea ei aspră şi răspunse trist: 

— N-a vrut să vă părăsească. Micuța spunea că aţi fost 
atât de bună cu ea, încât dorea să rămână lângă 
dumneavoastră şi adăugă că era convinsă că şi 
dumneavoastră aveţi nevoie de prezenţa ei, zise el 
sculându-se să plece. 

Fără să se uite la Polly, se îndreptă cu hotărâre spre uşă. 
Simţi însă lângă el un pas vioi şi o mână care tremura se 
întinse către dânsul. 

— Când va sosi specialistul şi voi ştii ceva mai sigur 
despre Pollyanna, vă voi comunica îndată, zise Polly 
înduioşată. La revedere şi mulţumesc pentru vizita 
dumitale. Pollyanna va fi mulţumită. 


XXX 
În ziua următoare, Polly începu s-o pregătească pe 


Pollyanna pentru vizita specialistului. 

— Drăguţa mea fetiţă, începu ea cu blândeţe, am hotărât 
ca un alt doctor să vină să te vadă împreună cu doctorul 
Warren. Poate că ar putea el să ne indice ceva ce te-ar 
putea vindeca mai repede. 

O rază de bucurie lumină faţa Pollyannei: 

— Doctorul Chilton?!... Da tanti Polly, doream atât de 
mult să-l văd. Voiam tot timpul să-ţi spun, dar n-am 
îndrăznit din cauză că te-ai supărat atunci, în ziua când te- 
a văzut în salonul de vară. Îţi aduci aminte? Dar ce 
mulţumită sunt acum că te-ai gândit la el pentru mine! 

Polly îngălbeni, apoi se roşi şi iar îngălbeni. Dar când 
răspunse se vedea bine sforţarea ce-o făcea pentru a vorbi 
pe un ton uşor şi vesel: 

— O! Nu, drăguță, nu m-am gândit deloc la doctorul 
Chilton, ci la un specialist vestit din New York care 
cunoaşte foarte bine cazuri identice cu cel al fetiţei mele 
scumpe. 

Faţa Pollyannei se întunecă: 

— Nu cred că ştie acel specialist nici pe jumătate cât 
doctorul Chilton. 

— Ba da! Ştie mult mai mult şi sunt absolut sigură de 
aceasta, drăguţa mea fetiţă. 

— Totuşi doctorul Chilton 1-a îngrijit pe domnul 
Pendleton şi i-a dres picioarele, tanti Polly. Dacă nu te 
supără prea mult, aş dori din suflet să-l văd pe doctorul 
Chilton, crede-mă că aş vrea să vină. Polly nu putu să 
răspundă numaidecât, apoi zise încetişor, dar cu hotărârea 
ei obişnuită: 

— Vezi, fetiţo, tocmai asta nu mi-ar plăcea. Voi face tot 
ce îmi stă în putinţă pentru tine, drăguţo; însă din motive 
pe care nu ţi le pot spune acum, doctorul Chilton nu poate 
veni aici. De altfel crede-mă, nici n-ar şti să te îngrijească 
tot aşa de bine ca specialistul care va sosi mâine din New 
York. 


Pollyanna nu părea deloc convinsă: 

— Dar, tanti Polly, dacă îl iubeai şi dumneata pe doctorul 
Chilton... 

— Ce vrei să spui fetiţo?... vocea mătuşii Polly era aspră 
de data aceasta şi obrazul îi era îmbujorat. 

— Spun, dacă îl iubeai pe doctorul Chilton şi nu pe 
celălalt..., oftă Pollyanna. Mi se pare că e o mare deosebire 
în binele ce poate să ţi-l facă o persoană care ţi-e dragă, şi 
eu îl iubesc pe doctorul Chilton. 

Infirmiera intră tocmai atunci în cameră şi Polly se sculă 
uşurată. 

— Îmi pare foarte rău, Pollyanna, zise ea cam răstit, dar 
trebuie să mă laşi să hotărăsc eu de data aceasta. De altfel 
totul este deja aranjat. Specialistul din New York soseşte 
mâine. 

Faimosul doctor însă nu sosi „mâine'". în ultimul 
moment, o telegramă anunţă o întârziere datorită unei 
indispoziţii a specialistului. Aceasta îndemnă pe Pollyanna 
să roage din nou ca doctorul străin să fie înlocuit cu 
doctotorul Chilton, ceea ce, după cum zicea, ar fi fost mult 
mai natural... Dar ca mai înainte, Polly dădu din cap şi 
zise: "Nu, drăguță", foarte hotărâtă, mângâind-o pe 
Pollyanna, totodată, şi spunându-i ca e gata să facă orice 
pentru ea în afară de a-i împlini această dorinţă. 

Şi într-adevăr, în zilele următoare se părea că Polly 
făcea tot ce-i sta în putinţă pentru a mulţumi pe nepoţica 
ei dragă. 

— Niciodată nu mi-aş fi închipuit lucrul acesta, zicea 
Nancy bătrânului Tom într-o dimineaţă. Nu trece o clipă 
din zi în care domnişoara Polly să nu caute să facă toate pe 
placul bietei noastre mieluşele. Astfel, lasă cățelul şi pisica 
să intre în casă, ea care n-ar fi permis pentru nimic în lume 
lui „Fluffy" şi lui „Buffy" să urce scările acum vreo 
săptămână; azi pot să sară pe pat pentru că aşa-i place 
Pollyannei. Şi neavând cum s-o mai distreze, face singură 


ca prismele de cristal atârnate la fereastră să producă 
„dansul curcubeului", cum îl numeşte. drăguţa noastră. Ea 
a trimis de trei ori pe Timotei la grădina lui Cobb ca să-i 
aducă flori proaspete, şi ăsta-i numai începutul. Mai 
alaltăieri am găsit-o stând pe scaun lângă pat pe când 
infirmiera îi peria părul şi o pieptăna frumos aşezându-i 
buclele după plăcerea Pollyannei, ai cărei ochi străluceau 
de mulţumire. . Şi de atunci, domnişoara Polly umblă 
frumos pieptănată în toate zilele pentru că aşa îi plăcea 
nepoţelei ei. Bătrânul scoase un fel de mârâit. 

— Ei bine, găsesc că domnişoara Polly n-arată mai rău 
dacă se piaptănă, acum lăsându-şi bucle pe frunte, observă 
el scurt. 

— Desigur că nu, răspunse Nancy, acum arată ca toată 
lumea, ba e chiar frumuşică. 

— Vezi Nancy, zise Tom făcând haz de vorbele ei, îţi 
aduci aminte când îţi spuneam eu că a fost frumoasă şi că 
ar mai putea fi încă dacă ar vrea? 

Nancy dădu din umeri: 

— Dar nu zic că e cine ştie ce frumoasă acum, spun 
numai că s-a schimbat de când poartă panglici şi dantele 
ca să fie pe placul Pollyannei. 

— 'Ţi-am spus de atâtea ori că nu e bătrână... Nancy 
râse: 

— Ei bine, chiar dacă nu e bătrână părea astfel grozav 
de bătrână înainte de sosirea copilei. Şpune-mi te rog, 
domnule Tom, cine a fost logodnicul ei? Nu l-am descoperit 
încă! 

— Chiar aşa? întrebă la rândul lui bătrânul cu o mutră 
ciudată. Apoi... n-o vei afla de la mine! 

— Vai, domnule Tom, spune-mi cine e, te rog! Ştii doar 
că eu pot să aflu de la multe persoane care sunt la curent 
cu această veche poveste. 

— Se prea poate, dar în tot cazul nu eu îţi voi satisface 
curiozitatea... Apoi lumina din ochii lui parcă se stinse 


deodată. 

— Ce face fetiţa? 

Nancy dădu din cap, iar faţa i se întrista: 

— E tot în aceeaşi stare, domnule Tom. Nu merge deloc 
spre bine. Stă întinsă, doarme, vorbeşte, încearcă să 
zâmbească şi să fie mulţumită când vede luna ori soarele, 
sau alte lucruri asemănătoare. Îţi vine să plângi! Ştii, 
acesta e jocul ei. 

— Dumnezeu să o binecuvinteze, zise Tom înduioşat. 

— Mi se pare că şi dumitale ţi-a vorbit de acel joc. 

— Da, demult. Bătrânul şovăi, apoi urmă cu vocea slabă: 
Mă plângeam într-o zi că eram gârbovit şi îndurerat şi ce 
crezi că mi-a spus?... 

— Nu pot ghici. Nu prea văd ce te-ar fi mulţumit în 
starea aceea. 

— Ea însă văzu... îmi spuse că puteam fi mulţumit că nu 
mai am nevoie să mă aplec prea mult când fac 
semănăturile prin grădină, deoarece eram deja încovoiat. 

— Foarte bine. La urma urmei, nu mă mir deloc. Ar fi 
trebuit să ghicesc. Am jucat acel joc împreună chiar din 
momentul sosirii ei aici, pentru că nu avea cu cine să joace 
- cu domnişoara Polly nici nu putea fi vorba, pe atunci. 

— Cu domnişoara Polly! 

Nancy începu să râdă. 

— Văd că n-ai o opinie mai bună ca mine despre stăpâna 
noastră. 

Bătrânul grădinar se încruntă. 

— Ba voiam să spun numai că acest joc ar fi fost greu 
pentru dumneaei! explică el cu demnitate. 

— Da, cred şi eu că i-ar fi fost greu atunci, răspunse 
Nancy, dar acum mi se pare că îi e mai uşor. Stăpâna 
noastră e în stare să facă orice, chiar să joace jocuri! 

— Dar fetiţa nu i-a vorbit nici măcar o dată de el? Ea îl 
spune tuturor, şi de când e bolnavă, multe persoane mi-au 
spus-o. 


— Vezi bine că fetiţa nu i l-a spus domnişoarei Polly, 
fiindcă ea îi interzisese sa vorbească de tatăl ei, şi cum el o 
învățase jocul, ar fi fost silită să-i pomenească numele. 

— Da, înţeleg... înţeleg. Domnişoara Polly nu l-a putut 
ierta pe preotul care i-a luat surioara, pe domnişoara 
Jennie, pe care o iubea mult. Da... da... înţeleg, a fost o 
întâmplare foarte tristă, zise el, oftând şi plecă mai 
gârbovit ca oricând. 

— Într-adevăr, murmură Nancy, înapoindu-se la rândul 
ei în bucătărie. 

Aceste zile de aşteptare au fost grele pentru toată 
lumea... Pollyanna se silea să pară veselă, dar ochii îi erau 
îngrijoraţi. Doctorul Warren nu-şi putea ascunde grija şi 
nerăbdarea. Polly vorbea puţin. Nici buclele frumoase 
care-i împodobeau fruntea, nici dantelele scumpe din jurul 
gâtului nu puteau masca gălbeneala şi slăbiciunea feţei ei 
ofilite. Cât despre Pollyanna, ea dezmierda capul pisicii, 
alinta câinele, admira florile, mânca fructele şi răciturile ce 
i se dădeau, şi trimitea nenumărate răspunsuri amicale 
multiplelor scrisori de interes afectuos pe care le primea 
zilnic din toate părţile. Dar ea slăbea şi devenea din ce în 
ce mai palidă, şi activitatea nervoasă a mâinilor scotea mai 
mult la iveală imobilitatea completă a picioarelor de sub 
plapumă, atât de sprintene altădată, dar acum rigide. 

Cât despre jocul ei, Pollyanna spunea Nancyei cât de 
mulţumită o să fie când va putea merge la şcoală, la 
doamna Snow şi mai ales la domnul Pendleton, apoi câtă 
plăcere va avea de a se plimba cu doctorul Chilton în 
trăsura lui... dar toate acestea, când va fi bine... mai 
târziu... nu acum numaidecât. Nancy îşi dădea şi ea seama 
de aceasta şi plângea amarnic, când se afla singură. 


KKK 


Doctorul Mead, specialistul, a sosit în fine, peste o 
săptămână. Era un om înalt, cu bustul puternic, cu ochii 


cenuşii, blânzi şi cu un zâmbet vesel. 

Pollyannei îi plăcu de el imediat: 

— Semănaţi întocmai cu doctorul meu, zise ea cu un ton 
prietenos. 

— Cu doctorul tău? Doctorul Mead se uită mirat la 
doctorul Warren care vorbea la o parte cu infirmiera. 

Doctorul Warren era mic, avea ochii negri şi o barbă 
neagră, ascuţită şi deasă. 

— O! acesta nu e doctorul meu, zise Pollyanna, 
surâzând. Doctorul Warren e doctorul mătuşii Polly. Al 
meu e doctorul Chilton. 

— Aşa!... spuse doctorul Mead cu un ton straniu, fixând 
pe domnişoara Polly care, îmbujorată, se întoarse brusc 
spre fereastă. . 

— Da. Pollyanna şovăi un moment, apoi continuă cu 
sinceritatea ei obişnuită: trebuie să înţelegi că eu am dorit 
tot timpul să-l văd pe doctorul Chilton. însă tanti Polly a 
vrut şă te cheme pe dumneata. Ea zice că tu ştii mai bine 
decât el ce trebuie picioarelor mele, pentru că ai o mai 
mare experienţă şi că aceasta este specialitatea dumitale 
şi dacă este aşa, bineînţeles că voi fi mulţumită să fiu 
îngrijită de dumneata. E adevărat? 

Pe faţa doctorului se ivi o expresie ciudată pe care 
Pollyanna nu putu să şi-o explice. 

— Numai timpul ne va ajuta, fetiţo, zise el încetişor, apoi 
se întoarse grav spre doctorul Warren care tocmai se 
apropia de pat. Mai târziu... fiecare afirma că a fost vina 
pisicii - e cert că da - că dacă „Fluffy'" nu şi-ar fi frecat 
labele şi botul de uşa camerei Pollyannei rămasă 
întredeschisă, deschizătura nu s-ar fi mărit, iar Pollyanna 
n-ar fi auzit strigătul de deznădejde al domnişoarei Polly: 

— Nu se poate aceasta! Domnule doctor, nu, nu... 
Dumnezeule! Nu vreau să-mi spui că fetiţa mea nu va mai 
putea umbla niciodată! 

Urmă apoi o confuzie îngrozitoare. Din camera alăturată 


se auzi glasul îngrozit al Pollyannei: 

— Tanti Polly! Tanti Polly! 

Aceasta, văzând uşa întredeschisă şi înțelegând că 
vorbele ei înfricoşate fuseseră auzite de copilă, scoase un 
geamăt surd şi, pentru prima oară în viaţa ei, căzu leşinată 
la pământ. 

Infirmiera, cu un "a auzit copila" înăbuşit, se repezi 
tremurând în camera bolnavei, pe când doctorii rămaseră 
lângă Polly. Doctorul Mead o ridică în braţe, iar doctorul 
Warren stătea neputincios lângă el. 

Numai după ce Pollyanna începu a ţipa şi infirmiera 
închise uşa, doctorii, schimbând între ei o privire 
disperată, începură în fine a se ocupa serios de domnişoara 
Polly pentru a o face să-şi revină-n fire. 

In cameră, infirmiera găsise pe pat o pisică cenușie care 
căuta în zadar a atrage atenţia unei biete fetiţe cu faţa 
palidă şi cu ochii rătăciţi. 

— Domnişoară Hunt, aş vrea să vină tanti Polly, te rog; 
am nevoie de ea imediat, te rog! 

— Drăguţă, nu poate veni chiar în acest moment. O să 
vină ceva mai târziu. 

— Dar, ce vrei? Nu pot eu oare să te ajut în locul ei? 

Pollyanna scutură capul. 

— Aş vrea să ştiu ce a zis ea adineaori! Ai auzit-o?... Aş 
vrea pe tanti Polly; ea a zis ceva grav! Aş dori să-mi spună 
că nu e adevărat! 

Infirmiera încercă să-i răspundă dar nu putu spune un 
cuvânt, şi ceva din expresia feţei ei mări şi mai mult 
groaza ce se vedea în ochii Pollyannei. 

— Ai auzit desigur şi dumneata? Este adevărat? Oh! nu, 
spune-mi că nu e adevărat! Vrei să-mi spui că nu voi mai 
putea umbla niciodată? 

— Hai, hai, fetiţo dragă, linişteşte-te, zise infirmiera. 
Poate că el s-a înşelat sau nu a ştiut. Ştii, se pot întâmpla 
multe lucruri! 


— Dar tanti Polly spunea că el este specialist şi că el 
cunoaşte mai bine ca oricine despre picioare fracturate ca 
ale mele. 

— Da, da, ştiu drăguță, dar toţi doctorii pot să se înşele, 
chiar şi cei mai buni. Te rog nu te mai gândi la asta acum, 
drăguţa mea. 

Pollyanna îşi frământa mâinile cu disperare: 

— Dar nu pot să-mi opresc gândurile de la asta, zise ea 
plângând în hohote. Nu mă pot gândi la altceva. 
Domnişoară Hunt, cum voi mai putea merge la şcoală, la 
domnul Pendleton, la doamna Snow, sau... sau la 
altcineva?! Suspină din toate puterile ei pentru un 
moment, apoi deodată se opri ridicând capul, având ochii 
plini de o nouă spaimă: „Ei bine, dacă nu mai pot să 
umblu, cum voi mai putea fi mulţumită vreodată de 
ceva?" 

Domnişoara Hunt nu cunoştea „jocul“, dar ştia că mica 
ei bolnavă trebuie să fie liniştită imediat. Cu toată 
mâhnirea ei adâncă şi sinceră, mâinile nu-i rămaseră 
neocupate, ci acum, aflate lângă patul fetiţei, ţineau un 
calmant. 

— Uite, fetiţo, bea asta, zise ea cu blândeţe, fiindcă te va 
linişti şi vom vedea pe urmă ce va fi de făcut. Adeseori 
lucrurile nu sunt atât de cumplite cum par la început, o să 
vezi, drăguţa mea. 

Ascultătoare ca întotdeauna, Pollyanna luă 
medicamentul: 

— Ştiu; aşa spunea şi tata de obicei, murmură ea 
ştergân-du-şi lacrimile; el zicea că orice lucru ar li 
putut li şi mai rău; totuşi lui nu i se spusese niciodată că 
nu va mai putea merge vreodată! Eu nu văd ce poate fi mai 
rău ca asta... Dumneata ce zici?... 

Infirmiera nu răspunse nimic. Nu mai avea curajul să 
mai vorbească. 


KKK 


Nancy a fost însărcinată să ducă domnului Pendleton 
verdictul doctorului Mead. Polly îşi amintise de 
promisiunea ce-i făcuse de a-i trimite un răspuns direct. 
Nu putea fi vorba ca să meargă ea, nici să-i scrie, şi de 
aceea se gândi s-o trimită pe Nancy. 

Ce bucuroasă ar fi fost Nancy altădată să poată intra în 
„casa misterului" şi să vadă de aproape pe proprietarul ei. 
Azi, însă, inima îi era prea îndurerată pentru a se putea 
bucura de ceva. Nici nu-i trecea prin minte să se uite în 
jurul ei cât timp a fost nevoită să-l aştepte pe domnul 
Pendleton. 

— Sunt Nancy, zise ea respectuos, răspunzând privirii 
lui cercetătoare când intră în cameră. Domnişoara Polly 
mă trimite pentru a vă aduce veşti despre Pollyanna. 

— Ei bine, cum e? 

Întrebarea a fost scurtă, dar Nancy înţelese perfect câtă 
îngrijorare cuprindea. 

— Veştile nu sunt bune, domnule Pendleton. 

— Ce vrei să spui? se opri el, iar Nancy îşi plecă jalnic 
capul. 

— Da, domnule, doctorul a zis că nu va mai putea umbla 
niciodată. 

Câteva clipe domni o adâncă tăcere în cameră; apoi, cu 
vocea zdrobită, domnul Pendleton zise: 

— Sărmana copilă! Biata fetiţă! 

Nancy se uită la el, apoi plecă imediat ochii. Nu şi-ar fi 
închipuit niciodată că acest John Pendleton, atât de 
morocănos şi aspru, atât de sever, putea avea o asemenea 
expresie de bunătate şi de mâhnire adâncă. El spuse încet 
de tot: 

— Ce crud şi nedrept lucru să nu se mai poată juca 
niciodată la soare, scumpul, micul, şi dragul meu copil. 

Urmă din nou o tăcere; apoi el întrebă: 

— Şi desigur, ea nu ştie nimic. 


— Ba da, ştie sărăcuţa, răspunse Nancy, bufnind în 
plâns, şi tocmai asta face lucrul să fie şi mai trist. A auzit... 
blestemata aceea de pisica! lertaţi-mă, domnule, pisica a 
deschis uşa şi astfel Pollyanna a auzit ce spusese doctoral. 

— Săraca fetiţă, oftă iar domnul Pendleton. 

— Da, domnule, chiar aşa ai fi spus dacă erai acolo, zise 
Nancy. Nu am văzut-o decât de două ori de când ştie 
mititica şi m-am îmbolnăvit numai auzind-o. înţelegeţi, e 
încă recent şi ea se gândeşte mereu la lucrurile pe care nu 
le va mai putea face. Este disperată pentru că i se pare că 
nu va mai putea găsi de ce să fie mulţumită. Dar poate 
dumneavoastră nu cunoaşteţi jocul ei. 

„Joculmulțumirii"?intrebă domnul Pendleton? O! 
da, mi-a vorbit de el. 

— Adevărat? După cum văd, mi se pare că a vorbit la 
toată lumea de acel joc. Dar înţelegeţi, ea acum nu mai 
poate juca şi aceasta o mâhneşte îngrozitor. Ea zice mereu 
că nu mai poate găsi de ce să fie mulţumită dacă nu mai 
poate merge pe picioare ca mai înainte. 

— Are dreptate, zise el. Nancy urmă: 

— Aşa am crezut şi eu, până când mi-a venit în minte că 
i-ar fi mai uşoară resemnarea dacă ar putea găsi ceva care 
s-o îmbărbăteze şi pentru asta am încercat sâ-i amintesc... 

— Ce să-i amintiţi? 

— Cum a învăţat ea pe alţii „jocul" ei, pe doamna Snow 
şi pe mulţi alţii* ştiţi... şi ce le spunea pentru a-i îmbărbăta 
şi a-i face să joace „jocul". Dar biata mieluşea plânge 
întruna zicând că nu e tot una; că e mai lesne a zice 
invalizilor cum pot să se bucure decât a fi nevoită ea însăşi 
a o face. Ea mai zice că şi-a repetat de atâtea ori cât e de 
mulţumită că ceilalţi nu sunt ca ea, dar că nu se poate opri 
a se gândi mereu că nu mai poate umbla toată viaţa. 

Nancy tăcu. Domnul Pendleton, care stătea jos pe fotoliu 
cu mâna la ochi, nu răspunse. 

— Atunci am încercat iar să-i amintesc cum îmi spunea 


înainte că jocul e cu atât mai atrăgător cu cât e mai greu, 
mai anevoios de jucat, continuă Nancy cu un accent trist. 
Ea însă zice că nici asta nu se potriveşte, când e din cale- 
afară de greu... Acum trebuie să mă duc acasă, termină ea 
povestirea, iar când ajunse la uşă se întoarse şi întrebă cu 
sfială: „Pot să-i spun domnişoarei Pollyanna că l-aţi văzut 
pe Jimmy Bean din nou?" 

— Nu înţeleg cum i-aţi putea spune asta, deoarece nu l- 
am văzut din nou, declară iute domnul Pendleton. Pentru 
ce? 

— Pentru... nimica domnule. Dar ştiţi, gândul că nu va 
mai putea veni cu el la dumneavoastră cum fusese vorba e 
una din cauzele mâhnirii ei. Ea a zis ca vi l-a prezentat 
odată, dar că el nu vă lăsase atunci o impresie bună, şi îi 
era frică că nu v-ar plăcea să-l primiţi la dumneavoastră 
ca să simţiţi „prezenţa unui copil". Poate înţelegeţi ce a 
vrut să spună, eu însă nu. 

— Da, înţeleg foarte bine ce a vrui să spună. 

— Bine, domnule! Dorea atât de mult să vi-l aducă o 
dată pentru a vă dovedi că el ar fi într-adevăr „plăcuta 
prezenţă a copilului" şi acum nu va mai putea. Blestemat 
să fie acel automobil! Vă rog să mă iertaţi... Bună ziua 
domnule, zise Nancy ieşind repede. 

Nu trecu mult timp şi tot orăşelul află că vestitul doctor 
din New York o condamnase pe biata Pollyanna la 
iremediabila paralizie a gambelor şi cert e că niciodată nu 
mai fusese orăşelul atât de tulburat. Fiecare cunoştea, cel 
puţin din vedere, voiosul obrăjor cu pistrui care avea 
întotdeauna un surâs amabil pentru oricine, şi mulţi 
cunoşteau „jocul" Pollyannei. Şi acum toţi se gândeau cu 
întristare că nu vor mai auzi glasul ei dulce care vestea 
bucurie. Li se părea tuturor de necrezut, cu neputinţă, atât 
de crud şi aşa de dureros că nu o s-o mai vadă. 

Prin bucătării şi saloane, peste garduri, femeile vorbeau 
de ea şi plângeau amarnic. La colţul străzilor şi prin 


magazine, bărbaţii vorbeau şi ei şi unii plângeau pe furiş. 
Conversaţiile şi plânsul crescură când se răspândi cu 
iuţeala vântului vestea tristă că Pollyanna, acum faţă în 
faţa cu nenorocirea ei, se mâhnea de faptul că nu mai 
putea juca „jocul" ei, şi că nu va mai avea de ce să se 
bucure. Acelaşi gând părea a fi intrat în capul tuturor 
prietenilor ei, şi dintr-o dată stăpâna castelului, 
domnişoara Polly, spre marea ei mirare, începu a primi 
vizitele persoanelor cunoscute şi necunoscute de ea, 
bărbaţi, femei şi copii pe care dânsa nici nu bănuia că 
Pollyanna îi putea cunoaşte. Unii veniră şi statură cinci sau 
zece minute. Alţii stăteau sfioşi la poartă, învârtind în 
degetele lor pălăriile sau gentile. Câţiva aduseră câte o 
carte, flori frumoase sau fructe, prăjituri sau bomboane. 
Unii plângeau pe faţă, alţii se întorceau pentru a şterge 
ochii şi nasul pe furiş. Dar toţi se interesau cu mare grijă 
de mica rănită şi toţi îi trimiteau scrisori pline de dragoste 
şi de compătimire. Toate aceste dovezi de simpatie şi 
iubire o împinseră pe Polly să ia o hotărâre. Domnul 
Pendleton veni printre cei dintâi, şi de data aceasta fără 
cârje. 

— Nu-i nevoie să vă spun cât sunt de mâhnit, zise el cu 
glasul aproape aspru. Oare nu este nimic de făcut? 

Polly făcu un gest deznădăjduit: 

— O! facem tot ce ne stă în putinţă. Doctorul Mead a 
prescris un tratament şi medicamente care pot să-i 
amelioreze starea, iar doctorul Warren urmează indicaţiile 
acestuia, întocmai. Totuşi... doctorul Mead nu mai are 
nicio speranţă. 

John Pendleton se sculă repede cu toate că abia intrase. 
Faţa îi era foarte palidă şi gura contractată. Polly, 
privindu-l, înţelese că pleacă pentru a-şi ascunde lacrimile 
ce simţea că-i întunecă privirea şi... şi nu voia să plângă în 
prezenţa ei. Ajuns la uşă, el se întoarse: 

— Am o veste pentru Pollyanna, zise el adânc mişcat. 


Binevoiţi a-i spune că l-am văzut pe Jimmy şi că... de acum 
va fi băieţelul meu. Spuneţi-i vă rog că m-am gândit că ea 
va fi mulţumită când va afla că m-am decis să-l adopt. 

Polly îşi pierdu cumpătul o clipă: 

— Vrei să-l adopţi pe Jimmy?! exclamă ea. 

— Da! Cred că Pollyanna va înţelege şi va fi mulţumită, 
în fine... de ceva. Vă rog spuneţi-i şi aceasta. 

— Desigur, murmură Polly. 

— Mulţumesc, zise John Pendleton plecând. 

Din capătul scărilor, Polly privea tăcută şi adânc mirată 
în urma lui. Nu putea crede ce-i auziseră urechile! John 
Pendleton să-l înfieze pe Jimmy! John Pendleton, bogat, 
independent, morocănos, cu reputaţia de zgârcit şi extrem 
de egoist, să adopte un băieţel... şi încă ce băieţel! 

— Drept să spun... nu ştiu ce să mai cred! 

Cu faţa cam uluită urcă scările şi intră în camera 
nepoţelei sale. 

— Pollyanna, drăguţa mea, am pentru tine o veste din 
partea domnului Pendleton. El a fost chiar acum aici şi m-a 
însărcinat să-ţi spun că l-a luat pe Jimmy la el şi ca-l va 
adopta ca să fie copilul lui. El crede că vei fi mulţumită de 
acesta. 

Faţa gânditoare a Pollyannei se lumină îndată şi într- 
adevăr apăru bucuria: 

—  Mulţumită?... Mulțumită? O! desigur că sunt 
mulţumită, tanti Polly. Am dorit atât de mult să-i găsesc un 
cămin lui Jimmy, şi... ce frumos va fi căminul lui acum! De 
altfel, sunt mulţumită şi pentru domnul Pendleton. Ştii, 
acum va simţi şi el „prezenţa unui copil"! 

— Prezenţa cui? 

Pollyanna se roşi. Ea uitase că domnul Pendleton voise s- 
o înfieze şi desigur că acum nu era momentul de a-i spune 
acestei bune şi scumpe tanti Polly că s-a gândit măcar o 
clipă s-o părăsească. 

— Prezenţa copilului, bâlbâi încurcată Pollyanna. 


Domnul Pendleton mi-a spus odată că numai inima şi mâna 
unei femei sau prezenţa unui copil puteau înfăptui un 
cămin, şi iată că are prezenţa copilului. 

— Ah! înţeleg, zise Polly foarte încet; şi ea înţelegea în 
realitate mult mai bine decât şi-ar fi închipuit Pollyanna. 
Ea înţelesese ceva din stăruința ce probabil fusese 
exercitată asupra fetiţei, atunci când John Pendleton îi 
ceruse a fi „prezenţa copilului" care trebuia să-i 
transforme imensa şi recea lui casă într-un cămin fericit. 
Înţeleg, repetă ea cu ochii plini de lacrimi. 

Pollyanna, temându-se că mătuşa ei va continua să-i 
pună întrebări la care nu va fi în stare să-i răspundă, 
schimba vorba. 

— Doctorul Chilton mi-a spus şi el că trebuie neapărat 
mâna şi inima unei femei sau prezenţa unui copil pentru a 
creea un cămin, ştii dumneata? observă ea. Polly tresări: 

— Doctorul Chilton? 

— Da. Mi-a spus chiar el când mi-a destăinuit că el 
locuieşte în două camere la nişte străini, două camere 
reci... şi că n-are cămin cum ar dori el! 

Polly nu răspunse. Ea privea departe pe fereastră. 

— Atunci l-am întrebat pentru ce nu şi-a ales mâna şi 
inima unei femei ca să aibă un cămin. 

— Pollyanna! exclamă Polly îmbujorându-se toată. 

— Ei, uite aşa am făcut pentru că el părea atât de trist. 

— Şi ce a răspuns? întrebă Polly ca împinsă de o forţă 
internă, fără voia ei. 

— N-a spus nimic câteva clipe, apoi a zis foarte încet că 
nu oricând se pot obţine chiar dacă le-ar fi cerut. 

Urmă o tăcere. Polly privea iar pe fereastră în grădină. 
Pollyanna oftă: 

— El are nevoie de un cămin şi eu doresc din tot sufletul 
să-l aibă. 

— De unde ştii, Pollyanna? 

— Ştiu pentru că într-o zi el a murmurat foarte încet, dar 


în auzul meu că ar da totul pentru a avea mâna şi inima 
unei femei. Dar ce ai, tanti Polly? 

Polly se sculase dintr-o dată şi se repezise spre 
fereastră. 

— Nimic, drăguță. Am vrut numai să schimb poziţia 
acestor prisme, răspunse ea cu toată faţa îmbujorată. 


KKK 


Puțin timp după a doua vizită a domnului Pendleton, 
Milly Snow veni într-o după amiază la castel, unde nu mai 
fusese niciodată. Când o primi domnişoara Polly, Milly se 
înroşi până la urechi şi bolborosi foarte sfioasă: 

— Am... am venit să întreb cum îi merge fetiţei 
dumneavoastră. 

— Mulţumesc, eşti foarte drăguță. E în aceeaşi stare. 
Dar mama dumitale, ce mai face? 

— Vin pentru a vă vorbi şi de ea, adică pentru a vă ruga 
să spuneţi Pollyannei că noi ne gândim mereu cât e de trist 
că nu mai poate umbla, şi de asemenea la tot ce a făcut 
pentru noi, pentru mama, ştiţi, învăţând-o „jocul" şi toate 
celelalte. Ce păcat că nu-l mai poate juca, sărăcuţa! 
Desigur că nu văd cum ar putea să-l mai joace acum! Dar 
când ne amintim de tot ce a făcut pentru noi, ne-am gândit 
că dacă ea ştie asta ar ajuta-o poate ca să fie mulţumită, 
adică vreau să zic, cât de cât mulţumită! 

Milly se opri neştiind cum să-şi termine cuvântarea. 
Aştepta ca domnişoara Polly să-i răspundă ceva... Aceasta 
o ascultase cu politeţe, însă nu prea putea urma vorbele ei, 
cam fără şir. Nu pricepuse decât jumătate din ce i se 
spusese. O ştia pe Milly Snow cam „ţâcnită", dar n-o 
crezuse chiar nebună. Nu putea să-şi explice cuvintele 
acestea ce urmau unele după altele fără niciun înţeles şi 
fără vreun pic de logică. li răspunse totuşi liniştită: 

— Nu înţeleg prea bine, Milly. Spune-mi lămurit ce 
doreşti anume să-i comunic Pollyannei. 


— Da, tocmai doresc să-i amintiţi că n-am uitat ce a 
făcut pentru noi! Fără îndoială că dânsa ştie, pentru că a 
constatat schimbarea care s-a produs în starea mamei 
mele şi a mea de când am încercat să jucăm „jocul" ei, câte 
puţin. 

Polly se încruntă. Ar fi vrut s-o întrebe în ce consta acel 
joc, dar nu putu fiindcă Milly reîncepu cu însufleţire: 

— Ştiţi, înainte nimic nu era pe placul mamei. Ea dorea 
întotdeauna altceva decât ce avea; dar cred ca nu era vina 
ei, ci boala cronică ce o ţinea în pat de ani de zile. Acum 
mă lasă să deschid ferestrele, se interesează de toate, de 
cum arată figura ei, de cămăşile ei de noapte şi de altele; a 
început a împleti perdele şi plăpumi din lână pentru 
spitale, şi e atât de mulţumită că poate face atâtea lucruri 
bune. Şi această schimbare e opera Pollyannei, ştiţi 
dumneavoastră, pentru că ea a putut s-o înţeleagă pe 
mama, că trebuia să se simtă fericită când se va servi de 
mâinile şi braţele ei, încât mama se întreba de ce nu făcea 
nimic cu ele mai înainte. Puteţi să vă închipuiţi cât de 
schimbată e acum camera ei, cu toate acele culori roşii, 
albastre şi galbene, provenite din prismele de la fereastră 
ce le-a primit de la Pollyanna. Toate acestea fac să simţi o 
adevărată plăcere când te găseşti acolo, pe când înainte 
îmi era teamă să intru în cameră, atât era de întuneric şi 
de trist; iar mama era aşa de nervoasă şi nenorocită, cred 
că vă amintiţi. Acum am dori să-i spuneţi Pollyannei că 
tot binele ne vine de la ea şi că suntem atât de 
fericite de a li cunoscut-o, încât credem că dacă ar şti 
aceasta ar avea puţină mulţumire. Şi asta e tot, termină 
Milly oftând. Îi veţi spune, nu-i aşa? 

— Fii sigură că îi voi spune, murmură Polly, întrebându- 
se ce va putea reţine din acest remarcabil discurs pentru 
a-l repeta scumpei ei bolnave. 

Vizitele domnului Pendleton şi ale domnişoarei Milly 
Snow au fost urmate de multe altele şi după fiecare erau 


mulţumiri şi vorbe de recunoştinţă de transmis Pollyannei. 
Unele erau atât de curioase, încât o intrigau tot mai mult 
pe Polly. 

Într-o zi veni văduva Benton. Polly o cunoştea din 
vedere, dar nu îi vorbise niciodată. Văduva Benton avea o 
reputaţie urâtă prin oraş, şi era întotdeauna îmbrăcată în 
negru. Azi însă purta o cravată albastră şi avea lacrimi în 
ochi. Povesti mâhnirea ei când auzise despre nenorocitul 
accident; apoi întrebă sfioasă dacă ar putea s-o vadă pe 
Pollyanna. 

Polly dădu din cap: 

— Îmi pare rău, dar nimeni nu poate s-o vadă. Poate... 
puţin mai târziu. 

Doamna Benton îşi şterse ochii, se sculă şi voi să plece, 
dar când se apropie de vestibul se întoarse în grabă: 

— Domnişoară Polly, ai vrea să-i transmiţi câteva cuvinte 
din partea mea? întrebă ea sfios. 

— Desigur, doamnă, cu plăcere. 

— Vreţi să-i spuneţi, vă rog, că port aceasta, zise ea 
atingând cu mâna nodul albastru al cravatei. Pentru că 
Polly o privea cu o vădită mirare, ea adăugă: nepoţica 
dumneavoastră a încercat de atâtea ori să mă convingă să 
îmbrac lucruri colorate, încât gândeam că ar fi mulţumită 
să afle că am început să-i îndeplinesc dorinţa. Ea-mi 
spunea atât de drăgălaş că fiul meu Freddy se va simţi 
fericit dacă aş face aceasta. Ştiţi poate că acest copilaş e 
tot ce mi-a mai rămas acum. Ceilalţi sunt toţi... Doamna 
Benton întoarse capul. Spuneţi-i Pollyannei. Ea va înţelege. 
Apoi plecă închizând uşa după ea. 

În aceeaşi zi, puţin mai târziu, veni altă văduvă, adică o 
doamnă care purta doliul văduviei. Polly n-o cunoştea 
deloc. Ea se întreba de unde putea Pollyanna s-o cunoască. 
Doamna se numea Tarbell. 

— Bineînţeles, pentru dumneavoastră sunt o străină, dar 
nu pentru fetiţa dulce care zace acum atât de bolnavă. 


Eram la hotel, unde am stat toată vara, .şi în fiecare zi 
trebuia să fac plimbări lungi pentru sănătatea mea. Aşa am 
întâlnit-o pe nepoţica dumneavoastră, care e un înger. Aş 
vrea să poţi înţelege ce a fost ea pentru mine. Eram foarte 
trisă când am sosit aici; faţa ei radioasă şi veselia ei 
plăcută îmi aminteau de propria mea fetiţă pe care am 
pierdut-o de vreo câţiva ani. Am fost atât de mâhnită 
aflând despre accident, şi când am auzit că biata copilă nu 
va mai putea merge niciodată, şi că era nenorocită pentru 
că nu mai avea de ce să fie mulţumită ca înainte, a trebuit 
să vin să vă văd. 

— Sunteţi foarte amabilă, murmură Polly. 

— Veţi avea bunătatea de a-i transmite ceva din partea 
mea? 

— Bineînţeles. 

— Spuneţi-i numai că doamna Tarbell e mulţumită acum. 
Da, ştiu că asta vă pare straniu şi că nu înţelegeţi. Însă vă 
cer iertare că nu vă pot explica mai bine. (Faţa doamnei 
Tarbell deveni tristă, şi zâmbetul îi dispăru de pe buze). 
însă nepoţica dumitale va înţelege ce vreau să spun, şi am 
simţit că trebuia să vin să-i spun. Mulţumesc şi vă rog 
scuzaţi-mă pentru îndrăzneala ce-am avut-o de a veni aici, 
adăugă ea şi plecă. 

Cu totul zăpăcită de data aceasta, Polly se urcă repede 
în camera Pollyannei. 

— Drăguţa mea, cunoşti pe doamna Tarbell? 

— O! da, o iubesc pe doamna Tarbell. Ea este bolnavă şi 
atât de tristă; locuieşte la hotel şi face plimbări lungi. Le 
facem împreună. Adică vreau să spun... le făceam. 

Vocea  Pollyannei se zdrobi şi două lacrimi grele 
alunecară de-a lungul obrazului ei. Polly îşi drese glasul: 

— Ei bine, iubita mea fetiţă, chiar acum a fost aici şi mi- 
a transmis un mesaj pentru tine, dar n-a voit să-mi spună 
exact ce înseamnă. A zis că vrea să ştii „că doamna Tarbell 
e mulţumită acum”. 


Pollyanna bătu din palme: 

— A spus asta într-adevăr? O! cât sunt de mulţumită! 

— Dar Pollyanna ce a vrut ea să spună? 

— Aşa e jocul şi... Pollyanna se opri brusc şi îşi puse 
mâna pe gură. 

— Care joc? 

— O! nimica, tanti Polly. Nu pot să-ţi explic fără a vorbi 
despre lucruri pe care nu am voie să le spun. 

Polly voi să continue cu întrebările, însă mâhnirea, 
zugrăvită pe micul obraz atât de palid, o făcu să tacă. 

Puțin timp după vizita doamnei Tarbell, curiozitatea 
domnişoarei Polly atinse culmea datorită vizitei unei tinere 
femei, fardată şi cu părul de o culoare anormală, cu tocuri 
înalte şi bijuterii false; era o femeie a cărei reputaţie 
proastă era cunoscută de domnişoara Polly, şi pe care nu 
ar fi voit s-o întâlnească sub acoperişul castelului ei. 
Intrând în camera în care străina nepoftită fusese 
introdusă, Polly nu-i întinse mâna, ba chiar se dădu cu un 
pas înapoi. 

Aceasta se sculă imediat. Ochii îi erau roşii de plâns. Cu 
oarecare îndrăzneală întrebă dacă ar putea să vadă, un 
moment, pe mica Pollyanna. 

Polly refuza cu o voce cam aspră la început; dar ceva în 
ochii rugători ai femeii o tăcu să adauge mai politicos că 
nimeni nu obținuse permisiunea de a vedea pe Pollyanna. 

Femeia stătu puţin la îndoială, apoi începu a vorbi pe un 
ton cam arogant: 

— Sunt doamna Payson, doamna Tom Payson. Presupun 
că aţi auzit vorbindu-se de mine, după cum mai toţi 
oamenii buni din oraş au auzit; probabil însă că vorbele 
rele ce le-aţi auzit nu sunt toate adevărate, dar asta n-are 
importanţă. Am venit numai pentru fetiţă. Când am aflat 
despre groaznicul accident ce i s-a întâmplat mi-a venit 
rău. Săptămâna trecută mi s-a spus că nu va mai putea 
umbla şi... şi aş schimba bucuroasă picioarele mele cu ale 


ei, sărăcuţa, căci ea poate să facă mai mult bine într-un 
ceas alergând de colo până colo decât aş putea tace eu 
într-o sută de ani! Dar asta n-are importanţă! Picioarele nu 
sunt date întotdeauna celor ce le-ar întrebuința mai cu 
folos, m-am convins de asta. 

Se opri pentru a-şi drege glasul şi urmă iarăşi cu vocea 
răguşită: 

— Poate că nu ştiţi, dar eu o cunosc foarte bine pe fetiţa 
dumneavoastră. Noi locuim pe strada Pendleton Hill. Ea 
trecea adeseori pe acolo. Câteodată se oprea să se joace 
cu copiii mei şi să vorbească cu mine şi cu soţul meu când 
era el acasă. Părea a ne iubi. Cred că ea nu ştia că 
persoanele de felul ei nu vorbesc în general cu oameni de 
teapa mea. Dar dac-ar vorbi, domnişoară Harrington, 
poate n-armai fi atâtea fiinţe ca mine, adăugă ea cu 
oarecare amărăciune. Oricum, ea venea şi aceasta nu-i 
pricinuia niciun rău, în schimb nouă ne făcea mult bine. Ea 
nici nu ştie, sper, căci dac-ar şti ar înţelege lucruri pe care 
e mult mai bine nici să nu le cunoască. Anul acesta am 
trecut prin momente nespus de grele din multe privinţe. 
Eram atât de descurajată, şi eu şi soţul meu, încât eram 
gata de orice. Am vrut să divorţăm fără a ne îngriji de ce 
se va întâmpla cu copilaşii noştri. Apoi am auzit de 
accident şi am aflat că scumpa şi buna fetiţă nu va mai 
putea veni niciodată la noi. Ne-am gândit cu o adâncă 
durere la timpul când avea obiceiul de a se opri în treacăt 
la portita noastră ca sa se joace cu copiii şi să râdă 
mulţumită. Căci ea era întotdeauna mulţumită de ceva, 
şi într-o zi ne-a spus de ce era aşa, şi ne-a explicat „jocul" 
ei, pe care desigur îl cunoaşteţi. Ea încerca să ne înveţe 
cum trebuie să-l jucăm, dându-ne astfel curajul de a trăi 
înainte. Acum am auzit că ea este desnadăjduită din cauza 
că nu-l mai poate juca, nemaiavând de ce sa fie 
mulţumintă. Pentru asta am venit azi, pentru a-i da un 
prilej de mulţumire. Ne-am hotărât să ne împăcăm pentru 


copilaşii noştri şi să jucăm de acum înpreună „jocul" ei. 
Sunt sigură că ea va fi mulţumită, pentru că de multe ori 
era foarte mâhnită când ne auzea certându-ne cu vorbe 
urâte. Nu prea văd cum o să ne poată ajuta „jocul", dar am 
speranţă că ne va ajuta. În tot cazul vrem să-l încercăm 
pentru că aşa dorea ea. O să binevoiţi a-i spune asta? 

— Da, am să i-o spun, promise Polly. Şi mulţumesc că ai 
venit, adăugă ea întinzându-i mâna deodată. 

Aroganta femeii dispăru numaidecât. Buzele începură a-i 
tremura şi pronunţând cuvinte nedesluşite, doamna 
Payson strânse mâna întinsă a domnişoarei Polly şi ieşi 
afară. 

De-abia se închisese uşa când Polly strigă tare şi răstit: 

— Nancy! 

Seria vizitelor, pe care le îndurase în ultimele zile, a 
culminat în experienţele extraordinare, ce se petrecură în 
acea după-masă, şi i-a încordat nervii până la cel mai înalt 
grad. Nancy nu mai auzise pe stăpâna ei vorbind aşa de 
aspru din ziua accidentului. 

— Nancy, vreau să-mi spui în ce constă acel „joc" absurd 
pe care îl cunoaşte tot oraşul! Şi ce are nepoata mea de-a 
face cu el? De ce mă însărcinează pe mine toţi, de la Milly 
Snow până la doamna Payson, să-i spun că ei toţi „îl 
joacă"? După cât pot să judec, jumătate din locuitorii 
oraşului poartă panglici albastre, încetează certurile 
lor familiale sau învaţă să le placă de lucrurie pe care 
le urau înainte, şi toate acestea datorită Pollyannei. 
Am încercat sa obţin lămuriri chiar de la ea, dar n-am 
reuşit, şi vezi, nu vreau s-o obosesc. Dar am auzit 
spunându-ţi ceva aseară care mă face să cred că şi 
dumneata faci parte dintre ei. Acum vrei să-mi spui ce 
înseamnă toate comediile astea? 

Spre adânca mirare a domnişoarei Polly, Nancy începu a 
plânge în hohote şi după ce se linişti puţin începu: 

— Asta înseamnă că din iunie anul trecut, această 


scumpă copilă a făcut pe toţi oamenii din oraşul nostru 
mulţumiţi, şi. că acum rolurile fiind schimbate, ei toţi 
încearcă la rândul lor s-o facă şi pe ea mulţumită. 

— Mulțumită de ce? 

— Numai... mulţumită. Aşa e jocul. 

Polly bătu din picior cu nerăbdare: 

— Eşti ca toţi ceilalţi, Nancy. Ce joc? 

Nancy, ridicând capul, o privi pe stăpâna sa drept în 
ochi: 

— Am să ţi-l spun. E jocul pe care Pollyanna 1-a învăţat 
de la tatăl ei. Ea primise odată când era mică o pereche de 
cârje într-un pachet cu daruri, în loc de o păpuşă pe care o 
aştepta cu nerăbdare, şi desigur că ea a început să plângă 
cum de fapt arii tăcut oricare alt copil. Atunci tatăl ei i-a 
spus că în toate împrejurările se găseşte ceva de care 
poți sa te bucuri şi că putea şi ea fi mulțumită că a 
primit câijele. 

— Cum sa fie mulţumită pentru cârje? 

Polly suspină dureros, gândindu-se la picioarele ţepene, 
nemişcate din patul de la etajul de sus. 

— Da. Aşa mi-a povestit chiar ea. Tatăl ei îi zisese că ea 
putea fi mulţumită pentru ca nu avea nevoie de ele. 

— O! exclamă Polly. 

— Şi de-atunci a continuat să joace acest joc, căutând 
întotdeauna să fie mulţumitoare pentru ceva, orice i s-ar 
întâmpla. Şi ea mi-a spus că nu se mai gândise atât la 
păpuşa pe care no primise cât timp se simţea mulţumită că 
n-avea nevoie de cârje. Acest joc îl numea ea „jocul 
mulţumirii". Şi 1-a jucat întotdeauna de atunci. 

— Dar cum... cum?... Polly se opri incapabilă de a 
continua. 

— Sunteţi mirată de.a descoperi ce bine lucrează acest 
joc, adică cum reuşeşte de bine, domnişoară? adăugă 
Nancy aproape tot atât de convinsă ca şi Pollyanna însăşi. 
Aş voi să va povestesc, dacă bineînţeles mai aveţi răbdare 


să mă ascultați, tot ce a făcut pentru mine şi copii la noi. 
acasă. Ştiţi că a fost o dată cu mine să-i vadă. M-a învăţat 
şi pe mine să fiu mulţumită de multe lucruri mari şi mici, şi 
aceasta face viaţa cu mult mai uşoară. De pildă, nu puteam 
suferi numele de Nancy, care mi se părea cel mai urât din 
lume; ei bine, ea m-a învăţat să-l iubesc zicându-mi că 
trebuie să fiu mulţumită că nu mă cheamă „Hephzibah". 
Nu-mi plăceau dimineţile de luni. M-a făcut să le iubesc. 

— Ilubeşti dimineţile de luni? 

Nancy începu a râde: 

— Aceasta vă pare caraghios domnişoară, dar lăsaţi-mă 
să vă lămuresc. Fetiţa aceasta deosebită a descoperit 
antipatia mea pentru ziua de luni, şi mi-a spus 
următoarele: „Ei bine, Nancy, poţi fi mai mulţumită 
luni dimineaţa decât în celelalte zile ale săptămânii, 
pentru ca o sa treacă o săptămână întreagă până ce 
va reveni iar luni”; şi de atunci în fiecare luni mă 
gândesc la ce mi-a spus şi aceasta m-a ajutat mult; încep 
să râd de câte ori îmi amintesc aceasta, şi râsul ajută la 
toate, credeţi-mă. 

Dar de ce nu mi-a vorbit niciodată de acest joc? Pentru 
ce se ascundea de câte ori o întrebam? 

Nancy stătu o clipă la îndoială, apoi zise: 

— Sa mă iertaţi, domnişoară, dar i-aţi interzis de la 
început să vorbească de tatăl ei, aşa că nu putea să vă 
explice jocul, deoarece el o învățase, înţelegeţi? 

Polly îşi muşcă buzele. 

— Ar fi voit micuța să vă vorbească de el dumneavoastră 
prima; avea nevoie să-l joace cu cineva, şi de aceea i-am 
propus să fiu eu acel cineva. 

— Dar... ceilalţi? întrebă Polly profund înduioşată. 

— O! acum aproape toată lumea îl cunoaşte, cel puţin 
judecând după cele ce aud din toate părţile pe unde mă 
duc. Fără îndoială, ea a vorbit de jocul ei multor persoane 
care la rândul lor l-au explicat altora; aşa se răspândesc 


lucrurile bune şi cele rele, ştiţi? Era drăguţa de ea atât de 
zâmbitoare şi de amabilă cu fiecare şi atât de mulţumită în 
ea însăşi tot timpul, încât nu se putea sa nu fie observată 
de toţi. Acum, de când a fost rănită, toată lumea e mâhnită, 
mai cu seamă de când s-a auzit cât de mult suferă mititica 
că nu mai poate fi mulţumită. De aceea vin toţi în fiecare zi 
să-i spună cât sunt de mulţumiţi datorită ei, fiindcă ea i-a 
învăţat să fie mulţumiţi, sperând că-i vor face bine ei când 
va afla despre aceasta. Domnişoara Pollyanna a dorit atât 
de mult să găsească oameni cu care să poată juca jocul ei. 

— Ei bine, cunosc acum pe cineva care îl va juca de 
acum înainte, murmură Polly, îndreptându-se spre uşa 
bucătăriei. 

Nancy privi în urma ei mirată. 

— Acum sunt gata să cred orice, îşi spuse Nancy în sine. 
Domnişoară Polly, acum e timpul să mă baţi la cap cu orice 
n-aş fi crezut până acum. 

Puțin mai târziu, infirmiera lăsă pe domnişoara Polly 
singură cu Pollyanna. 

— Azi ai mai avut o vizită, drăguţa mea, anunţă Polly cu 
o voce pe cât putu de clară. lţi aduci anunţe de doamna 
Payson? 

— Doamna Payson? O, da! Ea locuieşte pe strada care 
duce la domnul Pendleton şi are cei mai frumoşi copii de 
pe lume, o fetiţă de trei ani şi un băieţel de cinci. Ea însăşi 
e foarte frumoasă şi soţul ei la fel, însă parcă nu-şi dau 
seama cât sunt de frumoşi amândoi. Câteodată se ceartă, 
adică vreau să spun că nu sunt totdeauna de aceeaşi 
părere. Sunt şi săraci, zic ei, şi nici nu primesc pachete 
pentru că el nu e misionar ca... Ei bine, nu e preot 
misionar. 

O uşoară roşeaţă se întinse pe faţa Pollyannei şi se 
reflectă imediat şi pe cea a mătuşii sale. 

— Ea poartă haine frumoase câteodată, cu toată sărăcia 
lor, urmă Pollyanna. A primit inele frumoase cu diamante, 


rubine, perle şi smaralde; dar spune că mai are unul de 
prisos de care vrea să scape şi să ceară divorţ. Ce 
înseamnă divorţ, tanti Polly? Mi-e teamă că nu e ceva 
frumos pentru că ei nu par fericiţi când vorbesc de el, şi ea 
spune că, dacă-l obţine, nu vor mai locui împreună, iar 
domnul Payson va pleca departe şi probabil cu copiii. Eu 
cred că ar face mult mai bine să păstreze tocmai acel inel 
de prisos, iar nu pe celelalte, nu crezi? Tanti Polly, ce 
înseamnă divorţ? 

— Dar ştii ca nici nu se mai gândesc a se despărţi, 
drăguţa mea, zise Polly fară a răspunde întrebării puse de 
Pollyanna. Sunt hotărâți să rămână împreună. 

— O, ce mulţumită sunt! Atunci vor fi tot acolo când 
mă voi duce să-i văd?... Of, Doamne! Iar am uitat! exclamă 
fetiţa disperată. Tanti Polly, de ce nu pot să-mi amintesc că 
picioarele mele nu mă vor duce nicăieri şi că nu voi mai 
merge niciodată, niciodată să-l văd pe domnul Pendleton? 

— Lasă, lasă fetiţa mea scumpă şi iubită, nu-ţi face atâta 
supărare. Poate ai să te poţi duce câteodată cu trăsura 
când te vei face puţin mai bine. Dar, ia ascultă! Nu ţi-am 
terminat de spus mesajul doamnei Payson. Ea a vrut să-ţi 
spun că vor rămâne nedespărţiţi şi că vor juca împreună 
jocul, aşa cum doreai tu. 

Pollyanna zâmbi printre lacrimi. 

— Adevărat? Vor face cum zici? O, cât sunt de 
mulțumită! 

— Da, a spus că mi-a povestit totul, pentru că spera să fii 
tu mulţumită, Pollyanna. 

— Dar, tanti Polly, vorbeşti acum de parcă l-ai 
cunoaşte... Ştii ceva despre acel joc, mătuşă Polly? 

— Da, drăguță, Nancy mi l-a explicat şi găsesc că e un 
joc minunat. Aş vrea să-l joc cu tine de azi înainte. 

— O! tanti Polly, dumneata? Sunt nespus de 
mulțumită! Trebuie să ştii că tot timpul doream să-l joc 
cu tine mai mult decât cu oricare altă persoană pe lume. 


Polly respiră adânc. Îi era acum şi mai greu să-şi dreagă 
glasul, totuşi spuse încetişor: 

— Da, iubita mea fetiţă, însă nu voi fi singură. Pollyanna, 
mi se pare că mai tot oraşul joacă acum jocul cu tine, chiar 
şi preotul. Nu am avut încă prilej să-ţi spun, dar, ducându- 
ma în oraş, am întâlnit azi-dimineaţă pe domnul Ford, şi el 
m-a rugat să-ţi spun că, îndată ce vei putea să-l primeşti, 
va veni să-ţi povestească cum n-a încetat să fie mulţumit 
gândindu-se la cele opt sute de „texte îmbucurătoare"“ 
despre care i-ai vorbit. Vezi, fetiţo dragă, tu eşti motivul 
pentru care tot oraşul joacă jocul, şi e mult mai fericit ca 
înainte. Este totul datorită ţie, o copilă mică şi bună, 
fiindcă tu ai învăţat pe aceşti oameni un joc nou şi felul 
cum să-l joace. 

Pollyanna bătu din palme. 

— O, cât sunt de mulţmită strigă ea cu o faţă luminată 
de bucurie. Ei bine, tanti Polly, văd acum ceva de care pot 
fi cu adevărat mulţumită. Sunt mulţumită că om uvut 
odată picioarele mele, altfel nu aş fi putut realiza 
toate acestea 

Scurtele zile de iarnă se scurseră una câte una. Dar 
pentru Pollyanna nu erau scurte, ba erau chiar lungi şi 
adeseori nespus de dureroase. Totuşi în zilele acelea, 
Pollyanna cu hotărâre şi resemnare, privea voioasă la tot 
ce se întâmpla în jurul ei. Nu trebuia ea oare să joace 
„jocul" acum cu tanti Polly? Şi tanti Polly găsea acum 
atâtea lucruri care o făceau mulţumită. Astfel, chiar dânsa 
descoperi o poveste despre doi orfani care, în timpul unui 
viscol cumplit, găsiră o poartă zvârlită de vânt în câmp, 
sub care se adăpostiră. Stând sub acest acoperământ, ei se 
întrebau ce făceau oamenii săraci care nu aveau nicio uşă. 
Şi tot tanti Polly îi povesti istoria unei biete bătrâne care 


nu mai avea decât doi dinţi dar care era atât de mulţumită 
că aceşti dinţi se loveau unul de altul, şi astfel ea putea să 
mestece măcar câte puţin. 

Acum Pollyanna, ca şi doamna Snow, împletea lucruri 
folositoare din lână frumos colorată în tonuri vii şi era 
mulţumită, pentru că avea mâini de care se putea folosi. 
Ea primea câteodată vizite şi scrisori afectuoase de la cei 
care nu puteau să o viziteze, scrisori ce îi aduceau noi 
subiecte de cugetare. Ea chiar avea nevoie să se 
gândească mereu la lucruri noi. L-a primit o dată pe 
domnul John Pendleton şi de două ori pe Jimmy. Domnul 
Pendleton îi spusese ce băiat bun devenise Jimmy şi ce 
purtare frumoasă avea el. lar Jimmy, la rândul lui 
povestise ce cămin plăcut găsise şi cât de nobil tată era 
domnul Pendleton pentru el, adăugând că toate acestea i 
se datorau ei. 

— Toate acestea mă fac din ce în ce mai mulţumită, 
fiindcă am avut cândva picioare ca toată lumea, zise 
Pollyanna mătuşii sale după aceste vizite. 

Trecu iama şi veni primăvara. Persoanele care o 
înconjurau pe Pollyanna şi o îngrijeau cu devotament şi 
iubire vedeau că tratamentul n-o ajutase prea mult. Se 
părea că tristul pronostic al doctorului Mead era pe cale 
de a se adeveri: Pollyanna nu va mai putea umbla 
niciodată. Tot oraşul Beldingsville era la curent cu tot ce o 
privea pe Pollyanna, iar mai cu seamă un om se zbuciuma 
şi se impacienta auzind veştile rele despre biata copilă. 
Cum însă zilele treceau fără a aduce vreo schimbare spre 
mai bine, ba mai degrabă se schimbau spre rău, se ivi ceva 
care mări şi mai mult grija şi suferinţa ce se citeau pe faţa 
acestui om: deznădejdea şi ferma hotărâre de a încerca 
ceva se băteau cap în cap, luptând una cu alta. La urmă 
învinse hotărârea, şi astfel, spre marea surprindere a 
domnului Pendleton, se trezi într-o zi cu doctorul Thonias 
Chilton. 


— Dragă John, începu doctoral răstit, am venit să te văd 
pentru că tu cunoşti mai bine ca oricare altul relaţiile mele 
din trecut cu domnişoara Polly. 

John Pendleton avu impresia că tresărise în mod vizibil 
fără să vrea, căci în realitate ştia ceva despre relaţiile care 
priveau pe domnişoara Polly şi pe doctorul Chilton, dar 
acest subiect nu fusese menţionat între ei de mai bine de 
cincisprezece ani. 

— Da, zise el silindu-se a manifesta prin tonul vocii lui o 
simpatie reală, dar nu o prea mare curiozitate. 

Observă numaidecât că doctorul era prea tulburat şi 
prea grăbit să-şi destăinuie focul ce-l mistuia pentru a se 
opri să observe modul în care fusese primit. 

— Domnule Pendleton, trebuie s-o văd pe Pollyanna şi s- 
o examinez. E de datoria mea s-o fac. 

— Ei bine, de ce nu? 

— De ce nu? Dumneata ştii că eu nu am trecut pragul 
acelei case de mai mult de cincisprezece ani. Nu ştii, dar 
îţi spun că stăpâna acelei case mi-a zis odinioară că dacă 
vreodată mi-ar cere să reintru acolo, aceasta ar însemna 
că-mi cere iertare şi că totul ar fi ca mai înainte; adică, ar 
consimţi să mă ia în căsătorie. Poţi dumneata să ţi-o 
închipui cerându-mi să revin acum? Eu nu! 

— Dar n-ai putea merge la ea fără să ţi-o ceară? 

Doctorul se încruntă: 

— Bineînţeles că nu. Am şi eu o oarecare mândrie. 

— Dar dacă eşti atât de îngrijorat de Pollyanna, n-ai 
putea să-ţi calci pe mândrie şi să uiţi de vechea voastră 
ceartă? N 

— Am uitat cearta demult! Intrerupse doctorul înfierbân- 
tându-se. Nu vorbesc de acest fel de mândrie. In ceea ce 
mă priveşte, m-aş putea duce de aici până acolo în 
genunchi sau aş putea să merg în cap dacă aceasta ar 
putea ajuta la ceva. 

— Eu vorbesc de mândria mea profesională. E un caz de 


boală gravă şi eu sunt doctor, deci nu-mi pot băga nasul 
unde nu-mi fierbe oala! 

— Chilton, care a fost cauza acelei certe? întrebă 
Pendlelon. 

Doctorul se sculă drept în picioare. 

— Cauza? Dar ce înseamnă o ceartă între îndrăgostiţi 
după ce e terminată? O ciorovăială stupidă cu privire la 
dimensiunile lumii sau la adâncimea unui râu, sau altceva 
de genul acesta. Cât mă priveşte pe mine, voi admite că n- 
a fost ceartă, dar vreau numaidecât să văd copila. E o 
chestiune de viaţă şi de moarte. Eu cred că Pollyanna are 
nouăzeci la sută şanse de vindecare radicală. 

Cuvintele acestea erau clare şi fuseseră rostite lângă 
fereastra deschisă, aproape de fotoliul în care stătea John 
Pendleton, aşa încât ajunseseră la urechile unui băieţaş 
îngenuncheat lângă fereastră. 

Jimmy Bean, care era ocupat în fiecare sâmbătă cu 
smulgerea buruienilor din straturile de flori, încremeni cu 
urechile şi ochii mari deschişi. 

— Pollyanna să meargă! zise John Pendleton. Ce vrei sa 
spui? 

— Vreau să spun că după câte aud eu, cu toate ca sunt 
departe de patul ei, e vorba de un caz identic sau care se 
aseamănă foarte mult cu acela pe care unul din colegii 
mei, prieten de liceu, l-a vindecat acum de curând. Timp 
îndelungat el a făcut studii speciale asupra acestor cazuri. 
Am rămas în contact cu el şi am studiat şi eu puţin aceste 
cazuri speciale, şi, după câte ştiu... dar trebuie să văd 
fetiţa. 

John Pendleton îşi părăsi fotoliul. 

— Dar trebuie s-o vezi! N-ai putea ajunge acolo prin 
doctorul Warren? 

Doctorul Chilton scutură din cap. 

— Nu cred, cu toate că doctorul Warren a fost foarte 
cuviincios cu mine, mi-a spus chiar că a propus o 


consultaţie cu mine, însă domnişoara Polly a refuzat în 
mod hotărât, încât el n-ar mai îndrăzni să vorbească de 
aceasta chiar dacă ar cunoaşte dorinţa mea de a vedea pe 
Pollyanna. Nu demult au venit să mă consulte câţiva 
pacienţi de-ai lui, ceea ce îmi leagă şi mai mult mâinile. 
Dar Pendleton, trebuie neapărat să văd copila! Gândeşte-te 
ce s-ar putea face dacă aş vedea-o. 

— Da, şi închipuieşte-ţi ce ar putea rezulta dacă nu ai 
vedea-o, replică domnul Pendleton. 

— Dar cum aş putea să mă duc fără să fiu chemat direct 
de mătuşa ei, ceea ce nu se va întâmpla niciodată! 

— Ea va trebui convinsă să te cheme! 

— Dar cum? 

— Nu ştiu! 

— Nu, n-ai cum să ştii nici tu, nici altcineva. Ea este 
prea mândră şi mânioasă ca să mă cheme, ţinând cont de 
ceea ce a spus ea cu mulţi ani în urmă în legătură cu ce va 
însemna chemarea aceasta. Dar când mă gândesc la fetiţa 
aceea, sortită unei vieţi mizerabile, şi când mă gândesc că 
în mâinile mele s-ar putea să fie o şansă de salvare pentru 
ea, dar din cauza acestei nesuferite mândrii şi a 
manierelor profesionale, eu... 

Nu-şi termină fraza şi, cu mâinile îndesate în buzunare, 
se întoarse şi începu să meargă mânios înainte şi înapoi 
prin cameră. 

— Dar dacă ar putea fi făcută să vadă şi să înţeleagă, 
insistă John Pendleton. 

— Da, şi cine o va face? întrebă doctorul cu o voce 
aspră. 

— Nu ştiu, nu ştiu cine ar putea, îngână celălalt 
dezamăgit, 

În grădină, în dreptul ferestrei deschise, Jimmy Bean se 
mişcă deodată din locul unde stătuse, aproape ţinându-şi 
răsuflarea ca să nu piardă nimic din cele spuse. 

— Auzi una ca asta! şopti el animat. Eu voi fi acela care 


o voi face! 
Şi imediat se ridică, se furişa pe lângă casă şi o luă la 
fugă din răsputeri pe colina Pendleton în jos. 

A venit Jimmy Bean şi vrea să vorbească cu dumneata, îi 
spuse Nancy din uşă. 

— Cu mine? Întrebă domnişoara Polly luată prin 
surprindere. Eşti sigură că nu ai înţeles greşit şi că de fapt 
vrea să vorbească cu Pollyanna? Ar putea s-o vadă astăzi 
pentru câteva minute, dacă vrea. 

— Da, doamnă. l-am spus, dar a zis că vrea să vorbească 
cu dumneavoastră. 

— Bine, atunci voi veni jos, zise domnişoara PoUy, 
ridicându-se de pe scaun puţin obosită. 

In sufragerie o aştepta un băiat cu ochii mari şi faţa 
îmbujorată, care începu imediat să vorbească. 

— Doamnă, ştiu că ceea ce fac şi spun acum e teribil, 
dar nu se poate altfel. E pentru Pollyanna, şi pentru ea 
sunt în stare oricând să calc şi pe cărbuni aprinşi, sau să 
mă adresez dumitale, sau orice alt lucru de felul acesta. Şi 
sunt sigur că dumneata ai face la fel dacă ai crede că e 
vreo şansă ca ea să poată merge din nou. Şi tocmai de asta 
am venit să-ţi spun că, dacă numai mândria dumitale e 
ceea ce o împiedică pe Pollyanna să meargă, sunt sigur că 
vei înţelege şi-l vei chema pe doctorul Chilton... 

— Poftim? întrerupse domnişoara Polly, în timp ce 
mirarea de pe faţă i se schimbase în indignare. 

Jimmy oftă disperat. 

— Vezi, n-am vrut să te supăr. Tocmai de aceea am 
început prin a-ţi spune că ar putea să meargă din nou. M- 
am gândit că atunci vei asculta. 

— Jimmy, ce tot vorbeşti aici? 

Jimmy oftă din nou. 


— Tot încerc să-fi spun. 

— Atunci, spune-mi. începe cu începutul şi ia-o încet, ca 
să înţeleg. Nu porni de la mijloc, ca mai înainte, încurcând 
astfel toată povestea! 

Jimmy îşi umezi buzele de mai multe ori. 

— Bine, să începem din nou. Doctorul Chilton a venit să- 
1 vadă pe domnul Pendleton, şi stăteau de vorbă în salon. 
Până aici înţelegi? 

— Da, Jimmy. 

Vocea domnişoarei Polly devenise foarte slabă. 

— Apoi, geamul fiind deschis, în timp ce pliveam 
buruienile din dreptul lui, am auzit ce vorbeau. 

—Jimmy! Trăgeai cu urechea? 

—Nu vorbeau despre mine, şi nu m-am furişat acolo ca 
să ascult, o înfruntă Jimmy. Şi îmi pare bine că am 
ascultat. Şi dumitale îţi va părea bine când îţi voi spune. S- 
ar putea s-o facă pe Pollyanna să poată umbla din nou! 

— Jimmy, ce vrei să spui? Domnişoara Polly îl asculta 
acum cu toată atenţia. 

— Ti-am spus doar că e important, întări Jimmy 
satislăcut. Vezi, doctorul Chilton cunoaşte un doctor care 
poate să o vindece pe Pollyanna; adică aşa crede, ştii, să o 
facă să meargă; clar nimic nu e sigur până nu o vede. Şi 
vrea cu disperare să o vadă, dar i-a spus domnului 
Pendleton că dumneata nu-i dai voie. 

Domnişoara Polly se roşise foarte tare. 

— Dar Jimmy, nu pot... n-aş putea! Adică, n-am ştiut! 
Domnişoara Polly îşi frângea mâinile, simţindu-şi 
neputinţa. 

— Da, şi tocmai de aceea am venit să-ţi spun, ca să ştii, 
afirmă Jimmy plin de încredere. Ziceau că din nu ştiu ce 
motiv n-ai vrea sa-l laşi pe doctorul Chilton să vină şi că 
aşa i-ai spus doctorului Warren. Şi doctorul Chilton nu 
poate veni nechemat din cauza mândriei,... şi profesiunii... 
şi aşa ceva. Şi ei sperau ca cineva sa te facă să înţelegi, 


dar nu ştiau cine. Şi cum eu eram afară lângă fereastră, 
mi-am zis: Eu voi fi acela! Şi am venit... şi acum ai înţeles? 

— Da; dar Jimmy, despre doctorul acela, imploră 
domnişoara Polly, cine este? Ce a mai făcut în domeniul 
acesta? Sunt siguri ca poate să o facă pe Pollyanna să 
meargă? 

— Nu ştiu cine este. N-au spus. Doctorul Chilton îl 
cunoaşte şi ştie că a vindecat pe cineva ca şi Pollyanna; 
aşa crede doctorul Chillon. Oricum, nu din cauza lui, erau 
ei îngrijoraţi, ci din cauza dumitale, că nu vrei să-l laşi pe 
doctorul Chilton s-o vadă. Dar acum că înţelegi îl vei lăsa, 
nu-i aşa? 

Domnişoara Polly dădu din cap nehotărâtă. Respirația îi 
devenise scurtă şi neregulată; Jimmy, care o privea cu 
ochii nerăbdători, avu impresia că ea va începe să plângă. 
Dar nu plânse. După un minut, zise înfrântă: 

— Da... îl voi lăsa... pe doctorul Chilton... s-o vadă. Acum 
Jimmy, fugi repede acasă! Trebuie să vorbesc cu doctorul 
Warren. E sus acum. L-am văzut când a venit acum câteva 
minute. 

Peste puţin timp, doctorul Warren a fost surprins să 
întâlnească în hol pe domnişoara Polly, foarte agitată şi 
îmbujorată. Şi mai mare i-a fost mirarea când a auzit-o 
spunându-i cu sufletul la gură: 

— Doctore Warren, mi-ai cerut mai demult să-ţi dau voie 
şă-l aduci pe doctorul Chilton s-o consulte pe Pollyanna, 
iar eu am refuzat. De atunci m-am răzgândit, şi te rog 
foarte mult să-l chemi pe doctorul Chillon. Poţi să faci 
aceasta imediat? Mulţumesc. 

Următoarea dată când doctorul Warren intră în camera 
unde Pollyanna zăcea privind la culorile zglobii ce se 
răsfrângeau pe tavan, acesta era însoţit de un om înalt şi 
lat în umeri. 


— Domnule doctor Chilton! O, domnule doctor Chilton, 
ce bine-mi pare să te văd! strigă Pollyanna. Şi ca rezultat 
al bucuriei ei evidente, mai mult decât o pereche de ochi 
se umplură de lacrimi fierbinţi. Dar daca tanti Polly nu 
vrea... 

— Sunt de acord, draga mea; nu te îngrijora, o linişti 
domnişoara Polly, păşind înainte foarte agitată. I-m spus 
doctorului Chilton ca... că vreau să te consulte... împreună 
cu doctorul Warren în dimineaţa aceasta. 

— Atunci, dumneata l-ai invitat să vină! murmură 
Pollyanna satisiaculă. 

— Da, dragă, eu l-am chemat. Adică... 

Dar era deja prea târziu. Privirea de adoraţie ce apăruse 
în ochii doctorului Chilton era de necontestat, şi 
domnişoara Polly o văzuse şi ea. Cu faţa foarte îmbujorată, 
ea se întoarse şi părăsi în grabă camera. 

Lângă geam, doctorul Warren şi infirmiera vorbeau cu 
însufleţire. Doctorul Chilton îşi întinse amândouă mâinile 
spre P'ollyanna. 

— Fetilo, cred ca azi ai făcut una din cele mai bune 
lucrări aducătoare de bucurie, de până acuma, spuse el cu 
vocea zdruncinată de emotie. 

Spre seară, mătuşa Polly, în chip miraculos schimbată şi 
emoţionată, se apropie uşor de patul Pollyannei. Infirmiera 
era plecală la cină, aşa că erau numai ele două. 

— Poilyanna, draga mea, vreau să afli tu prima. Curând, 
doctorul Chilton va deveni unchiul tău. Şi totul ţi se 
datorează ţie. O, Pollyanna, sunt aşa de fericită! Şi aşa de 
mulţumită, draga mea! 

Pollyanna începu să bată din palme. Dar se opri chiar la 
mijloc, înainte ca mâinile ei mici să se atingă pentru prima 
data. 

— Tanti Polly, tanti Polly, dumneata erai femeia a cărei 
mână şi inimă le-a voit el de atâta timp? Da, ştiu că tu erai. 
Şi asta a vrut el să zică atunci când mi-a spus că am făcut 


cel mai îmbucurător lucru azi. Sunt aşa de mulţumită! 
Tanti Polly, nu ştiu cum se face, dar sunt aşa de 
fericită că mi-mi pasă... nici de picioare, acum! 

Mătuşa Polly îşi înăbuşi suspinul. 

— Probabil că în curând, draga mea... 

Dar tanti Polly nu termină. Nu avea îndrăzneala să-i 
spună încă despre marea nădejde pe care doctorul Chilton 
i-o semănase în inimă. Îi spuse numai despre noua 
„poziţie“ a doctorului Chilton, fapt pentru care Pollyanna a 
fost foarte încântată: 

— Pollyanna, săptămâna viitoare vom pleca într-o 
călătorie. Te vom purta într-un pătuţ comfortabil, cu 
trăsuri şi maşini, până la casa unui mare doctor care 
locuieşte departe de aici. El este un prieten bun al 
doctorului Chilton şi vom merge să vedem ce poate face 
pentru tine! 

Dragă tanti Polly şi unchiule Tom, 

O, acum pot să merg! Am păşit astăzi de la pat 
pană la fereastră. În total şase paşi. Ah, ce bine este 
să fu pe picioarele mele din nou! 

Toţi doctorii stăteau în jur şi zâmbeau, şi toate 
surorile medicale stăteau alături de ei şi plângeau. O 
doamnă din salonul alăturat, care mersese pentru 
prima dată cu o săptămână in urmă, a venit să 
privească; alta care speră că va merge luna viitoare a 
fost de asemenea invitată şi a stat să privească de pe 
patul meu, de unde mă încuraja aplaudând. Până şi 
Black 'Tilly care spală pe jos se uita prin geam şi-mi 
zicea „fetiță scumpă", dar apoi, fiind copleşită de 
lacrimi, n-a mai putut spune nimic. 

Nu pot să înţeleg de ce plângeau. Mie-mi venea să 
cânt, să strig, să tip! Oh,... oh... oh! Imaginaţi-vă! Pot 


să merg, da, să merg, din nou! Acum nu îmi mai pare 
rău c-am stat aici aproape zece luni; oricum, n-am 
lipsit de la nuntă. Cât de drăguţ a fost din partea ta, 
tanti Polly, să te măriţi chiar aici, lângă patul meu, 
ca să pot fi şi eu de faţă.lântotdeauna născoceşti 
lucrurile cele mai minunate! 

Cei de aici îmi spun că îmi vor da drumul acasă 
curând. Nu m-aş supăra să vin acasă mergând pe jos, 
crede-mă. Nu cred că o să mai vreau vreodată să 
merg cu trăsura, undeva. O să fie grozav doar să pot 
umbla. O, sunt aşa de bucuroasă! Sunt mulţumită de 
toate, chiar şi de faptul că mi-am pierdut 
întrebuinţarea piciorelor pentru cât-va timp; altfel, 
niciodată n-aş lî realizat ce minunat este să ai 
picioare sănătoase. Mâine voi merge opt paşi. 

Transmiteţi dragostea mea tuturor, 

Pollyanna 


